
COMUNICAREA UMANA 


Comunicarea umană este esența legăturilor inter- 
umane exprimată prin capacitatea de a descifra, permanent, 
sensul contactelor sociale realizate cu ajutorul simbolurilor 
şi al semnificaţiilor social-generale, în vederea obținerii 
stabilităţii ori a unor modificări de comportament individual 
sau la nivel de grup. 


Lămurirea termenilor 


A comunica înseamnă „a face cunoscut, a da de ştire, 
a informa, a înştiinţa, a spune” sau — despre oameni, comu- 
nităţi sociale etc. — „a se pune în legătură, în contact cu”; 
„a vorbi cu”, după cum şi „a fi în legătură cu... a duce la...” 
(DEX, 179). Numind comunicarea umană „esenţă a legă- 
turilor interumane” avem în vedere că aceasta este singura 
modalitate a fiinţei de a exista. Comunicarea dobîndeşte 
sensul ei profund exprimat de forma latină a verbului care 
alătură funcției de contact, de legătură şi pe aceea de „a 
face comun ceva, a împărtăşi, a pune împreună, a amesteca, 
a uni”. Sînt sensurile pe care le descoperă C. Noica la 


cuminecare. „Cuvîntul acesta «cuminecare», purtător de 
atîtea afirmări, nu este numai al limbii noastre. Vine din 
latinescul communicare şi prin latina ecleziastică a căpătat 

în toate limbile romanice același sens, de a se împărtăşi de 
la, a se împărtăşi întru ceva”!. 


Comunicarea este acel mod fundamental de interactiu- 


ne psihosocială fără de care oamenii nu ar putea să devină 


oameni şi să cultive valorile proprii. Comunicarea umană 
facilitează nu doar transferul a ceva, de la unul la altul, 
precum s-ar muta un obiect dintr-un loc în alt loc, ci este 
mai profundă, determinînd şi însuşirea integrală sau parțială 
a ceea ce-i este adresat. Într-un termen mai nou, am spune 
că este afectat de... Se vorbeşte foarte des despre efectele 
comunicării de masă asupra ascultătorilor. În acest sens, 
concepem comunicarea umană ca pe un act menit să reali- 
zeze o legătură pentru a influenţa menţinerea sau, funcție 
de interese, modificarea comportamentului celuilalt. 

Comunicarea umană nu se realizează niciodată fără 
intenția de a influenţa calitativ şi nu doar cantitativ. Are 
drept scop transformarea sau conservarea anumitor calități. 
Aceasta nu se face însă prin transfer de calități, ci prin cu 
totul altceva, mai greu de definit şi măsurat. Din punct de 
vedere tehnic, procesul comunicării se poate realiza inte- 
gral „fără rest”, dar acesta este posibil numai pentru maşini, 
care transmit exact ceea ce primesc altor maşini, adaptate 
unor aparate de recepționare adecvată. 

Sensul cuminecare este mai apropiat de procesul co- 
municării umane deoarece „cuminecare nu se produce decît 
dacă există un rest şi cu atît mai bine, cu cît zona de rest e 
mai mare. Comunicarea e de date, de semnale sau chiar de 
semnificaţii şi înţelesuri; cuminecarea e de subînțelesuri”?. 
Comunicarea umană se efectuează în sisteme şi limbaje 
complexe care trec uşor de la limbaje verbale la cele never- 
bale, de la gest la simbolul matematic sau al culorilor, de 


' Constantin Noica, Rostirea filosofică românească, Editura 
Ştiinţifică, Bucureşti, 1970, p. 17. 
? Constantin Noica, Op. cit., p. 17. 

la sunete la tonuri, de la ritmuri la tăceri... Cu ajutorul 
acestor mijloace sînt puse în mişcare, nu simple mărfuri de 
schimb, ci semnificații. Recunoaşterea acestora este primul 
pas spre „împărtăşirea întru ceva”. Acel ceva devine ele- 
mentul comun, care uneşte. Este o unire de apartenență. 
Le aparține mai întîi limbajul, apoi îşi recunosc ideile şi în 
final interesele păstrării acestor legături. 

În raporturile cu oamenii nu rămânem niciodată simpli 
spectatori. Evenimentele, trăirile oamenilor devin — funcție 
de relațiile existente — evenimente ale noastre, după cum 
reacţiile noastre penetrează în fiinţa lor. Datorită comunică- 
rii umane îl regăsesc pe celălalt în mine, aşa cum eu pot fi 
regăsit în el. Fiecare ne vom completa mereu cu acea parte 
pe care am preluat-o, fie şi inconştient, în momentul comu- 
nicării cu semenii, chiar dacă în intentie ar fi existat doar 
actul de „predare” şi de „primire”. În fapt, cine sîntem noi, 
dacă nu rezultatul — mereu incomplet — al interacțiunii psi- 
hosociale traduse prin comunicarea umană? 


Comunicarea — o punere în relaţie 


Comunicarea o vom înţelege acum drept „ansamblul 
proceselor fizice şi psihologice prin care se efectuează ope- 
rația punerii în relație cu una sau mai multe persoane în 
vederea obţinerii unor anumite obiective”!. 

Într-un sens lărgit, putem considera comunicarea, a 
fi definită de procedeele prin care un spirit poate „afecta” 
pe un altul avînd în vedere toate produsele activităţii sale 
generate de ansamblul comportării umane. Se poate distin- 
ge, astfel, între natura comunicării — efectuată în vederea 
unui anumit obiectiv, pentru a obţine ceva — şi funcția 
comunicării — de a controla şi dirija activitatea unei persoa- 


ne sau a unul grup. 


' D. Anzieu, J.Y. Martin, La dynamique des groupes restreirts, 
PUF, Paris, 1973, p. 76. 

Comunicarea ca proces 
Forme de reprezentare 


Privită ca proces, comunicarea este transmisia şi 
schimbul de informaţii (mesaje) între persoane. Sub as- 
pect formal, comunicarea este deci un transfer (de informații 
cuantificabile) conform unei scheme analogice privind 
drumul mesajului de la un individ/grup la alt individ/grup. 


canalul -> RECEPTORUL 


Aceasta este cea mai simplă schemă a comunicării. 
În fapt, ea este nesatisfăcătoare deoarece lipsesc foarte mul- 
te elemente ale procesului. Spuneam că a comunica nu 
înseamnă un simplu transfer, pentru că schimbul de mesaje 
devine interacţiune. Într-un asemenea context, putem vorbi 
despre reacția de răspuns, despre feed-back. Nu se poate 
concepe comunicare umană fără de retroacțiune. Comuni- 
carea însăşi se realizează în vederea unui răspuns. 

Admiţînd că orice comportament este comunicare! 
vom accepta că într-o asemenea interacțiune nu dispunem 
de un repertoriu, ci de un complex fluid şi polifonic, alcătuit 
din numeroase modele de comportament — verbal, tonal, 
postural, contextual etc. — în care fiecare determină sensul 
altora. Aceste elemente diverse, ce alcătuiesc imperiul unor 
reguli specifice şi inseparabile, sînt posibile permutări 


! Watzlavick, G. Helmick-Beavin & D. Jackson, Une logique de 
la communication, Seuil, Paris, 1972. 

dintre cele mai variate şi mai complexe, trecîndu-se de la 
congruenţă la incongruență. lată de ce o schemă a comuni- 
cării se cere alcătuită din mult mai multe elemente, chiar 
dacă niciodată nu vom afla una care le va putea cuprinde 
pe toate. 

Dacă în psihologia experimentală multă vreme s-a 
considerat drept atribut al omului independenţa sa față de 
exterior, acum orice elev ştie că mişcarea însăşi este relativă, 
este în funcţie de un anumit reper şi că orice reper nou 
presupune şi noi coordonate de analiză. Aşadar, o schemă 
a comunicării va cere avută în vedere „sursa ideilor” de la 
care se alimentează Emiţătorul (E), precum şi „destinatarul 
ideilor” (R). Totodată, comunicarea nu este una de laborator 
în care nu intervin nici un fel de factori perturbanţi, ci se 
petrece în contextul unor diverse interacțiuni cu acest efect. 
Apare apoi zgomotul, care însoţeşte actul transmiterii, fie 
că este al mijlocului (medium-ului), fie al altor factori ce 
sînt în relatie cu el. 

Sursă EMIŢĂTOR 


codaj transmisie 


(canal) ---> RECEPTOR 
decodaj 
Destinatarul 


ideilor 


ideilor 


feed-back 


Dintr-o asemenea reprezentare ne putem uşor imagina 
apariția unor „pierderi” datorate zgomotului” ce bombar- 
dează canalul. Acestora li se alătură pierderile determinate 
de „selecția? săvirşită de R asupra celor primite. Nu tot 
ceca ce exista în intenţia emițătorului se regăseşte în aştepta- 
rea receptorului. Ca urmare, schema care la început părea 
foarte simplă, se amplifică şi mai mult — avînd deocamdată 
în atenție comunicarea între două persoane: 


CEPTOR] 


(cîmpul | 

| EMITTOI 
| (cîmpul 
de 


referint „N 

ı ideală este aceea în care 


poate să fie şi recepționat. Acest luc 

ză numai „pierderi”, ci pot ap 
le cîmpul de referință al pr 

emiterii 
sursei, îmbo; 
indu-se idei 

Este posibi 
completă — să fie reprezentată în 

negativă — actului săvirşit de E. Da 
sugerat prin mesaj nu are aceeaşi valoare de ades 


atunci se pot naşte conflicte producîndu-sc în 


est proces al înţelegerii dintre cei doi 


aşa cum am privit noi comunicarea — este di mare 
importanţă codajul şi decodajul săvîrşit asupra mesajului 
Procesul decodării corespunde operati transtor- 


mare a unor informaţii în semne uşor di noscut. Sem- 


|] 


nele utilizate vor fi determinate, în primul rînd, de canalul 


folosit. Dece 


ntiiică 


nsul comunicăi 


odarea este efectuată de R, care primeşte şi 


losindu-se de aceleaşi reguli de com- 

Transmiterea este realizată cu ajutorul unui canal, 
mijloc de comunicare, denumit, adesea, medium. Este mij- 
locul prin care ajungem la R în procesul comunicării. Mijlo- 
cul — într-o exprimare românească mai plastică — este mijlo- 
citorul, adică elementul de legătură între E şi R. Dacă — în 
condiții normale — în cazul comunicării directe, la vedere, 
aceasta era simultan şi audio şi vizuală, comunicarea indi- 
rectă poate lua diferite forme în funcție de mijloacele utili- 


zate: audio, vizuale sau audio şi vizuale. Este o comunicare 


de la distanță, aproape nelimitată, în care feed-back-ul nu 
este — decît rareori — recepționat imediat 

Emiţătorul poate fi constituit dintr-un om, un grup 
sau un organism de difuzare. Uneori, emițătorul poate să 
fie natura însăşi, omul devenind receptorul mesajelor sale 
— mai mult sau mai puţin descifrate. Această situație este 
însă dublată şi de comentariul omului prezent la eveniment, 
ca trimis special sau ca participant implicat în desfăşurarea 
lui 

Î i intră, acum, mult mai multe 
persoane. ] de asemenea schematică — a 
procesului de comunicare indirectă, vom distinge: 

- persoane care declanşează actul prin formularea 

mesajului; 

- sistemul de emisie în care se codifică mesajele pentru 

a deveni semnale verbale, grafice, vibratorii sau im- 

pulsuri; 

- calea de comunicaţie, canalul, prin care se transmit 

semnalele; 

- aparatul de recepție; 

- destinatarul, care nu mai este o singură persoană, ci 

se confundă cu masa de ascultători. 

Receptorul este „un fel de emițător inversat”! care 
retransformă în mesaj semnalul transmis. In comunicarea 


! R. Berger, Mutaţia semnelor: Editura Meridiane, Bucureşti, 1978. 


directă receptorul este urechea, pe cînd la comunicarea 
indirectă R este un aparat creat special. Se va observa că 
noi am utilizat şi termenul emiţător şi pe cel de receptor în 


sens larg. Acestea au însă şi un sens retrîns, tehnic, semni- 


ficînd aparatul care face operaţia de a emite sau a receptio- 
i 


na. Prin E se înţelege şi Emitentul — cel care emite mesajul, 
elaborîndu-l — şi Emiţătorul, aparatul. In comunicarea 
directă sîntem mereu informaţi şi despre starea emitentului 


31 despre cea a emiţătorului, după cum ne dăm uşor seama 


și de starea destinatarului (R) şi a aparatului său de recepţie. 
Incercînd, bunăoară, să dialogăm cu un om aflat cu spatele 


spre noi, vom sesiza imediat dacă acesta ne-a auzit mesajul 
sau nu. Funcție de o primă informare a noastră, comunicarea 
a continua — pe această cale, sonoră — sau se va întrerupe, 


alegînd, eventual, alt mijloc. 


Unităţi şi caracteristici ale comunicării 

În definirea diferitelor unități ale comunicării există 
termeni consacraţi și folosiţi de noi — fără de nici o explica- 
tie — pînă în acest moment. Mesajul este acea unitate care 
dobîndeşte — de cele mai multe ori — valoare de comunicare 
propriu-zisă. Este perceptibil dacă şi numai dacă la R se 
găsesc elemente de identificare. În formularea sa pot fi gru- 
pate mai multe comunicări partiale, după cum mesajul poate 
fi alcătuit din cuvinte — scrise sau verbale — imagini vizuale, 
muzică, zgomote, semne, simboluri etc. 

Schimbarea mai multor mesaje între oameni devine 
interacțiune. Modelele de interacțiune se constituie, la rîn- 
dul lor, în unităţi de comunicare umană cu un grad ridicat 
de complexitate!. 


! P. Watzlawick, Op. cit 

include tocmai aceste elemente: Ho — informaţia maximă 
şi H — informatia efectivă, reală, 


Cu cît H este mai apropiat de Ho, cu atît redundanta 
este mai mică. Cînd H=Ho, atunci redundanta este zero. În 
acest caz, gradul de noutate este maxim. Redundanţa osci- 
lează în sens invers fată de informatie. 

Legată de redundanţă este şi inteligibilitatea mesaju- 
lui. Aceasta este maximă la un mesaj complet lipsit de nou- 
tate şi devine minimă în cazul maximei originalități. Astfel, 
în timpul comunicării, aportul de noutate se cere raportat 
la gradul de inteligibilitate. Acesta face posibilă legarea 
elementelor noi de cele ştiute, aşezarea informaţiilor origi- 


nale în structura celor cunoscute. Numai mesajele cu ele- 


mente, în parte previzibile, devin inteligibile. De aceea, E 


lui. Inteligibilitatea este determinată apoi și de lungimea 


cuvintelor noi şi a frazelor. Cînd așteptarea este înşelată, 
efortul solicitat pentru înţelegere nu este, decît rareori, susti- 
nut. Ca urmare, mesajul pregătit nu poate fi nici prea încăr- 
cat de originalitate, nici prea complicat, după cum nici prea 
dominat de banal sau cu elemente complet previzibile. 

Dubla situare a mesajului 


Mesajul este un element din circuitul comunicării. 

În general, este expediat, trimis de un emițător, circulă 
pe un canal şi ajunge la un receptor, dar nu este numai atit. 
Poate fi descris ca un element al unui proces de reprezen- 
tare, ca intermediar între realitate şi imaginea acestei reali- 
tăți. Acest aspect rămîne însă, adesea, necunoscut. În teoria 
comunicării aflăm tendinţa de a se limita studiul la mesajul 
propriu-zis, în conținutul acestuia ignorîndu-se realitatea 
la care se referă. Or, această dublă situare a mesajului la 
intersecţia dintre două procese — comunicarea şi reprezenta- 
rea — prezintă un interes deosebit pentru actorii acțiunii şi 


rezultatele acesteia. 


REALITATEA 


EMIŢĂTOR |> MESAJUL |... >IRECEPTOR 


Axa jâsonunieaii 


IMAGINEA | 

Preocupările cercetătorilor acestor implicaţii au însotit 
întreaga evoluţie a ştiinţelor comunicării şi limbajelor. În 
gîndirea antică nu se distingea ferm între cele două dimen- 
siuni — ale reprezentării şi comunicării — pentru că beneficia 
de o mai mare fluiditate fată de gîndirea strict ştiinţifică 
axată pe importanţa şi veridicitatea evidenţei adevăruluil. 

Mai tîrziu, pentru Sfîntul Augustin cuvintele erau situ- 
ate într-un raport direct cu lucrurile, în timp ce la Quintilian 
erau asimilate lucrurile şi semnificaţiile. „Orice discurs este 
alcătuit din semnificat şi semnificant, adică din lucruri Şi 
cuvinte”?. 

După Michel Foucault, această concepţie a dominat 
pînă în secolul XVI. Cuvintele erau puse în corespondenţă 
directă cu lucrurile. Limbajul era considerat ca o simplă 
repetare a realităţii, o dedublare a ei. Gîndirea modernă, 
după secolul XVII, a pus, dimpotrivă, problema reprezentă- 
rii distingînd trei concepte fundamentale: ideile, cuvintele 
ŞI lucrurile. 

Reprezentarea este percepută ca înşelătoare, obiectul 
esențial al cercetării fiind să pună în lumină structurile 
ascunse ale lumii. Pentru evidenţierea noii gîndiri despre 


articularea dintre idee-cuvînt-lucru, dispunem de triunghiul 
lui Ogden şi Richards. 


Referinţa 
(ideile) 


Simbolul Reterentul 


(cuvintele) (lucrurile) 


Disocierile dintre cele trei elemente pot determina poziţii 
prioritare, favorizante. In acest sens, se va distinge între: 


' Ch. Perelman, Traité de l'argumentation, Ed. de | Institut de 
Sociologie de l'Université Libre de Bruxelles, 1970 
? Quintilian, Arta retoricii, ELU, Bucureşti, 1974, p. 112. 

|. Gindirea ştiinţifică prin care se dă prioritate 
realității obiective, criteriul major de verificare 
fund al adevărului. Această poziție combate iluzia 
născută din limbaj şi prin gîndire. Limbajul uman 
permite formularea propoziţiilor din care nu se 
poate trage nici o consecință, „despre care se 
poate spune, cu adevărat, că sînt vide de sub- 
stanţă” (Heisenberg). 

Problema esenţială a gîndirii ştiinţifice este să defi- 
cască o reprezentare — logică şi lingvistică — care să fie 
adecvată la realitate. Este ceea ce se va regăsi în teoria 
unoaşterii la Frege, Carnap, Wittgenstein, Russell ş.a. O 
atitudine similară apare în teoria comunicării, de fiecare 
ată cînd se pune întrebarea asupra veridicităţii sau obiecti- 
vității mesajului, îndeosebi, cu privire la mesajul informa- 
iei, dar şi în cazul mesajului distractiv!. 

2. Primordialitatea gîndirii asupra realităţii şi 
asupra limbajului. Este concepția specifică filoso- 
fiei idealiste, în accepțiunea că realitatea este pro- 
dusul gîndirii absolute. Numeroase lucrări de psi- 
hologie pledează şi ele în acest sens, apreciin- 
du-se că limbajul nu este expresia gîndirii, ci 
formele limbajului depind de structurile mentale, 


aşa încît Freud consideră lumea expresiei ca fiind 
legată de nivelul psihismului, că reprezentările 
verbale aparțin preconştientului, iar inconştientul 
dispune singur de reprezentările vizuale?. 

În teoria comunicării, această orientare se regăseşte 
prin interogarea mesajului asupra intenţiei, motivaţiei, pul- 
siunilor autorilor. O asemenea direcţie de interpretare a fost 
dezvoltată de mai multe şcoli de critică, între care se află 
psihocritica lui Charles Mouron. 

! J. Durand, Reprezentarea realităţii economice şi sociale la cine- 


na, „Revue Internationale de Filmologie”, Jan.-Juin, 1961, pp. 21-32. 
? J.L. Baudri, Communications, 1975, nr. 23. 

3. Prioritatea limbajului. Pentru această orientare 
nu există limbaj ce depinde de gîndire, ci gîndirea 
depinde de limbaj. Argumentul: noi gîndim cu/ 
prin cuvinte. La fel, limbajul nu este o reflectare 
a realității, ci el creează realitatea. Desigur, nu 
realitatea nudă, brută, ci realitatea care ne este 
nouă accesibilă. Este o teză apărată de numeroşi 
autori. Saussure, bunăoară, afirmă autonomia 
limbajului şi refuză concepția antică a raportului 
direct dintre cuvinte și lucruri. „Semnul lingvistic 
uneşte nu un lucru şi un nume, ci un concept şi o 
imagine acustică”!. 

La fel, Roland Barthes condamnă iluzia literaturii 
„realiste”, care vrea să dea acces direct la realitate. Nu poate 
exista o prezenţă a realului în mesaj. Este numai un efect 
al realului. J/uzia realului nu este decît o semnificaţie supli- 
mentară transmisă prin semnificanţi specifici’. 

La rîndul său, Daniel Boorstin, analizînd procesul prin 
care mijloacele de difuzare creează iluzia realității, dînd 
naştere la pseudoevenimente, afirmă — asemeni lui Paul 
Watzlawick — că nu asistăm decît la procesul prin care o 
comunicare creează ceea ce noi numim realitate. În fapt, 
acest curent de gîndire este vechi de două secole, cu origine 
la Herder şi Humbolt, ilustrat apoi în secolul nostru de 
teoria cimpului a lui Trier, de neocantianismul lui Cassirer, 
de etnolingvistica lui Whorf. 


Dialectica 
realitate - reprezentare - comunicare 


Dincolo de cele trei concepţii diferite, se cer analizate 
relațiile complexe care există între realitate, reprezentare 
! F. de Saussure, Cours de linguistique générale, Paris, 1916, p. 99. 


2 R. Barthes, Efectul realului, în „Communications”, nr. 11/1968, 
pp. 84-89. 


COMUNICARE ŞI ACTIUNE 21 


și comunicare. Reprezentarea generează o altă lume, dar 
este, în acelaşi timp, o parte a acesteia. Deci, dacă aparține 
lumii noastre, devine obiect al comunicării. Ziarul, bună- 
oară, ține cont de ce se petrece, dar intră într-un circuit 
social, încît presa poate fi analizată fie ca o imagine despre 
lumea pe care o descrie, fie ca imagine a lumii în care ea 
circulă. În orice caz, pentru o analiză completă, se cere 
perceperea simultană a celor două realități. 

Dualitatea realitate-reprezentare este adesea perce- 
pută în termenii paradoxului. Însuşi Blaise Pascal remarca 
valoarea pe care o are reprezentarea prin ea însăşi — inde- 


pendent de obiectul pe care îl reprezintă. „Ce vanitate, că 


pictura atrage adoraţia prin asemănarea lucrurilor” (B. Pas- 
al h 

J.P. Sartre va spune că a percepe reprezentarea unui 
biect înseamnă, pe de o parte, a percepe imaginea acestui 
obiect, iar pe de altă parte, a fi conştient de absenţa obiec- 
tului. Avem, aşadar, reprezentarea unei realități absente care 
cupă cu necesitate un anume loc în realitatea prezentă. Se 
poate conchide că reprezentarea nu poate fi totală sau că 
eprezentarea completă este imposibilă ori, altfel spus, că 
calitatea şi reprezentarea coincid într-un punct şi numai 
nul (J. Durand). De aici, necesitatea unei viziuni dialectice 


a raportului dintre realitate şi reprezentare obținută prin: 


- integrarea reprezentărilor la realităţile care le sînt 
suport. Opera luată ca reprezentare este opera cumpă- 
rată. Opera luată ca realitate este alcătuită din masa 
exemplarelor cu asemenea destinaţie şi cu un aseme- 
nea destin; 

- integrarea în realitate a reprezentărilor care i se inse- 
rează, Realitatea unui eveniment nu este doar eveni- 
mentul brut, ci se constituie şi din reprezentările care 
îi sînt date anterior. Realitatea unei epoci nu este alcă- 
tuită doar din evenimentele care se derulează la nivelul 
ei, ci este dată şi de reprezentările care persistă din 

epoci anterioare. Mai mult, însăşi realitatea reprezen- 
tată ne vorbeşte, adesea, de interesul — ŞI el real — al 
publicului față de aceste reprezentări devenite realitate 
sau generatoare de realitate. 
Raporturile dintre realitate, reprezentare ŞI comunica- 
re pot fi analizate, într-o manieră deosebită, cu ajutorul a 
opt concepte fundamentale propuse de Etienne Souriau în 
Structura universului filmic şi vocabularul filmologiei 
(1951). Conceptele propuse de autor pornesc de la noţiunile 
utilizate în cinema, cu posibilitatea de a fi transpuse şi altor 
forme de comunicare 
- realitatea afilmică ce înglobează tot ceea ce există 
independent de faptul cinematografic; 
- realitatea profilmică, în care se includ elementele 
obiective oferite pentru a fi avute în vedere. aşa cum 
sînt decorurile; 
- realitatea filmografică, oferită de ceea ce există la 
nivelul peliculei; 
- realitatea filmofonică, constituită din ceea ce trece 
în cursul proiecției prin fața spectatorului; 
- realitatea ecranică, adică aceca care poate fi obser- 
vată pe ecran în timpul proiecției unui film: 
- realitatea diegetică, constituită de ceca ce se referă 
la istoria povestită în film; 
- nivelul creatorial, alcătuit din tot ceca ce a fost în 
intenţiile autorului: 
- nivelul spectatorului, tormat din ceea ce se petrece 
în planul psihic al acestuia. 
Decalajele pot apare între diferite niveluri ale realită- 
i, deoarece, dacă s-ar lua într-o altă ordine decît cea pre- 
zentată atunci, prioritățile se pot răsturna. 


SEMIOTICA LUMII NATURALE 
COMUNICAREA GESTUALĂ 


F. de Saussure în Europa şi C.S. Peirce în.America, 
observau, aproape simultan, că limba constituie un sistem 
de semne comparabil cu alte sisteme de comunicare şi nici- 
decum unul care le-ar subordona. Acesta fiind adevăratul 
or statut, sistemele de comunicare formează obiectul de 
studiu al semioticii sau, cum i se mai spune, al semiologiei. 

ocul central — prin raportare şi nu prin subordonare — îl 
cupă limba, ca cel mai important sistem de semne. Urmașii 
ui Saussure vor lărgi conținutul conceptului de semn, atri- 
uindu-l la tot ceea ce aduce o anumită informaţie fie şi 
dincolo de granițele comunicării propriu-zise. 

Amintind de vechea distincţie dintre signa naturalia 


ȘI signa data, vom reţine că semnele, stabilite în mod inten- 

(ionat, se pot şi ele împărți între semne propriu-zise şi sim- 

holuri. În concepţia lui F. de Suassure cuvintele sînt semne 
i nu simboluri deoarece, simbolul presupune o anume 
legătură cu obiectul simbolizat — de exemplu: balanța ca 
imbol al justiţiei. 

Un loc aparte în comunicare ocupă şi semnalul 
re, după H. Wallon, diferă de semn pentru că este un 
nomen cu existență imediată. Este, cum spune A. Schaff, 
un semn care provoacă, modifică sau sistematizează o 
ictivitate” aşa cum sînt semnalele luminoase ale stopului 

ori cele sonore de avertizare. 

Reţinînd că diferitele tipuri de semne — sonore, moto- 
rii, grafice — au în comun o serie de trăsături funcționale și 
structurale care le permit să dea obiectul de studiu al acele- 
iaşi ştiinţe — semiotica — vom sublinia că principala lor 
funcție este de a servi ca elemente componente ale procesu- 
lui de comunicare. Din această perspectivă, semiotica lumii 
naturale poate fi privită ca un raport între semnele şi siste- 
mele lingvistice în care semnele şi sistemele de semnificaţie 
ale lumii naturale sînt concepute ca o reţea de corelaţii între 
două niveluri de realitate semnificativă. 


Diversitatea lumii naturale 


Semiotica, aşa cum a fost concepută de C.S. Peirce şi 
F.de Saussure, este sistemul semnelor nelingvistice. Dacă 
pentru F.de Saussure această ştiinţă trebuie să studieze 
funcţia socială a semnelor, la Peirce accentul cade pe func- 
tia logică a acesteia. A vorbi astăzi însă de semiotică în- 
seamnă a avea în vedere ambele aspecte. Într-o comunica- 
re nelingvistică pot fi cuprinse mult mai multe tipuri dis- 
tincte, de la cele umane prin toate formele — audio, vizuale, 
tactile, olfactive, gustative — pînă la acele artificiale — comu- 
nicare cu ajutorul maşinilor — sau la zoosemiotică, la bio- 
semiotică în general. În acest caz, lingvistul a fost silit să 
se întrebe care sînt posibilitățile unei teorii semiotice gene- 
ralizate, răspunzătoare de toate formele şi de toate manifes- 
tările semnificației. Este suficient să amintim preocuparea 
lui Ch. Morris pentru construirea unei semiotici universale 
în care nu sînt considerate diferenţele calitative dintre 
semne. 

Semnificația este prezentă numai prin „substanța” 
care îl înglobează pe om. Obiect de studiu devine întreaga 
lume sensibilă, lume în care semnificația se va putea afla, 
fie în spatele semnelor, fie al imaginilor — audio sau vizuale 
— fie al mirosurilor. 

Ferdinand de Saussure în al său Cours de lingvistique 
generale a indicat diferenţa dintre semnificaţia vizuală şi 
semnificația acustică, pentru care, semnificantul, fiind de 
natură auditivă, se desfăşoară numai în timp şi are caracte- 
risticile conferite de timp: 

- reprezintă o extensiune 


ŞI 

- poate fi măsurată printr-o singură dimensiune — o 

linie. 

Semnificaţia acustică nu dispune decît de linia timpu- 
lui. Elementele acustice se prezintă unul după altul, for- 
mează un lanţ. Desigur, vom reține observaţia logicianului 
Petre Botezatu, care precizează: „unitatea compoziţiei nu 
se limitează la aspectul. sonor al piesei. Din perspectiva 
unei exigente superioare ne aşteptăm ca piesa muzicală să 
degajeze un înţeles, să ne introducă în universul spirituali- 
tău”. Putem spune deci că sunetul muzical — diferit de 
zgomot — presupune un proces specific de înțelegere în 
care este implicat, egal, şi creatorul şi ascultătorul. Intră 
„în reacție” ambele părţi, cu temperamentul, personalitatea 
şi gradul de cultură. 

Aparenta linearitate, scurgere pe-o singură coordona- 
tă, aceea a timpului — presupusă de extensiunea auditivului 

poate determina trăiri interioare, evocări, amintiri. Numai 
în acestă măsură ea dobîndeşte semnificaţii. Afirmația este 
valabilă, în anumite condiţii, şi pentru zgomote: căderea 
unei ape sau vuietul acesteia, loviturile crengilor ori frunze- 
lor, toate pot, uneori, determina avalanşe de reacții. 

Zgomotul apei, pocnctul trunchiurilor de copaci, pot 
fi semne la fel de puternice şi de bogate în informaţii, pre- 
cum este soarele dimineţii care anunţă ziua bună. Aşadar, 
aceste semne naturale au valoare emoţională, evocatoare 
şi de cunoaştere. Deseori înseşi cuvintele sînt inadecvate 


! P, Botezatu, Note de trecător; Editura Junimea, laşi, 1979, p. LES: 

sau incapabile să redea înţelesuri care se regăsesc doar în 
limbajul muzicii şi al artelor vizuale. 

Se poate spune că printr-o anume imagine — audio 
sau vizuală — derulată într-un anume context ŞI într-un anu- 
me moment psihologic „cititorul” dobîndeşte un anume în- 
teles. Aşa spre exemplu, „dacă doriţi s-o cunoaşteţi (este 
vorba de Missa Solemnis de Beethoven) atunci trebuie să 
o ascultați — de preferință pe o noapte liniştită de iunie — 
avînd drept fundal respiraţia mării invizibile şi parfumul 
teilor înfloriți, purtaţi pe aripi de întuneric, ca o dulce armo- 
nie percepută de un al şaselea simt”. 


Lumea naturală şi gestualitatea naturală 
In cadrul unei asemenea semiotici a lumii naturale 


consideraţiile despre vizual presupun modalitățile de mani- 
testare ale vizibilului. O primă observaţie va fi prezenţa 


mai multor straturi de semnificaţii care se pot găsi supra- 


puse. La primul nivel se află echivalenţele dintre cuvinte 
şi lucruri şi, în egală măsură, echivalențele dintre procese 
şi funcții. Mai mult, procesele şi lucrurile devin semne care 
— avînd statut semiotic — pot fi numite semne naturale. 
Aceste semne, la fel ca toată familia semnelor, trimit la 


altceva decît la ele însele. Apar relațiile referenţiale, depen- 
dente de comunităţile culturale cărora le aparțin. 

Lumea naturală nu este însă singurul nivel de realitate 
organizat după logica sintactică a discursului. fapt pentru 
care I. Lotman sugerează posibilitatea realizării unei tipolo- 
gii a culturii, care să aibă ca bază de pornire tipologia relati- 
ilor structurale specifice semnelor naturale. Acesta este şi 
punctul de pornire al lui A.J. Greimas pentru a-şi demonstra 
ipoteza că lumea naturală se supune unei analize ca obiect 


1 r 7 ' oo i R fat 
A. Huxley, Şi restul e tăcere, Editura Univers. Bucureşti, 1977 

semiotic. De altfel, studiul Despre sens — scrie autorul — 
nu urmăreşte organizarea internă a semnelor, ci „o interpre- 
tare a relaţiei semiotice”!. O interpretare a acestei variabile 
este însă „o reflecţie metasemiotică despre semne, o cono- 
tatie semiotică ce transformă, pe diverse căi, semnele natu- 
rale în semne culturale”. 

La rîndul lor, semnele naturale sînt supuse unei duble 
reduceri, extrăgîndu-se mai întîi cazurile în care apare 
semnul ca figură geometrică, apoi inventariindu-se toate 
exemplele identice ori echivalente cu figura. În felul acesta, 
nivelul evenimenţional este redus la un nivel de figuri ale 
lumii. 

Omul apare şi el ca o figură oarecare, după ce i s-a 
plicat dubla reducere. Acestui corpus de figuri statice şi 
figuri dinamice i se poate construi un cod semiotic al expre- 
siei vizuale. Atenţia va fi acum reținută de gestualitatea 
mimetică — gestualitatea comunicativă, gestualitatea expre- 
sivă sau gestualitatea ludică — care derivă din corpul ome- 
nesc considerat ca obiect de perceput. Deşi Bachelard pro- 
pune un repertoriu al formelor, se observă însă că acesta 
nu-şi poate încă dovedi caracterul său universal şi că anu- 
mite figuri nu trimit la semnificanţi constanţi. De aceea, 
va fi nevoie de referinţă la context ori de descoperirea figu- 
rilor în elementele lor constitutive. Această a doua cale 
înseamnă a recunoaşte existenţa unei viziuni categoriale a 
lumii naturale. Ne apar acum separate şi nivelurile vizualită- 
ii şi anume — nivelul figurilor şi nivelul elementelor. 
\ceastă distincţie se va regăsi şi folosi la studiul gestualită- 

tii, permiţînd definirea statutului anumitor limbaje artificia- 
e derivate din limbaje naturale. Distincția va permite şi o 
xplicare a tipului de relaţii existente între semiotica natura- 


lă şi lingvistică. 


' J.A. Greimas, Despre sens, Editura Univers, Bucureşti, 1975. 
J.A. Greimas, Op. cit., p. 63. 

Cadrul de manifestare gestuală 


Lumea naturală este privită de A.J. Greimas numai 
ca „obiect global dat”, în care omul este integrat doar ca 
ființă corporală alături de alte figuri ale lumii. C orpul ome- 
nesc se află şi se mişcă într-un context spaţial, existent 
anterior şi care va fi clasificat după criterii de: orientare 
deplasare şi de sprijin. Este, în fa pt, cadrul de manifestare 
gestuală al figurii — a omului ca figură — definită prin spaţiul 
tridimensional înglobat: greutatea corpului faţă de axa 
verticală şi orizontală şi prin poziția categorială dintre imo- 
bilitate şi mobilitate. Astfel definit, contextul spațial în care 
se mişcă forma umană, presupune ca inseparabile catego- 
riile tactilităţii şi pe cele vizînd problematica dinamismului 
formelor percepute. 

A.J. Greimas consideră necesară pentru o semiotică 
a lumii naturale o anumită categorisire a ceea ce este perce- 
put şi axiomatizarea aproximativă a acestuia. Se va urmări 
nu doar descrierea corpului în calitate de « '0rp perceput, ci 
şi evidenţierea deosebirii dintre spațiul nonuman, conceput 
ca un alt loc în care omul se face prezent prin gest sau 
unelte şi spațiul uman redus, conceput ca un aici în care se 
exercită gesticulaţia lui. În felul acesta cîmpul de investiga- 
ție se identifică cu cel de percepţie al obiectului uman. iar 
corpul omenesc nu mai este obiect de perceput, ci poate 
apare ca autorul propriei sale motricităţi. 

Corpul omenesc nu mai apare deci ca o formă globală, 
ci devine o organizare de actori metonimici — braţ, picior, 
cap, trup etc. — care iau fiecare în perimetrul său, în 
numele acelui actant unic. J. Belanger vorbeşte despre 
expresia corporală analizînd şi ee cu numeroase foto- 
grafii poziţiile corpului într-o comunicare. Distinge astfel 

între diferitele poziţii ale corpului în cazul intervenţiei, 


functie de motivaţia acelei intervenţii. Poziţia este diferită 
pentru a face o remarcă, spre exemplu, față de intervenţiile 
destinate pentru a conchide, pentru a sublinia ori a propune. 
Gestul şi mimica, la rîndul lor, indicînd îndoială sau fermi- 
tate, exprimînd ironia sau bucuria de a consemna ori afirma 
gestul, solicită participarea efectivă a figurii umane. 

Funcție de împrejurările în care oratorul se manifestă 
şi funcție de rolul pe care îl are de îndeplinit — conducător 
de reuniune sau participant la dezbateri, discursuri, confe- 
rințe — distingem alte poziţii ale corpului, altă mimică şi 
alte gesturi, adecvate momentului, conţinutului de idei şi 
publicului prezent. De aceea, putem vorbi despre gesturi 
eficace, dar şi despre gesturi nedorite. 

A.J. Greimas apelează la o dezarticularizare morfolo- 
gică a corpului omenesc folosită pentru a descrie gesticula- 
tia şi pentru a semnaliza puterea de comunicare a membrelor 
cu funcții gesticulatorii!. Se observă că acestă metodă a 
dezarticulării permite studii menite a servi şarjărilor, carica- 
turii, benzilor desenate, limbajului de teatru şi limbajului 
de televiziune. Această operaţie este posibilă pentru că orice 
diviziune a corpului în organele lui componente este, în 
acelaşi timp, şi naturală, şi culturală, fiind supusă unor va- 
rațiuni antropologice. 

Caracterul finit al posibilităţilor gesticulatorii cere re- 
ducerea gesticulației umane la un model general de virtua- 


ități privind gesticulaţiile şi posturile. Intr-un asemenea 


model se ivesc, se conturează şi limitele dintre gestualitatea 
normală şi gestualitatea anormală 

Abaterea poate fi dată fic de o deviaţie stilistică, fie 

de apariţia unui limbaj gestual secund. Această posibilitate 

le invocare a normalului în gestualitate îl determină pe 

J. Greimas să fie de acord cu B. Coechlin, care afirmă 


!J.A. Greimas, Op. cit., p. 68. 

că „motricitatea umană nu poate fi un fenomen natur: Ul, ci 
este un fenomen social deoarece gesticulaţia, oricît de limi- 
tată ar fi în posibilități, este învățată, este transmisă ca ŞI 
celelalte sisteme semiotice. În această interpretare, gesticu- 
lația naturală devine gesticulaţie culturală, iar gestul natu- 
ral trebuie înțeles şi definit ca semn natural prin «virtuali- 
tatea» lui semiotică” 
Termenul gest pare uderea atitudinilor. 

Faptul este însă neîntemeiat deoarece. aşa cum sublinia E. 
Jakobson, limbajul îşi are or Iginca în viaţa afectivă a oame- 
nilor exprimată îndosebi prin interjecţii. Or, interjecția — 
echivalent al frazei ca şi imperativul — este mai ales expresia 
unei atitudini. 


să implice excl 


Atitudinea şi, cel puţin în acceaşi măsură gesturile — 
care rămîn la stadiul interjecției în comunicare — trădează 
o participare emoțională ŞI empirică. Gesturile sînt, asemeni 
copilului, care se manifestă brusc în caz de satisfacţie/insa- 
tisfacție în dorința clipei, sub imperiul simţurilor trecătoare 
În gest întotdeauna domină emoţionalul, imperativul şi 
referențialul. 

Ce unitate a textului gesticulatoriu este însă gest? Spre 
răspuns ne orientează studiul lui € oechlin inspirat de 
analogia găsită de Haudrie out intre procesele de articulare 


a tenomenelor ŞI programarea gestuală. O asemenea ana- 


logie ne va duce la răspuns iar pentru aceasta semioticienii 
spun: „dacă în templul semanticii am vrea să punem o 


statuie, aceasta ar trebui să fie statuia analogici, deoarece 


ca este cea care conferă ordine împletirii complexe a feno- 
menelor semantice ale unei limbi”!. 

Gesticulaţia este o întreprindere globală a corpul 
omenesc în care gesturile particulare ale agenților cor nului 
sînt coordonate şi/sau subordonate unui proiect de ansam- 
blu, ce se desfăşoară simultan. Asistăm însă la o distribu- 


ai A N 

P. Botezatu, Semiotică si negație, Editura Junimea, Iasi 

ire de roluri principale şi secundare diferiților „actori ai 


jocului gesticular”!. Vom participa astfel la constituirea de 


fenomene gestuale emise de actantul somatic. Să nu uităm 


nsă că „gestualitatea rămîne o dimensiune semiotică a 
culturii”. Ca urmare, amploarea, deschiderea discursului 
gestual este în funcţie de aceasta. 


Praxisul gestual 


Aşa cum a fost denumit pînă în prezent, omul este 
privit doar ca un corp, apoi ca o figură oarecare a lumii, iar 
în al treilea rînd, ca mecanism complex ce poate produce 
deviații diferenţiate ale semnificantului. Pasul următor va 
consta în introducerea dimensiunii propriu-zise umane în 
cadrul lumii naturale. O asemenea încadrare înseamnă înţe- 
legerea faptului că mîinile şi corpul, în general, împart cu 
nintea capacitatea de a comunica idei intelectuale pure, că 

ictanţii somatici semnalează, evidenţiază un lucru sau altul, 
modelează şi controlează lucrurile din mediul ambiant. Cît 
despre rolul mîinilor, Quintilian avea să spună că „acestea 
iproape vorbesc”. Dar sensul înseamnă direcţie şi trimitere 
a unui cod — cel al expresiei — la un alt cod — cel al conti- 
nutului. 

Este astfel necesară recunoaşterea existenţei anteri- 
oare a axei comunicării şi a faptului că la un capăt al comu- 


celălalt destinatarul interpret. Desigur, nu trebuie pierdută 
lin vedere nici o anume rezonanță pe care, asemeni cuvin- 


cării se află întotdeauna emițătorul codificator, iar la 


clor, o au şi gesturile în dialogul realizat cu ajutorul lor, 
Rezonanţa gesturilor merge dincolo de corespondenţa 
un anume lucru indicat. Se vorbeşte de un oarecare nimb/ 
lou ce însoţeşte unele gesturi. Prezenţa unui asemenea 


! A.J. Greimas, Op. cit., p. 135. 


: Ibidem. 

element îl va fi determinat pe Bloomfield să reintroducă 
noțiunea de conotaţie ca „ansamblu de factori emotivi şi 
subiectivi insensibili ce însoțesc denotaţia”. 

Aceasta înseamnă că, în sine, gestul este inert. Are 
sens numai în combinaţii cu alte semne. M. Lucidi propune 
să se atribuie termenul de semn doar frazei, pe cînd cuvîntul, 
la fel ca şi gestul, să fie numit subsemn sau hiposemn, în 
terminologia sa. Sensul hiposemnului rezultă din confluența 
seriei de întrebuințări ale formei în frază, cu seria de întrebu- 
ințare a cuvintelor în cadrul unei comunicații. De aceea, 
apar diferenţe de la o comunicare la alta şi chiar de la un 
individ la altul, fiind vizate rațiunea şi răspunsul ascultăto- 
rului, interlocutorului. Acum, sensul unui enunţ este situatia 
în care locutorul emite enunţul, dar şi comportamentul de 
răspuns solicitat de la ascultător. 

Sintagmele gestuale — gesturile luate separat — vor fi 
deci enunţuri parţiale, care în momentul integrării în sintag- 
me mai mari sînt desemantizate. Ele au statut de fenomen, 
avînd rol de unităţi minimale în planul expresiei. Sintagma 
gestuală apare cînd subprogram — ca o silabă fără sens — 


cînd program — ca un cuvînt. Sensul este şi el fluctuant, 


iei. Din aceste 
considerente semioticienii americani elimină comporta- 


putind apare sau dispare în procesul observat 
mentul practic din preocupările lor şi definesc doar compor- 
tamentul semnificativ care este opus celui practic 
Problema sensului apare şi mai greu de rezolvat. avînd 
în vedere imposibilitatea de a segmenta gestul în sintagme 
cu semnificaţie proprie. Dificultatea este evidentă. tinîn- 
du-se seama de faptul că rămînem în perspectiva spectatoru- 
lui destinatar, deoarece semnificația este un orizont ce se 
constituie în fața noastră. Ea este pentru om, iar omul este 
în acelaşi timp obiectul ei — fiind în stare să se producă 
pentru sine şi pentru lumea umană. 
Pornind de la dihotomia înfăptuire dorinţă, A.J. 
Greimas distinge între gestualitatea practică ŞI gestualita- 
tea mitică, semnalînd că acelaşi gest poate avea semnificaţie 

diferită în cele două planuri. Planul mitic şi planul practic 
au prioritate în funcţie de culturile avute în vedere, chiar 
dacă există o universalitate recunoscută unor programe 
gestuale. 

i F. Rastier remarcă influența exercitată de prezența 
supraadăugată a unui plan asupra celuilalt. Existența miti- 
cului modifică programele de comportament practic fără 
să deformeze. Autorul are în vedere, spre exemplu, înceti- 
neala cu care mănîncă ori îşi pleacă ochii comunitatea 
clericală a lui Stendhal, expresie a cucerniciei sale. De re- 
marcat însă — chiar şi ca o primă subliniere pentru cele 
prezentate pînă acum — că universul semiotic din praxisul 
gestual total este mult mai amplu decît cel ce ar putea fi 
acoperit de comunicare gestuală. 


Comunicarea gestuală 


Puţine sînt unităţile gestuale destinate efectiv comuni- 
cării. Această situație se datorează mai ales imposibilității 
subiectului enunţării de a fi subiect al enunţului — în acelaşi 
timp. Cu toate acestea, există un cimp de semnificaţie, al 
cărui conţinut poate fi comunicat în virtutea codului exis- 


tent pentru expresia manifestărilor mobile ale corpului ome- 


nesc. | 

Cîmpul de semnificație acoperă atitudinile şi stările 
interioare fundamentale — teama, funia, bucuria, tristeţea. 
A.J. Greimas pornind de la ideea regăsirii în limbă a lumii 
sensibile, emite ipoteza că inventarul asumat de comporta- 
mentul natural simplu corespunde unui număr egal de locuri 
din textul gestual, iar „combinatoria acestor unitai minima- 
le produce enunțurile gestuale şi discursul gestual în ansam- 
blul lui”!. Astfel, semioza gestualităţii comunicative constă 


! A.J. Greimas, Op. cit., p. 76. 

în stabilirea unei corelaţii între o categorie femică a planului 
expresiei şi o categorie semică în planul conţinutului. Deoa- 
rece corpul omenesc, în calitatea lui de semnificant, este 
tratat ca o configuraţie, mobilitatea acestuia fiind considera- 
tă deviaţie poziţională, conținuturile apar numai sub formă 
de cuvinte, fraze sau interjecții. În comunicare verbul apare 
implicit, de natura lui „a fi” nu „a face”. Enunţul apare ca 
un enunț atributiv, calificativ şi nu enunţ predicativ. Asis- 
tăm, deci, la incapacitatea gestualităţii comunicative de a 
produce enunțuri despre lume sau despre oameni şi faptele 
lor. 

Statutul comunicării este acea structură specifică a 
conţinutului, manifestată prin comportări gestuale, care 
aduc pe prim plan, cînd motricitatea corpului, cînd spațiul 
înglobant. Ţinînd seama de aceste accente, cercetătorul rus 
T. Tzvetan, în studiile consacrate comunicării neverbale a 
ceremonialelor, evidenţiază corelaţia conţinutului social — 
vîrstnic Vs tînăr, bărbat vs femeie — cu categorii ale expre- 
siei — aşezat vs în picioare, suris vs fără surts. De asemenea, 
cercetări americane despre proxemică (P. Fabbri) analizînd 
spaţiul interuman — apropiat vs depărtat, poziția relativă a 
corpurilor — fată în față vs spate în spate — va corela aceste 
categorii cu altele ale conţinutului, cum sînt: acceptare vs 
refuz, euforie vs disforie, în care comunicarea începe, ori 
se termină. Aceste corelaţii dovedesc că participarea şi înce- 
tarea participării la dialogul gestual se manifestă mai întîi 
prin poziţia corpului pentru startul sau oprirea dialogului, 
a comunicării. 

Amintim, apoi, existența unor categorii ale expresiei 
— prospeclivitatea vs retrospeclivilatea mişcării corpului, 
deschiderea vs închiderea gesturilor braţelor în corelarea 
conţinutului, în dorința vs refuzul comunicării sau înţele 
gerii. Aceste corelaţii apar şi mai evidente pentru implicații 
le pozitive ori negative prezente în aluzii neverbale. Un 
asemenea studiu a fost realizat în 1977 de Johnatann C. 

Finkelstein, pornind de la ideea că procesul de corelare a 
datelor ar putea altera, schimba fenomenele studiate. Aceas- 
ta fiindcă cercetătorul, şi nu doar cel neexperimentat, ar 
putea afecta — şi fără intenţie — răspunsul unui subiect. Este 
ceea ce autorul numeşte efectul confirmării experimentale. 

Efectele acestea apar doarece experimentatorul aş- 
teaptă un răspuns, timp în care se va comporta, vrînd ne- 
vrînd, cu ştiinţă ori fără, diferit cînd dorește răspunsuri afir- 
mative față de situația în care cercetarea ar dori să cunoască 
răspunsuri negative. El va participa aprobînd prin sublinieri 
— dînd din cap, zîmbind — ori încurajînd din privire, fie îşi 
va exprima dezaprobarea prin tot atîtea mişcări ale feţei şi 
privirii. De reținut că asemenea cercetări în care locutorii 
se văd — condiţie pentru limbajul neverbal — sînt întotdeauna 
însoțite de prezenţa „aluziilor” experimentatorului, ale stării 
acestuia, stare capabilă să influențeze comportamentul par- 
ticipanților. Aceste „trădări” există şi însoțesc întotdeauna 
mediile de comunicare neverbală. 

În ceea ce priveşte statutul enunțului, A.J. Greimas 
îşi exprimă acordul cu E. Jakobson în a-l defini ca „ansam- 
blul modalităţilor de judecată ce poate fi făcut despre un 
enunţ, fără a ţine seama de manifestarea lor la nivelul gra- 
matical în semioticile lingvistice”!. Se remarcă şi faptul că 
microcoduri gestuale autonome pot constitui numai catego- 


riile modale. Aceasta pentru că ele funcţionează fără ajuto- 


rul vorbirii sau al vreunui enunț gestual, de ordin mimetic 
— aşa cum sînt, de exemplu, microcodurile negare vs afir- 
maţie sau al agenţilor de circulaţie, bazate pe interdicție vs 
autorizare. 

Statutul unor asemenea categorii modale privilegiate 
este dat de faptul că aceste coduri presupun comunicare, 
dar şi posibilitatea de schimbare reciprocă a interlocutorilor, 


"J.A. Greimas, Op. cit., p. 68. 

aşa încît unul neagă sau afirmă — nu doar primeşte — enunţul 
formulat de celălalt. 

Capacitatea gestualității de a se constitui în cod de 
comunicare semiotică, complet şi în acelaşi timp autonom, 
este regăsită şi la gestualitatea mimetică. Aceasta urmăreşte 
transmiterea conținuturilor spre spectatorul destinatar 
printr-o anume manifestare gestuală. Conținuturile, obiec- 
tele de comunicare au dimensiunea semnelor care — pentru 
a putea fi transmise într-un cod gestual — sînt preluate la 
nivelul expresiei lor. Transmiterea presupune existența an- 
terioară a unei semiotici articulată în semne, reducînd sem- 
nificativul la figură elementară — de exemplu, degetul 
arătător pentru pistol. 

Gestualitatea mimetică va însoți mereu limbajul natu- 
ral ori se va integra în codurile de comunicare artificiale 
aşa cum se întîmplă în cazul actorilor de pantomimă. Este 
— cum observa A.J. Greimas — transpunerea unei semiotici 
vizuale într-o altă semiotică vizuală. Mima modernă, spune 
Edmond Radar, aduce în spectacol omul în luptă cu destinul. 
Mima introduce „libertăţile native ale gestului” fără a fi 
un simulacru magic. Ea este ceca ce duce spre sursele mai 
active ale condiției umane, spre cele fizice. 

Un al treilea tip de gestualitate, care poate deveni 
comunicativă numai după ce a fost supusă unor proceduri 
de transpunere de semnificație, este gestualitatea ludică. 
Deosebirea dintre gestualitatea mimetică şi gestualitatea 
ludică este dată de dimensiunile unităților transpozabile, 
la primele fiind semne, pe cînd la al doilea tip sînt enunţuri. 

A.J. Greimas subliniază că atît categoriile modale, 
cît şi unitățile gestuale, deşi pot fi recunoscute, nu sînt totuși 
autonome; ele pot să semnifice atributiv sau modal, dar nu 
pot să transmită conținuturi obiective. Pot duce la construi- 
rea de coduri artificiale — mimetice şi ludice — fapt pentru 
care sînt şi folosite drept coduri practice de comunicare. 

Mişcări cu înţelesuri precise 


Gestul şi cuvintele au formulat întotodeauna mediul 
comunicării. Cînd cuvintele sînt ermetice ori nu se pot face 
auzite, gesturile vin, fie să le ia locul, fie să le ajute. Între 
gesturi menite să determine ori să faciliteze accesibilitatea 
se află emblemele, cum le numeşte Paul Ekman. Ele au 
proprietatea de a deţine înţelesuri precise şi constante, nefi- 
ind decît gesturi simbolice care diferă de celelalte realizate 
cu faţa şi corpul, beneficiind de o traducere verbală directă, 
de un înțeles precis şi cunoscut de tot grupul care le foloseş- 
te, cu intenţia de a transmite un mesaj particular altei 
persoane, aceleia care ştie să-l citească. 

Emblemele implică şi o anumită răspundere din partea 
utilizatorului. De exemplu, gestul pentru OK este recunos- 
cut oricînd, fără a fi necesar un anumit context, dar folosirea 
lui presupune responsabilitate faţă de concordanța acestuia 
cu realitatea. Există însă şi factori contextuali care pot să 
influențeze recepționarea mesajului. Este vorba de ilustra- 
torii care ar putea indica dacă afirmatia făcută este în serios 
ori nu, aşa cum accentul, ritmul şi tonul vorbirii pot avea 
un asemenea rol îm mesajul sonor 

Ilustratorii sînt şi ei diferiţi, în funcţie de grupurile 
etnice şi culturale care le folosesc, însă se află în creştere 
atunci cînd este implicată partea afectivă ori cînd mesajul 
este greu de descris în cuvinte — de exemplu, pentru expri- 
marea noțiunii de zig-zag şi atunci cînd cineva este prins 
într-o greşeală de exprimare datorită unui lapsus sau unui 

dezacord gramatical. Se poate spune că uneori calitatea 


vorbirii fără glas ne este mai apropiată decît imaginile 


sonore. Diversele grupuri sonore mai greu de pronunțat 
sint rareori o plăcere pentru auz. 

Atât emblemele cît şi ilustratorii sînt folosiți numai 
atunci cînd apare dialogul. Emblemele pot să apară singure 
— fără limbaj sonor — cînd vorbirea nu este admisă, spre 
exemplu între patrule, vînători, elevi în timpul orei etc. 
Ele au întotdeauna sens precis şi un număr limitat de alter- 
native, aşa încît contextul explică înțelesul. Se pot constitui 
şi dicționare de embleme pentru un număr de culturi, dictio- 
nare pentru gesturi. Un astfel de dicționar a fost alcătuit la 
sfîrşitul mileniului I, Notatia Signorum, descriind 296 
semne, căruia în secolul al XVII-lea i se adaugă cel mai 
bogat dicționar de gesturi avînd 472 de semne. Lucia Wald 
citează pe G. van Rijnbeck care stabileşte un inventar de 
1300 semne gestuale cu semnificaţie gramaticală şi lexicală. 
Inventarul este depăşit, se pare, doar de un dicţionar al 
surdo-muţilor care cuprinde peste 1700 de semne. 

Paul Ekman a iniţiat un studiu-test pentru recunoaște- 
rea emblemelor, descoperind existenţa unor sinonimi em- 
blematici şi a unor invenții pentru situaţiile în care emble- 
mele consacrate nu erau cunoscute. Testul a evidenţiat că 
emblemele, oricît de mult s-ar deosebi de la un grup la 
altul, vor ține seama de structura anatomică. De exemplu, 
mîna şi numai ea va schita acțiunea „a mînca”. De asemeni, 
s-au remarcat embleme pentru acțiuni impersonale: pleacă, 
vino, stai; pentru replici: da, nu; pentru stări fizice şi emoții. 
Autorul distinge între expresii universale ale emoției — 
pentru mînie, frică, bucurie etc. — şi emblema despre emotie 
— acestea fiind cînd mai scurte cînd mai lungi, ca durată, 
ori stilizate printr-o contracție a muşchilor feței, mai mică 
decît obişnuită. Diferențele se adîncesc atunci cînd se au 
în vedere culturi diferite. În acest caz, se pot întîlni localizări 
consacrate, distribuite în partea de jos a feței, ori cea de 
sus şi între anumiţi actori ai ei — sprîncene, buze, nas, bărbie. 

Citeva aplicaţii 


Deşi de formaţii şi structuri temperamentale diferite, 
atît Gorki cît şi Schopenhauer afirmau că prima impresie 
pe care o dobîndeau despre cineva se adeverea întotdeauna 
ca fiind justă. La baza acestei afirmaţii stă ideea că fiziono- 
mia este una dintre componentele psihognozei. Ideea nu e 
nouă, dacă amintim de Cezar, care a văzut în Cassius — 
fără a avea argumentele — un „om periculos”, de ghicitorii 
chinezi „paznici la bancă”, de Frantz Gall descoperitorul — 
la prima vedere — al lingvistului genial Champollion. 

Chiar dacă nu vom face trimiteri la simptomatica 
stabilă, cum a fost numită de Valeriu Ceauşu — o parte din 
observaţiile privind simptomatica labilă le vom reţine pen- 
tru implicaţiile practice ale folosirii acestui limbaj. Aspecte- 
le dinamice ale corpului —pantomima, ținuta, mersul, gestu- 
rile, mimica — oferă posibilităţile de valorificare a oricărui 
element de cunoaştere pe baza percepţiei caracteristicilor 
exterioare. De aici se naşte prima impresie. Ea va avea 
rolul să determine reglarea conduitei celor doi locutori. 

Jacques Cosnier, vorbind despre gestualitatea interac- 
țiunii distinge cinci mari categorii întîlnite în cadrul comu- 
nicării: 

l. Gestualitatea quasilingvistică formată din 
gesturile convenţionale dar incapabile să functio- 
neze în absenţa cuvintelor. Sînt mişcările necesare 
rostirii cuvintelor, adică gesturile cu rol de into- 


nație, efectuate cu mîna şi capul care însoțesc 
7 ehir `r r T A i i i 
vorbirea avînd funcția de ritm sau de subliniere a 
discursului. 


a a AMR 
2. Gestualitatea coverbală, care desemnează refe- 
rentul sau structura lui spațială ori este cinetică 

pentru ilustrarea motrică a acțiunii descrise, sau 
de reprezentare gestuală a calităților formale ale 
referentului. Este, aşadar, una expresivă, folosită 
pentru exprimarea sentimentelor vorbitorului. 

3. Gestualitatea sincronizatoare care menţine şi 
reglează funcţionarea canalului de emisie, gene- 
rînd şi stimulînd feed-back-ul. 

4. Gestualitatea metacomunicativă prin care miş- 
cările indică statutul mesajului raportat la contex- 
tul acestuia. 

5. Gestualitatea extracomunicativă, fiind una de 
autocentrare, una ludică. Acestea stau la baza în- 
tregii strategii a comunicării gestuale. 

Capacitatea de a sesiza trăirea psihică a interlocuto- 
rului fixează, uneori definitiv, tactica de lansare şi menţinere 
a dialogului. Momentul „descoperirii” oferite la prima im- 
presie poate fi şi anterior dialogului propriu-zis, aşa cum 
sublinia Balzac, cel care a consacrat un întreg studiu mersu- 
lui. Dacă prin gesturi instrumentale sensurile se pot dese- 
mantiza, prin gesturi retorice — care însotesc sau înlocuiesc 
vorbirea — se convinge interlocutorul, se provoacă o anumită 
stare emoțională. Pentru a ilustra importanța gesturilor şi a 
limbajului neverbal, amintim influența cadrului înglobant 
— întâlnirea privirilor, respiraţia, pulsul, culoarea feței, pozi- 
ţia corpului, care trădează starea psihică. 

Cunoscînd motivațiile acestor trădări, vom şti cum 
să intervenim pentru a obţine maximum de informaţii în 
dialogul la care sîntem chemaţi. Îi vizăm egal pe educatori 
şi pe operatorii mass-media, dar şi alte categorii de subiecți 
angajaţi în actul educaţional. Vom aminti studiul Mişcările, 
gesturile şi mimica profesorului — semnat de Barbara M. 
Grant şi Dorothy Grant — care, fiind „0 analiză a activității 
neverbale”, are meritul de a sublinia că uneori comunicarea 
neverbală — care presupune mereu prezenţa „la vedere” a 
partenerilor — este mai importantă decît comunicarea 

verbală; că în comunicarea nuanţelor, gestica şi mişcarea 
dau semnificații suplimentare şi că există şi comunicări 
numai neverbale. 

Concluzia este că modelul neverbal de comunicare 
ocupă locul imediat următor celui verbal. Acestora li se 
opun opiniile care pledează pentru prioritatea neverbalului 
(A. Peasse, 1994). 

Opţiunea procentuală pentru cele două limbaje depin- 
de de factori care — în concepţia autorilor — împlinesc perso- 
nalitatea. De asemenea, se conchide că limbajul se învaţă, 
se cultivă, deoarece frumuseţea nu comunică o simplă sem- 
nificaţie, ci inspiră şi înalță. Valentele neverbalului au fost 
verificate în prezentarea pur gestuală de către Telesis — un 
contemporan al lui Eschil — a piesei Cei 7 contra Tebei şi, 
mai recent, a Revizorului lui Gogol de către o echipă de 
actori surdo-muţi. 

Lingvistul francez J. Vendreyes consideră greşită pă- 
rerea că gesturile sînt subordonate limbajului sonor, deoare- 
ce — spune autorul — ele ar fi asociate de două coduri strîns 
legate, ce fac din fiecare gest un limbaj şi generează partici- 
pare la acțiune. G.M. Zilio sesizează și un avantaj al limba- 
jului gesturilor precizînd că în vreme ce aparatul fonator 
nu poate produce mai mult de un sunet o dată, ochii pot 
percepe mai multe gesturi emise simultan. 

Paul Ekman întrevede posibilitatea şi chiar necesitatea 
realizării unui limbaj gestual universal. Are în vedere nevo- 
ia de comunicare între parteneri aparţinînd culturilor şi 
limbilor diferite. Foloseşte exemplul Spitalului din San 
Francisco unde, vorbindu-se atît de multe limbi, este greu 


ca cineva să le poată şti pe toate. Un al doilea exemplu 
folosit aminteşte de vizita în Statele Unite a lui Leonid 
Ilici Brejnev. Şeful delegaţiei sovietice, la întîlnirea cu Pre- 
şedintele Nixon, dorind să-şi exprime speranţa de des- 


tindere, foloseşte o emblemă căreia nu-i cunoaşte semnifi- 
cația pentru americani. Astfel, în timp ce Nixon face cu 

mîna către public în semn de salut, Brejnev îşi împreunează 
mîinile, le îndepărtează apoi, ridicîndu-le la nivelul feţei. 
Pentru spectatorii americani gestul înseamnă, prin consa- 
crare „eu sînt cîştigătorul!”. Emblema este folosită aproape 
exclusiv la meciurile de box. În acel moment, publicul a 
amuţit, revenindu-şi numai după ce au realizat că oaspetele 
nu ştia ce „spune”. 

Existenţa mai multor semnificaţii pentru aceeaşi em- 
blemă, pentru acelaşi gest, pledează pentru cunoaşterea 
înțelesurilor, a acelui model de virtualități privind gesticu- 
laţiile şi posturile, care permit înțelegerea mai profundă a 
altor culturi. 


NIVELURILE COMUNICĂRII 


Conţinut şi relaţie 


Orice comunicare presupune un angajament care, în 
fapt, este o relaţie. Aceasta însemnă că orice comunicare 
nu se limitează să transmită o informaţie, ci va determina 
şi un comportament. Acest proces este definit de către Gre- 
gory Bateson ca fiind alcătuit din două operaţiuni exprimate 
prin Indicele şi Ordinul oricărei comunicări. Bateson por- 
neşte de la o analogie din fiziologie şi anume: într-un şir 
de neuroni A, B, C, excitarea neuronului B este, la rîndul 
său, un indice că neuronul A a fost excitat şi un ordin de 
excitare pentru neuronul C 


Deci, sub aspectul de indice, un mesaj transmite o 
informaţie. Dar, în comunicarea umană, aceasta este sino- 
nim cu termenul de conținut. Continutul poate fi tot ce este 
comunicabil. Nu are importantă din acest punct de vedere 
dacă informația este adevărată, falsă, valabilă ş.a.m.d. 

Sub aspectul ordinului se desemnează modul în care 
trebuie înțeles mesajul. Este elementul care va determina 
relaţia dintre parteneri. De menţionat că într-o comunicare 
sănătoasă relaţia este firească, trecînd pe primul plan. În 
cazul unor relaţii afectate comunicarea pierde în importanță 
şi la nivelul conţinutului. „Sănătatea” relației în comunica- 
rea maşinilor rămîne la forma strictă de indice şi ordin, 
acestea funcţionînd ca atare. 

Numai comunicarea dintre oameni devine, obligato- 
riu, conţinut şi relație. În comunicarea artificială există 
informaţia — datele — şi informaţia asupra informației — 
instrucțiunile — sau metainformaţia, pe cînd în comunicarea 
umană există o reuniune a celor două elemente. În timp ce 
primul, indicele, transmite datele comunicării, cel de-al 
doilea exprimă modul în care trebuie înțelese acestea. Si- 
multan cu informaţia este exprimat şi ordinul — comandă, 
bucurie, plăcere — deci o comunicare asupra comunicării. 
Relaţia se poate însă exprima şi într-un limbaj nonverbal, 
prin ton, zîmbet, mimică, gesturi etc. De asemenea, relația 
se poate întelege şi în funcţie de contextul în care are loc 
comunicarea. De exemplu, între elevii unei clase cuvintele 

au valoare anume numai pentru ci, la fel ca între membrii 
unei echipe de circ sau sportive. Aşadar, sub aspectul rela- 
tiei — al comunicării asupra comunicării — vom opera cu 0 
metacomunicare. 

Capacitatea de a apela nu numai la comunicare, ci ŞI 
la metacomunicare, nu este numai o condiţie sine qua non 


pentru o comunicare eficientă. Are importanță deosebită 
şi pentru definirea raporturilor profunde ale conştiinţei de 
sine şi de celălalt, generate de responsabilitatea comunică- 
rii. Se poate spune că o comunicare dacă este înțeleasă sub 


aspectul conţinutului şi al relaţiei, atunci relația înglobează 
conţinutul astfel încît devine o metacomunicare, o comuni- 
care despre comunicarea efectuată. Bineînţeles, aceasta este 

valabilă numai ca pragmatică a comunicării, nu este valabilă 
sub aspect logic, unde clasele se definesc prin elemente. 


Structura nivelurilor comunicării 


Numeroase exemple demonstrează prezenţa unor de- 
zacorduri ce intervin în comunicare prin necorelarea, ne- 
funcționarea „sănătoasă” a raporturilor dintre cele două 
niveluri: conţinut şi relație. De exemplu, copilul invită la 
el un coleg pentru a-şi face împreună lecţiile. Ştie că, ade- 
sea, părinții au vorbit şi între ei despre această posibilitate, 
deci nu ar avea nimic împotrivă. Totuşi, la sosirea unuia 
dintre ei — a mamei, spre exemplu — se naşte o reacţie violen- 
tă din partea acesteia, deşi fiecare dintre cei doi acceptă ca 
fiind legitimă şi firească invitarea colegului de şcoală. Aşa- 
dar, pe de o parte, sînt de acord, pe de alta nu reuşesc să fie 
în consens. De unde provine dezacordul? De la nivelul rela- 
tiei. În momentul în care copilul a comunicat informaţia 
despre decizia sa de a invita, în acel moment mama nu a 
perceput şi ordinul de a accepta conţinutul acestei informa- 
ţii. Acum, se naşte problema relaţiei dintre cei doi parteneri 
— mamă şi fiu — mama întrebîndu-se dacă are dreptul copilul 
la inițiativă fără să o consulte. Asemenea situaţii se petrec 
la fel de frecvent, ba mai frecvent şi în raporturile dintre 
soţi, care nu percep integral informaţia — ordinul acesteia. 

Deşi dezacordul se petrece la nivelul relației, al meta- 
comunicării, vom aminti că de cea mai mare importanță la 
acest nivel este modul în care se face comunicarea comuni- 
cării: tonul, accentele, limbajul neverbal, momentul, con- 
textul în care se desfăşoară. De maximă importanţă este 
apoi cunoaşterea partenerului — caracterul, temperamentul 
lui, stilul personal de manifestare dar și raporturile ante- 
rior statornicite între cei doi parteneri, sau între noul inter- 
locutor şi experienţele anterioare, avînd în vedere, bună- 
oară, deprinderea unuia de a domina sau a fi dominat. Dacă 

unuia i se acceptă, mereu, să aibă „ultimul cuvînt”, atunci 
va fi imposibil: 
a. să accepte să i se amintească acest lucru; 
b. să nu i se alimenteze această bucurie. 
Prin urmare, se constată confuzii între conţinut şi 


relaţie. Aceasta afectează comunicarea privită în circulari- 
tatea sa. În retroacţiune, însuşi răspunsul poate fi însoţit de 
asemenea confuzii. De exemplu, răspunsul perceput de pro- 
fesor în timpul orei. 

La nivelul raporturilor din familie, aceste confuzii pot 
fi mult mai frecvente şi mai grave, deoarece aici există 
tensiuni şi reconcilieri care au o logică contradictorie, cu 
valori şi criterii ce suferă deformări „asemeni spațiului pur 
din univers. Aici intervine lumea saturată a amintirilor” în 
care „după fiecare criză şi fiecare reconciliere, timpul reîn- 
cepe, iar istoria se află mereu la anul zero”. 

Dezacordurile prezintă importanţă pentru înţelegerea 
dificultăţilor de comunicare ce provin tocmai din confuzia 
dintre conţinut şi relaţie. Dacă am sesizat, prin exemple, 
dezacordul ce poate interveni la nivelul relației, trebuie 
menţionată şi prezenţa sa la nivelul conținutului. Cert este 
că cele două forme depind una de alta, astfel încît un deza- 
cord de la nivelul continutului va influenta nivelul relatiei, 
pe cel al metacomunicării. 

În cazul opoziţiei, la nivelul informatici — conţinutului 
— pentru rezolvare se cere acceptarea relaţiei fic ca simetri- 
că, fie drept complementară. Astfel, relaţia apare ca una 
de admiraţie reciprocă pentru cunoştinţele de care dispun 
partenerii; în caz contrar unul dintre ei nu va suporta superi- 
oritatea celuilalt, ci va aştepta (pîndi) momentul restabilirii 
egalităţii. De aici, o atenție deosebită solicită consecințele 
acestor raporturi care se pot ivi între elevi şi profesori, între 
şefi şi subalterni, cărora li se impune acordarea simultană 


' Arthur Kostler, Les Hicroglyphes, Calman Lewy, Paris, 1955, 
p. 96. 

ori succesivă a ambelor roluri — de pîndar şi pîndit, dar 
niciodată de reciprocă şansă de completare a informaţiei. 
Efectele se vor simţi la nivelul relației, al raporturilor. 
Exemplul cel mai des invocat este cel din ideologie: cine 
erau marxiştii adevăraţi? Ruşii sau chinezii? Urmarea este 
dată de raporturile lor diplomatice, adesea tensionate. 


Neacceptarea informatiei 


Neacceptarea informaţiei de către interlocutori deter- 
mină degenerări, părăsirea valorii de adevăr a enunțului. 
Are loc un transfer la nivelul metacomunicării. Din punct 
de vedere pragmatic dezacordul are mult mai mare impor- 
tanță decît cel de la nivelul conținutului. Chiar dacă la 
nivelul informației nu vorbesc despre faptele exterioare re- 
latiei lor, ei îşi oferă, reciproc, elemente ce definesc aceste 
raporturi. Işi oferă date despre ei înşişi. Fiecare spune 
celuilalt: Jază cum mă văd în relația pe care o am cu tine, 
în această situaţie bine determinată. Este, aşadar, foarte 
important de ştiut care sînt elementele ce definesc relatia 
în timp şi spaţiu — ca loc şi durată precum şi condiţiile 
care pot modifica aceste relaţii 

Permanenta raportare la celălalt este în directă relatie 
cu raportarea la sinc. Însăşi construirea conceptului de sine 
se face astfel încît acesta este pîndit ca o permanentă nevoie 
de ratificare de către ceilalţi. Conceptul de sine este acceptat 
sau respins în funcție de imaginea (opinia) celorlalți despre 
ei înşişi. De aici apar trei aspecte 

1. inseparabila legătură dintre conceptul de sine 
şi ceilalți; 

2. permanenta reconstrucție a conceptului de sine 
determinată de raportarea, obiectivarea în ceilalți; 
3. reconstrucţia, finisarea. devenirea continuă a 
sinelui într-o şi printr-o activitate de comunicare. 

Omul are nevoie de comunicare pentru a ajunge la 
conştiinţa propriului său statut. De aceea, afirmăm că 
procesul de formare a conştiinţei de sine cere un perma- 
nent proces de comunicare, inclusiv de comunicare cu sine. 
În societate oamenii se confirmă unii pe alţii în calitățile şi 
posibilitățile proprii. Societatea însăşi poate fi cu adevărat 
umană în măsura în care membrii ei se confirmă unii pe 
altii (M. Buber). 

Societatea umană nu poate exista în afara comunicării. 
Se observă astfel una dintre trăsăturile fundamentale ce 
definesc o colectivitate — comunicarea dintre un partener 
individual şi un grup sau dintre doi indivizi. Aşadar, B poate 
accepta, confirma definiția pe care A şi-o formulează despre 
sine. Deşi ar fi necesar, nu putem insista cît de importantă 
este această confirmare, de exemplu, pentru copilul, elevul, 
care are nevoie să-şi găsească elementele de stabilitate 
psihică în maturizarea sa, aşa cum nu este de neglijat acest 
factor nici pentru profesor, educator, mai ales pentru educa- 
torul declarat deschis dialogului. Comunicarea nu poate fi 
gîndită doar ca plăcere de a relaționa. Bucuria comunicării 
provine din confirmări. Cea mai mare parte a comunicărilor 
noastre urmăresc acest scop: de a verifica în ceilalți imagi- 
nea noastră. 

Multitudinea sentimentelor, trăirilor celor mai contra- 
dictorii ale unora faţă de ceilalţi şi fată de experiențele ante- 
rioare, fac tot mai necesară cunoaşterea statutului propriu, 
a modului în care fiecare se regăseşte în ochii celorlalți. 
Avem nevoie de această regăsire spre a se confirma sau 
infirma înseşi aşteptările. Fiecare doreşte, pe de o parte, ca 
întreaga lui ființă umană să se confirme în ceea ce el este 
ca individualitate şi în ceea ce poate deveni prin ceilalți, 
iar pe de altă parte, fiecare dispune de aptitudinea înnăscută 
de a răspunde acestei dorințe proprii şi a celorlalți. 

Cultivarea acestei duble temelii, a fiinţei umane ca 
fiinţă socială, devine de maximă importanţă în procesul de 

comunicare, de comunicare educaţională. Conform acelu- 
iaşi autor amintit, Martin Buber, „umanitatea reală nu există 
decît acolo unde această aptitudine — de a răspunde dorințe- 
lor celorlalți (n.n.) — poate să înflorească”. De remarcat 
este şi unitatea celorlalte două laturi ale confirmării la nive- 
lul ființei umane. Nu se poate vorbi de propria confirmare 
decît prin ceilalți şi numai în măsura în care tu eşti pentru 
ceilalţi o asemenea oglindă care răspunde aşteptării lor de 
obiectivare. Te regăseşti în ceilalți în condițiile sau prin 
condiția regăsirii lor în tine. Confirmarea ta este posibilă 
dacă are loc şi confirmarea celuilalt. În fapt, nici nu poate 
fi altfel. Dacă este altfel, are loc respingerea ca o a doua 
reacţie posibilă a lui B în faţa definiţiei pe care A şi-o dă 
sieşi, imaginii pe care o are despre sine. Respingerea poate 
să nu fie conformă cu realitatea, cu adevărul despre A, după 
cum poate să fie şi meritată. Vom reţine însă că o respingere 
poate avea şi rol constructiv, să semnaleze că „ceea ce crezi 
tu nu este chiar aşa”, adică „nu este încă aşa” sau „mai 
există ceva de făcut pînă ce va fi aşa”... 

Desigur, nu luăm în seamă situațiile patologice. Preci- 
zarea are semnificaţie dacă avem în vedere că aceste situaţii 
de respingere trimit şi spre o a treia reacție posibilă, tăgada, 
cu o importanţă deosebită. În cazurile patologice aceasta 
înseamnă că în faţa mesajului „ai greşit!”, prin tăgadă i se 
răspunde: „tu nu exişti”. 

Dintr-o perspectivă a logicii formale confirmarea şi 
respingerea ar corespunde adevărului şi falsului, iar tăgada 
— indecidabilitătii. Dar să nu uităm că indecidabilitatea 
într-o relaţie poate avea un rol primordial. În literatura 
consacrată acestui aspect se citează conflictul dintre soţii 
care nu ştiu să-şi facă — să-şi mai facă — unul altuia compli- 
mente. Soţia este disperată, bunăoară, că nu ştie niciodată 
dacă este criticată sau lăudată prin ceea ce face, ori dacă 
atunci cînd soțul face complimente este sincer sau nu. 

De remarcat efectul pe care îl are o asemenea situație 
pentru cei doi, dar şi pentru cei din jur — cei care află ori 
cunosc o asemenea situaţie. Avem în vedere bunăoară rapor- 
tul profesor-elev dar şi consecința pentru ceilalți elevi. Tă- 
găduirea autodefinirii elevului „x” poate determina con- 
cluzii similare pentru ceilalţi, în legătură cu acel elev, după 
cum a fi tăgăduit (ignorat) profesorul de către elevul „x” 
poate genera reacţii similare la toţi ceilalți colegi. Morala 
ținteşte efortul părților vizate de cunoaşterea raportului pro- 
priu față de cel care este tăgăduit sau îl tăgăduieşte, la nive- 
lul relaţiei, al metacomunicării. 

Consecințele pot fi: impermeabilitatea cînd nu are o 
justă conştiinţă asupra celuilalt, nu dobîndeşte o imagine 
corectă despre celălalt, putînd apare false acorduri, dar şi 
false dezacorduri. Impermeabilitatea poate fi: 

- la nivelul conținutului — printr-o interpretare greşită 

a mesajului — sau ignorarea lui de către receptor; 

- la nivelul al doilea cînd A nu remarcă dacă mesajul 

său a ajuns ori nu la B. 

În acest caz va putea fi sesizată şi o posibilă imper- 
meabilitate a impermeabilităţii. Al doilea nivel se regăseşte 
cu preponderență în comunicarea dintre părinți şi copii, 
profesori şi elevi, cînd părinţii sau profesorii nu sesizează 
şi/sau nu înregistrează punctul de vedere al celorlalți. Neîn- 
registrarea se datorează: 

a. fie ideii că este dezonorant să se țină seama de... 

cei mici; 

b. opţiunile celorlalți nu concordă cu propriile păreri 

sau sisteme de valori; 

c. părinţii/profesorii cred că, pînă la urmă, copiii se 

vor întoarce, „mai devreme sau mai tîrziu”, la părerea 

expusă de ei. Dar, atenţie, poate să fie şi prea tirziu! 


DOMENII ALE COMUNICĂRII 


Orice teorie a comunicării presupune evidenţierea, 
inventarierea diferitelor domenii în care conceptele sale 
vor putea fi aplicate. Între acestea reținem: limbajul ver- 
bal, limbajul nonverbal, mass-media, cultura, telecomunica- 
tiile, informatica ş.a. Evidenţierea diversităţii şi multitudinii 
domeniilor nu face decît să îmbogăţească şi mai mult con- 
ceptul de comunicare. Ele pun în lumină ceea ce este co- 
mun, nemodificabil tuturor, dar şi specificitatea. 


Limbajul şi sistemele de semnificare 


Analiza sistemelor de semnificare şi a limbajului do- 
bîndeşte o pondere importantă în studii de specialitate prin 
lingvistică. Din anii 1950 lingvistica devine chiar model 
de referință, nod central al culturii prin însăşi lucrarea lui 
CI. Levi-Strauss, L'Antropologie structurale, apărută în 
1958. Autorul identifică, la diferite niveluri ale vieţii so- 
ciale, fapte de comunicare a căror funcţionalitate avea 
modelul limbajului. În acest mod lingvistica dobîndeşte 
valoare de exemplu, capătă importanță mult mai mare, se 
constituie ca o primă formalizare pertinentă în domeniile 
ştiinţei umane. Devine „cea mai exactă dintre ştiinţele 
umane şi cea mai umană dintre ştiinţele exacte”.! 


Cf Ai Ioimaă ' : 
Levi-Strauss, L'Antropologie structurale, Paris, 1958. 

Se îmbogățește, mai apoi, prin noi achiziţii precum 
fonologia lui Jakobson şi Trubețkov, glosematica lui Hjel- 
mslev sau din şcoala americană a lui Bloomfield iar mai 
tîrziu, prin apariţia lingvisticii generative a lui Chomsky şi 
Halle. Limbajul era considerat ca „mijloc de comunicare 
prin excelență”, iar lingvistica drept fundament al teoriei 
comunicării. 

Unanim recunoscut este că limbajul ocupă un loc im- 
portant în societate, în instituţiile sale, în întreaga viaţă. 
Programele şcolare bunăoară — ca o mărturie a recunoaşterii 
importanţei — îi acordă primul loc, elevii fiind obligaţi să 
înveţe, rînd pe rînd, citirea, vorbirea, scrierea, vocabularul, 
ortografia, structurile gramaticale, tehnicile de exprimare 
(retorica), limbile străine. Anchete ale specialiştilor — Etude 
sur l'emploi du temps et les activités des persones — Cen- 
tre d'Etude des Supports de Publicité, CESP, 1979 —, 
evidenţiază că un francez petrece, zilnic, mai mult de patru 
ore vorbind. Peste 20% din populaţie se întreţine vorbind 
între orele 9%-2 1%, iar între 12%-1 8% procentul este de 37%. 
Conversaţia însă nu înseamnă doar limbajul verbal! Conver- 
satia nu are numai acest suport, ci mai există scrierea unei 
scrisori, citirea unui ziar sau a unei cărți, ascultarea radiou- 
lui, vizionările de emisiuni TV sau filme de cinema, în 
care vom descoperi atît limbajul scris, cît şi pe cel oral. De 
aceea, durata activităţilor de comunicare zilnică este, după 
aceiaşi specialişti, de 10-11 ore. Mai mult, dacă se va admite 
— lucru uşor de realizat — că şi concepțiile, gîndurile, ideile 
noastre sînt structurate tot prin limba), atunci se poate spune 
că nu avem aproape nici un moment lipsit de comunicare 
fiindcă numeroşi sînt autorii care spun că şi visele sînt co- 
municare. 

Nu se poate uita însă că limbajul este un mod de comu- 
nicare prin excelenţă, dar nu singurul. II este adesea însoțit 
de ambiguităţi, de redundanţă. Limbajul verbal coexistă 
cu toate celelalte modele. Saussure a fost cel care a sesizat 

posibilitatea utilizării metodelor lingvisticii şi pentru alte 
modele de comunicare, lansînd proiectul unei „teorii gene- 
rale a sistemelor de semnificare” pe care o va numi „semio- 
logie”. Ecoul a fost mare, fiind suficient să amintim pe 
Roland Barthes, care a aderat fără rezerve. S-a continuat 
prin apariția altor semiologii precum: semiologia publici- 
tății, a presei, a vestimentaţiei, a imaginii (Tardy, Mounin 
şi Bertin) a obiectelor, a gesturilor, a muzicii etc. 

Problema priorităţilor dintre lingvistică şi semiologic, 
dintre limbaj şi alte sisteme de comunicare a rămas mereu 
o sursă de diviziune între susținătorii celor două poziţii. 
Unii, precum Saussure, spun că limba este cel mai impor- 
tant sistem de semnificare, dar nu este decit unul dintre 
aceste sisteme, aşa încît lingvistica este doar o ramură a 
semiologiei. Nici un sistem nu are prioritate asupra altora. 
Toate sînt dependente de legile generale ale semiologiei 
utilizînd fiecare aceleaşi structuri fundamentale, aceleaşi 
cu structurile narative” sau figurile retorice. 

De cealaltă parte se consideră că limba ar păstra o 
primordialitate față de alte sisteme de comunicare, pentru 
că ea posedă trăsăturile specifice — dublă articulare — şi 
pentru că de ea este nevoie, inclusiv, pentru a descrie cele- 
lalte sisteme. Comunicarea mesajelor care nu sînt verbale 
presupune existenţa sistemului verbal; ele sînt însoţite obiş- 
nuit de mesaje verbale ori sînt traduse în mesaje verbale 
(J. Jakobson). 

Desigur, ne putem întreba dacă toate formele de comu- 


nicare solicită, necesită traducerea obligatorie în mesaje 


verbale. E suficient să ne gîndim la mesajul muzical. Poate 
fi tradus verbal în integralitatea lui? Dar limbajul culorilor 
va putea beneficia de o traducere integrală şi fidelă? 
Există, aşadar, un imperialism lingvistic. Dar, trebuie 
admisă şi recurgerea la alte moduri de comunicare, comuni 


' Claude Bremond, Logique de Recit, Ed. Du Seuil, 1973, p. 82. 

care vizuală — spre exemplu — în care structura semantică 
este clar exprimată, prezentată la nivelul mesajului. În 
concluzie, vom admite că aportul lingvisticii este considera- 
bil, dar nu poate acoperi întreaga sferă a comunicării. Ling- 
vistica rămîne, în principal, la problemele de cod ale mesa- 
Jului, lăsînd nelămurite alte aspecte ale sale. La fel, semio- 
logia se vrea model principal de comunicare dar, aşa cum e 
gîndită de lingviști, ea se reduce la semnificaţia comunică- 
rii. Completarea o va aduce semiotica în trinitatea sa, fiind 
înţeleasă ca: sintaxă, semantică, pragmatică. 


Comunicarea neverbală 


A fost afirmat şi este recunoscut că între două persoa- 
ne comunicarea nu se limitează la schimburi de natură 
verbală, după cum nici chiar la nivelul comunicării orale, 
semnificaţiile nu rămîn neinfluenţate de elemente de natură 
paralingyvistică precum intonaţia, mimica, gestul (Vezi cap. 
Semiotica lumii naturale, Comunicarea gestuală”). Dialo- 
gurile, replicile nonverbale sînt aşa de numeroase şi aşa de 
diverse încît pot fi considerate mijloc de comunicare auto- 
nomă. Oamenii nu vorbesc doar prin cuvinte, ci o fac şi 


prin corpul lor, prin obiecte, prin orpanizarea spaţiului şi 
timpului — elemente pe care Halle le-a numit limbajul 
silențios. Un asemenea limbaj silențios prezintă şi anumite 
trăsături ale limbajului verbal avînd calitatea de a fi un cod 
arbitrar, dar este şi expresie a unei culturi, specificitatea 
acesteia. Prezenţa limbajului nonverbal a determinat conse- 


cinţa paradoxală că este imposibil să nu comunici 


! Al. Pease, Limbajul trupului, Ed. Polimark, Bucureşti, 1994. 


COMUNICARE ȘI ACȚIUNE 


Comunicarea culturală 


Mijloacele de expresie, asemeni celor ale artei şi lite- 
raturii, se află între comunicarea interpersonală şi comuni- 
carea de masă. Dacă în comunicarea de masă este suprimat 
contactul dintre emiţător şi receptor, în comunicarea cultu- 
rală legătura se stabileşte prin mijlocirea unor opere care 
circulă într-un public mai mult sau mai puţin vast. Opera 
rămîne puternic marcată de intenţiile, proiectele şi senti- 
mentele autorului ca dovadă că este adresată unui inter- 
locutor virtual. Cultura tradițională, care include ansam- 
blul mijloacelor de exprimare, rămîne prestigioasă numai 
în măsura în care publicul apelează la ea, cu regularitate 
constantă. Ea înglobează literatura dar şi prelungirile sale 
— bibliotecile, ediţiile întregi etc. — artele plastice, dar şi 
muzeele sau creaţiile şi reproducerile; muzica dar şi compo- 
ziţiile, practica muzicală, concertele, înregistrările pe disc, 
casete, spectacole, atît pe cele de teatru cît şi de sunet şi 
lumină, dansuri etc. Cultura este într-o strînsă legătură cu 
învățămîntul, care are menirea de a transmite mesajele ei 
dintr-o generaţie spre alta | 

Cultura este un sistem de valori permanente. Privită 
astfel, cultura de masă este o subcultură, dar comunicarea 
de masă concurează îndeaproape cultura tradiţională, adu- 
cînd forme noi de expresie, cu valori specifice, dînd naştere 
la o nouă cultură, care poate fi epală culturii tradiționale. 
Aceste controverse dintre cultura tradiţională şi cultura de 
masă dobîndesc sens concret în cadrul politicii culturale, 
deoarece opţiunile se traduc în decizii — oricât de dependente 
ar fi de consecinţele, efectele financiare. Spre exemplu, 
Legea franceză din 7 august 1975 privind radio-televiziunea 
a hotărît ca unul dintre elementele de care se va tine seama 

în repartizarea resurselor financiare între cele patru noi 
societăţi de programe care luau ființă, acel element să fie 
calitatea. Dar ce înseamnă calitate? Ce înseamnă un pro- 
gram de calitate? Este unul realizat după rigorile estetice — 
concepție tradițională? Sau unul care îşi urmăreşte corect 
obiectivele — concepție funcţională? Ori cel care satisface 
cel mai bine spiritul său — concepție inspirată de cultura 
de masă? Vom observa că însăși legea pierduse din vedere 
multitudinea punctelor de vedere în aprecierea calităţii. 
Toate cele trei criterii se cer avute în vedere în complemen- 
taritatea lor. 

Analiza comunicării de masă a determinat redesco- 
perirea unor vechi tehnici de exprimare, aşa cum este 
retorica din care se va naşte neoretorica şi retorica noilor 
mijloace, care vor sta la temelia unei prime schiţe de teoria 
comunicării. Invers, experienţa culturii de masă, a determi- 
nat descoperirea sau reînnoirea unor metode de studiere a 
culturii tradiționale. Este exemplul oferit de analiza biogra- 
fiei autorilor, de analiza operelor, prin studiul experienţei 
şi eficienţei acestora. 

Printre diferitele sectoare ale culturii, cel al ştiintei 
va cîştiga cel mai mult fiind analizat în termenii comuni- 
cării, deoarece adesea ştiinţa va fi privită ca simplu raport 
între om şi realitate, sau ca dialog, între oameni. Inclusiv 
matematica nu este, cum s-a crezut, un limbaj pur denotativ, 


: ; : l eje 
ci are şi ea retorica sa . Dezvoltarea telematicii va modifica 


raporturile actuale dintre media şi cultură. Transcrierea 
cărților de către mijloacele audio-vizuale — cinema, radio, 
TV — a determinat şi continuă să producă o pasivitate a 
utilizatorului, fie şi pentru aceea că spectatorul nu poate 
modifica nici ordinea, nici viteza de succesiune a secvențe- 
lor. Acestea însă vor fi şi mai mult afectate de modul de 
prezentare — mult mai accesibil decît scrisul. 


' Jacques Durand, Rhétorique du nombre, „Communications”, 
nr. 16, 1970. 

Noile mijloace, noile mass-media (W. Schramm) ase- 
meni videotecilor, dau utilizatorilor un rol activ. Ele per- 
mit cercetarea sistematică a unei informaţii ce corespunde 
unei anumite nevoi — un exemplu este studiul întreprins pe 
fiecare secvenţă dintr-un meci de fotbal imprimat pe o 
casetă, în vederea cunoaşterii stilului de joc al adversarului. 
Noile mijloace sporesc apoi, rolul scrisului — a se vedea 
importanţa teletextului — reintroduc imaginea în secvenţe 
organizate şi manevrabile cu posibilitatea derulării lente a 
imaginii şi stop-cadru, care revalorizează, într-un anume 
fel, cultura clasică bazată pe scris şi pe capacitatea intelec- 
tuală. Ele cer însă utilizatorilor cunoaşterea codurilor ab- 
stracte sau numerice şi le impun eforturi de asimilare a 
structurilor logice riguroase care duc mai mult la o cultură 
ştiinţifică decît la una literară. Ceea ce provoacă aceste 
mijloace nu poate fi o întoarcere de la civilizația imaginii 
la civilizaţia cărții, ci mai curînd la conservarea civilizației 
numărului. 


Comunicarea de masă 


Un mare număr de mijloace noi de difuzare au fost 
dezvoltate în secolul nostru. Toate au caracteristici comune 
care le diferenţiază de mijloacele clasice: activitatea în 
echipă la nivelul creaţiei tehnicilor de elaborare, de realiza- 
re, transpunerea simultană a diferitelor moduri de exprima- 
re, dimensiunile considerabile ale publicului afectat simul- 
tan. 

Multă vreme conceptul mass-media a fost însoţit de 
sensul său negativ, cel puţin la nivelul publicului cultivat. 
I se reproşa vu/garizarea publicului acestora, facilitatea, 
maxima accesibilitate a subiectelor, nocivitatea influențe- 
lor, caracterul mercantil al obiectivelor. Aceste judecăţi 
au fost revizuite, încetul cu încetul, mass-media devenind 
şi în imaginea cercetătorilor demne de studiat. Rînd pe rînd, 


58 Laurenţiu Şoitu 


cinematografia, jazzul, banda desenată, publicitatea, au fost 
reintegrate în domeniul culturii, devenind obiecte de studiu. 
Anii '50 au fost consacraţi studiului cinematografiei, iar 
ultimii 30 de ani, televiziunii. Lista mijloacelor se comple- 
tează mereu iar studiile se diversifică după orientarea cerce- 
tării, după teoriile care le fundamentează, după apartenenţa 
la grupul de cercetători. 

O primă categorie de lucrări au fost concentrate pe 
conceptul de informație. Sînt grupate în jurul presei tipărite 
dar şi a radioului şi televiziunii. Fiecare dintre aceste mijloa- 
ce era considerat un suport al informaţiei politice sau de 
propagandă. Analizele se vor manifesta, în principal, la 
nivelul conținutului şi efectelor. 

Al doilea curent este de inspiraţie sociologică; el va 
lărgi cîmpul de studiu, ținînd cont de ansamblul mijloacelor 
de difuzare în masă: presa, radio-tv dar şi discul, cinemalo- 
graful etc. Accentul cade pe importanța mijloacelor angaja- 
te la nivelul producţiei şi pe caracterul hedonist al satisfac- 
țiilor aduse publicului. Aceasta se exprimă simplu în terme- 
nii „industrie a distractiei” 

A treia directie este definită de un domeniu mult mai 
larg — cel al ansamblului activităţilor de loisir în care intră: 
mijloacele audio-vizuale dar și cartea, spectacolele, sportul, 
turismul etc. Referințele nu se fac la politică, precum în 
primul grup de studiu sau la activităţi economice precum 
la al doilea grup, ci la viaţa cotidiană a indivizilor. 

În ultimii ani, termenul audio-vizual este utilizat tot 
mai frecvent. Folosirea lui implică mai multe sensuri: 

l. indică o parte a mijloacelor de comunicare în 
masă, cele care utilizează cu predilecție sunetul 
şi imaginea — radio, tv, cinema în opoziție cu presa 
scrisă; 
2. Consiliul Naţional al Audio-vizualului creat 
în 1992 în România, Consiliul Superior al Au- 
dio-vizualului creat în 1972 în Franţa şi Institutul 

Naţional al Audio-vizualului înfiinţat în Franţa 

în 1974; 

3. ansamblul aparatelor şi tehnicilor centrate pe 
tratarea sunetului şi imaginii — foto, cinema, disc, 
video. 

O mare atenţie a fost şi este acordată dezvoltării noilor 
mijloace — teledistribuţia, sateliții de difuzare, videotextul 
etc. — apărînd ca o prelungire a mijloacelor clasice: rețele 
de cabluri şi sateliți, putînd să ofere telespectatorilor şi audi- 
toriului programe independente de orarul de funcţionare al 
stațiilor, al studiourilor de emisie, datorită relaţiei interac- 
tive. 

De reţinut este că aceste noi mijloace sînt independen- 
te dar şi fac dependente de ele instituţiile tradiționale: de 
radio, tv, de distribuire a echipamentului audio-vizual etc. 
realizînd legături şi cu alte sectoare de comunicare precum 
telecomunicațiile, informatica, echipamentul de birou. Tot- 
odată, fac legatură între structurile profesionale şi institu- 
tonale. 

Comunicarea de masă, prin definiţie, ignoră comuni- 
carea reciprocă, dialogul, cercetarea şi/sau stocajul infor- 
maţiei în memorie. În realitate, comunicarea de masă repre- 
zintă un stadiu în dezvoltarea istorică a comunicării, ceea 
ce îi permite să aibă raporturi complexe cu mijloacele tradi- 
tionale şi să prefigureze pe cele care vor urma, oscilînd de 
la respect la indiferenţă, de la plagiat la ostilitate, față de 
ceea ce istoria a înregistrat. 


Comunicarea artificială 


Simultan dezvoltării comunicării de masă s-au afirmat 
noile mijloace pentru comunicarea bilaterală — între doi 
indivizi sau între două instituţii — suprimînd obstacolele şi 
desființînd distanțele. De remarcat, interesul sociologilor 
care nu s-au oprit prea mult asupra telecomunicaţiilor, acest 

sector avînd însă un volum de activitate comparabil cu al 
mass-media. Spre exemplu S.U.A. aveau, în 1960, o cifră 
de afaceri egală cu cea de la nivelul mass-media în ansam- 
blul lor, iar în Franţa, în 1980, pentru telecomunicații, exista 
o cifră de afaceri egală cu 44 miliarde franci, plus 20 
miliarde franci pentru poştă, pe cînd radio şi televiziunea 
însumau doar 5,5 miliarde! La această eficienţă economică 
este de adăugat marea importanță socială. Lipsa de interes 
a sociologilor se explică prin faptul că pe această cale se 
transmit conţinuturi mai puțin importante şi mult mai acce- 
sibile decît prin mass-media. Celor amintite li se alătură 
mijloacele de tratare şi transmitere a informaţiei la nivelul 
întreprinderilor, cu implicaţii profunde atât la nivelul activi- 
tăţii economice cît şi cotidiene a milioanelor de lucrători, 
faţă de care sociologii, de asemeni, au manifestat mai puţin 
interes. 

Telecomuncaţiile, informatica şi mass-media tind, 
astăzi, să genereze mijloace de noi comunicări. Aceste noi 
mijloace combină în modalităţi diverse trei elemente: 

- un instrument de transmisie: telefonul; 

- un instrument de calcul: ordinatorul; 

- un instrument de afişaj: televizorul. 

Dacă se încearcă o ordonare, atunci, se poate porni 
de la funcţiile acestor mijloace şi de la structurile instituțio- 
nale în care se folosesc. Din punct de vedere al aplicaţiilor, 
noile mijloace se divid în: 

- cele care se adresează instituțiilor — întreprinderilor, 

administraţiei; 

- cele destinate particularilor — indivizilor. 

Din punctul de vedere al căilor deosebim patru cate- 
gorii: 

- teledistribuția; 

- video transmisia; 

- sateliții; 

- teledifuziunea. 

Acestea sînt modalităţi de prelungire a mijloacelor 
actuale precum radio şi televiziunea, nemodificînd raportu- 
rile cu publicul, păstrînd aceleaşi relaţii între un mijloc 
central şi un public larg printr-un canal comun de difuzare. 
Dacă aceste mijloace aduc un public nou, atunci, ele o fac 
prin gama lărgită de programe dispunînd şi de posibilitatea 
creării unui public special, care solicită un program anumit. 
Prin urmare, telecomunicaţiile presupun tehnici noi, care 
le prelungesc pe cele clasice — telefonul şi telexul — permi- 
țînd: 

- punerea în legătură a unui mare număr de persoane, 

simultan; 

- stabilirea de contacte cu persoane aflate în mişcare, 

chiar în mijloace de transport: radio-telefonul, siste- 

mele de apel; 

- transmiterea de imagini: telecopiile, videofonul. 

Telematica — videotextul, banca de date — pune la dis- 
poziția persoanelor şi instituţiilor resurse de informaţii 
printr-o rețea de telecomunicaţii. Aceste tehnici dau acces 
maselor la un număr considerabil de date, permiţînd cerce- 
tarea efectivă a informaţiilor în functie de nevoile concrete. 


Comunicarea socială 


Cultura, comunicarea de masă şi telecomunicaţiile pot 
fi considerate sectoare particulare în cîmpul vast al comuni- 
cării sociale. Conceptul de comunicare socială cuprinde 
multiple activităţi cum ar fi: învățămîntul, sondajele de 
opinie, ritualurile etc. Sfera comunicărilor sociale se prezin- 
tă ca foarte extinsă, acoperind toate sectoarele muncii socia- 
le. Claude Levi Strauss apreciază că „se poate interpreta 
societatea în ansamblu său după o teorie a comunicării; 
comunicarea se face la trei nivele: comunicarea femeilor, 


comunicarea bunurilor şi serviciilor, comunicarea mesaje- 
lor; în consecință, studiul sistemului de rudenie, al celui 

economic şi al sistemului lingvistic oferă certe analogii” 
La rîndul său, Edward T. Hall observă: „cultura este comu- 
nicare şi comunicarea este cultură”. Ca urmare, el va identi- 
fica zece sisteme primare ale comunicării la nivelul vieții 
sociale: interacţiunea, asocierea, subzistenta, bisexualitatea, 
teritorialitatea, temporalitatea, cunoaşterea, jocul, apărarea, 
exploatarea materiei prime. 

Toate sectoarele vieţii sociale pot fi analizate în terme- 
nii comunicării, ceea ce nu înseamnă că societatea se re- 
duce la comunicare. La rîndul său, comunicarea individuală 
poate dobîndi sens social, parcurgînd însă trei stadii succe- 
sive: 

- la primul nivel se află simpla coexistență între comu- 

nicările individuale, aspectul lor social ținînd de multi- 

plicitatea lui. Socialul, în acest caz, constă în statistică, 
în numărul comunicărilor; 

- la al doilea nivel, comunicarea individuală dobîndeş- 

te dimensiuni sociale, fiind preluată şi amplificată de 

un mijloc social de comunicare, de mass-media; 

- la al treilea nivel, o comunicare apare ca fiind socială 

deoarece este dependentă de reguli, de instituții. Un 

limbaj codificat, spre exemplu, se elaborează spre a 

se distinge, prin caracterul său normativ, de expresia 

spontană, individuală. Comunicarea individuală, de- 
venită comunicare socială, cunoaşte mai multe nive- 
luri, corespunzătoare şi anumitor instituții care favori- 
zează aceasta. Transformarea comunicării individuale 
în comunicare socială este evidenţiată şi în tabelul 2, 
p.7l. 


Comunicarea pedagogică 
Instituţiile educative ocupă un loc important în socie- 


tate deoarece o mare pondere a populaţiei este angajată fie 
ca educatori, fie ca elevi. Ca urmare, volumul activităţii 

din acest domeniu este remarcabil chiar în raport cu alte 
sectoare de activitate. Proporția se păstrează ŞI atunci cînd 
se au în vedere cifrele de afaceri, cheltuielile destinate 
educaţiei în raport cu cele pentru mass-media ŞI telecomuni- 
cații. De exemplu, în Franţa anului 1978 fondurile pentru 
învăţămînt constituiau 19% din bugetul statului şi 3% din 
produsul naţional brut. Rolul sistemului educativ este de a 
transmite, de la o generaţie la alta, experiența acumulată. 
Existenţa instituţiilor educative — aflate în grila anterioară 
pe locul trei, nu permite ignorarea celor care nu se înscriu 
între formele statale de învățămînt — avem în vedere educa- 
ţia familială, situaţia la nivelul zero, dar şi alte mijloace de 
comunicare de la nivelul 2. Se remarcă, totodată, rolul edu- 
cativ al canalelor, programelor, emisiunilor culturale sau 
al celor şcolare, organizate de noile mass-media, aşa cum 
nu pot fi uitate nici mijloacele de legătură directă, destinate 
dezvoltării şi optimizării învățămîntului prin corespondenţă. 

Numeroase lucrări analizează locul educaţiei în socie- 
tate sub aspectul său economic — raportul educaţie/dezvol- 
tare — oprindu-se asupra finalităților pînă într-atât, încît 
revine retorica întrebare „ce este o societate fără şcoală?” 
Dar cele mai interesante studii, pentru noi, sînt cele care 
vizează metodele pedagogice ale comunicării. ale comuni- 
cării educationale, prin care se urmăreşte audiența, conținu- 
turile, eficacitatea mesajelor ş.a.m.d. 


Comunicarea politică 


În sensul larg, comunicarea politică desemnează ceea 
ce gîndesc şi spun membrii unei societăţi, adică opinia 
publică, situată la primul nivel al grilei (tabelului). Descrie- 
rea opiniei publice prin sondaje poate fi reluată şi difuzată 
cu ajutorul mass-media. Cunoaşterea acesteia devine ea 
însăşi un fapt social de ordin secund. 

———— 


Instituţiile politice, la rîndul lor, generează comuni- 
cări specifice: 

- între cetățeni şi putere — dinspre cetăţeni spre putere: 

votul; 

- comunicarea puterii spre cetăţeni prin propagandă 

şi legislație; 

- comunicarea dintre state — diplomația. 

Desigur, viaţa politică nu poate fi analizată numai în 


termenii cooperării, ci se înregistrează şi crize, conflicte. 
Inclusiv violenţa poate fi interpretată ca formă de comuni- 
care . Og grevă, orice manifestaţie de stradă este un mijloc 
de comunicare a opiniei APA sau grupurilor participan- 
te. Un act de terorism are şi el, adesea, ca scop unic, să 
intre în atenţia mass-media pentru a comunica o informație. 
Însuşi războiul local, zonal sau mai amplu ca extindere, 


poate fi o formă de a comunica pregătirea pentru a restabili 
un echilibru sau o stare anterioară, pentru a afirma o dorinţă, 
a impune forța etc. 


Comunicarea şi acțiunea economică 


Comunicarea economică este cea care se stabileşte 
între cumpărător şi vînzător. Repruparea relațiilor dintre 
cei doi dă naştere pieţei, studiată de economia clasică, în 
care aceasta nu este altceva decît un dialog al cererii şi 
ofertei — regăsit în grilă la nivelul 1. Dezvoltarea formelor 
moderne de producţie şi distribuţie a dus la desființarea 
dialogului direct dintre producător şi consumator. Un substi- 
tut al acestui dialog îl constituie publicitatea prin mass- 
media — regăsită la nivelul 2. Schimburile economice au 
dat naştere la o comunicare socială specifică acestui dome- 
niu şi anume limbajului obiectelor. Obiectele au semnifica- 
tie atît prin producere cît și prin posesie şi consum (nivelul 3). 


'R. Lassere et D. Muzit, La violence, moyen d'information, Projet 
nr. 73, pp. 306-314. 

Semiotica publicităţii a scos în evidenţă, bunăoară, 
că prin analiza de conținut a anunţurilor se pot distinge 
două niveluri de semnificare: sistemul obiectelor, existent 
la nivelul acestora, propriu lor, vorbind ele însele despre 
semnificaţiile ce le ascund (nivelul 3) şi discursul despre 
obiecte (nivelul 2). 


Comunicarea spațială 


Concentrarea populaţiei într-un spaţiu restrîns — aglo- 
merările urbane — se traduce printr-o intensificare a comuni- 
cărilor. Fiece individ intră în relaţie cu un mare număr de 
semeni — atât îri interiorul localităţii cît şi între localităţi 
(nivelul 1). El primeşte numeroase mesaje care îi vor descrie 
mediul urban, semnale, edificii, peisaje specific urbane 
(nivelul 3). Studiile semioticii au fost consacrate şi acestor 
comunicări. 

Societatea modernă se caracterizează printr-o intensi- 
tate a relaţiilor dintre distanţe din ce în ce mai mari. Însăşi 
deplasarea a creat nevoia legăturilor între puncte dintre cele 
mai îndepărtate. Mijloacele de transmitere — transfer — a 
informaţiei şi mijloacele de transport sînt în competiţie. 
De remarcat că însuşi cuvintul comunicare este utilizat şi 
pentru un gen şi pentru celălalt de mijloace, fie că este 
vorba despre comunicarea informaţiilor, fie despre comuni- 
carea persoanelor şi/sau comunicarea mărfurilor. 

Telecomunicaţiile au avantajul de a fi ieftine — video- 
fonul, faţă de o călătorie cu avionul în scopul unei convor- 
biri de cîteva minute. Invers însă mijloacele de transport 
permit realizarea comunicării mai complete. De reţinut că 
inclusiv pentru transport, pentru durata acestuia, au fost 
create mijloace adecvate de informare simultană. 

Comportamente, ritualuri, joc uri 


Am afirmat că actele de comportament sînt mijloace 
de comunicare extralingvistică, dar aceasta se petrece, de 
fiecare dată, în contexte sociale bine definite. La primul 
nivel al comunicării sociale se află comportamentele indivi- 
duale, exemplul tipic, cel al fenomenelor mulţimii, al psiho- 
logiei mulțimilor, studiată de Gustave Le Bon. La al doilea 
nivel comportamentele individuale fac obiectul descrierii 
sau prescrierii de către mass-media. Este cazul modei, în 
măsura în care presa de specialitate — consacrată vestimen- 
tației — preia şi amplifică aceste comportamente apărute la 
o serie de categorii sociale. La al treilea nivel, comporta- 
mentele vin să se înscrie într-un cod social, într-un ritual, 
legat expres de instituţii. Jocurile, spre exemplu, pot fi con- 
siderate forma cea mai elocventă pentru aceste ritualuri, 
ceremonii : 

Jocurile, avînd bine definite regulile — care se cer a fi 
simple — şi codurile uşor de reținut, constituie un teren 
favorabil analizei şi formalizării. La nivelul jocurilor se 
cercetează modelele care țin seamă de comportamentele 
sociale — inclusiv situaţiile conflictuale. Dacă avem în 
vedere însă şi faptul că modelele jocului sînt parțiale, că 
sînt modele bipolare, centrate pe ceea ce ştiu, spun şi fac 
doi parteneri, indivizi sau colectivități, atunci vom observa 
că ele nu pot ține seama de ansamblul procesului de comu- 
nicare, în care pot interveni şi acordul şi dezacordul simul- 
tan. 


' Claude Aveline, Le code de jeux, Hachette, 1991, p. 45. 
? A. Rapaport, Combats, débats et jeux, Dunod, 1967, p. 16 


COMUNICARE ȘI ACŢIUNE 


Sexualitate şi comunicare 


Comunicarea sexuală trimite la studierea originii co- 
municării, deoarece sexualitatea este, la nivel biologic, sin- 
gura activitate care generează re zlaţii necesare, de necesitate 
între fiinţe. Relaţia sexuală este o formă a comunicării între 
indivizi dar este una care nu se poate reduce la comunicarea 
lingvistică, spre exemplu. 

Sexualitatea poate fi obiectul comunicării lingvistice 
la nivel individual. Aici se află corespondenţele, micile 
anunțuri, desenele, iar la nivel mass-media, pornografia. 
De asemenea, se va regăsi prin codurile sociale, specifice, 
ilustrate prin limbajul codificat al streap-teasc-ului ca şi 
prin regulile matrimoniale. 


Comunicarea ipotetică 


Comunicarea are limitele sale, determinate sub as- 
pect material ori de spaţiu, de timp, de moarte etc. ŞI totuşi, 


omul a încercat adesea, să ui işească aceste limite pentru 


a stabili comunicări care să poată pătrunde în interiorul 
irealizabilului. Aşa sînt comunicațiile directe dintre con- 
ştiinţe —telepatia — dialogul cu animalele şi plantele, călăto- 
riile în trecut şi viitor, relația cu extratereștrii sau cu cei 
morti. 

Aceste încercări se situcază la nivele diferite ale reali- 
tății, unele înscriindu-se în cadrul unci cercetări propriu- 
zis ştiinţifice, altele răspunzînd unor postulate neverifica- 
bile, aşa cum pot fi şi acţiuni pur imaginare. În orice caz. 
ca acte de învăţare a tehnicilor de creativitate, ele însele 
gîndite ca supoziții imaginare, toate merită atenție pentru 
că pot sugera noi soluţii problemelor concrete. 

Comunicarea ipotetică pune o problemă, cea a posibi- 
lităţilor materiale de realizare. Dar înainte de aceasta, ea 
avansează o interesantă problemă teoretică — a transmiterii 
codului. Prin ea ne putem întreba în ce măsură receptorul 
poate primi simultan un mesaj dar şi codul necesar desci- 
frării acestuia — telepatia, visul. Dacă dorim, spre exemplu, 
să adresăm un mesaj locuitorilor altor planete, cum putem 
face ca, în acelaşi timp, ci să poată descifra limbajul în 
care este scris, nu doar să recepţioneze mesajul, textul aces- 
tuia. Această problemă rămîne adesea necunoscută şi chiar 
ignorată, deoarece, bunăoară, mesajul trimis cu sonda spa- 
tială Pionier 10 are mici şanse de a fi înțeles de către even- 
tualii săi receptori fiindcă citirea presupune cunoaşterea 
convențiilor grafice şi culturale proprii nouă, celor de pe 
Terra. 

Dincolo de a fi ipotetică, o asemenea comunicare 
aduce probleme de o actualitate imediată, deoarece ele se 
pun de fiecare dată, cînd se învaţă fie şi limba maternă. Pe 
ce cale, de la ce experiență, de la ce elemente înnăscute 
poate porni copilul pentru a învăţa singur sensul limbajului, 
sau pentru a înțelege că limbajul are un sens? (Dezbaterea 
Chomsky-Piaget). Este învăţarea care se relevă, posibilă 
ca într-un caz extrem — al copilului surd sau orb (Hellen 
Keller). 


Schița unei teorii generale a comunicării 


Au fost definite şapte domenii de aplicare, toate făcînd 
obiectul unor studii aprofundate dar, cel mai adesea, inde- 
pendente unele de altele, constatîndu-se de câtre cercetătorii 
specialişti, mai ales, diferențele proprii fiecărei discipline. 

Cîmpurile de aplicare a teoriei comunicării 


Tabelul 1 


Cimpurile Natura | Disciplina Modelele Centrate 
comunicării | de studiu Bir 
Comunicare 
Limbajul |interpersonală | Lingvistica | Bipolare 
Lingvistică 
: A Comunicare 
Limbajul |. omunicare 
ani Ga interpersonală | Psihologia | Bipolare | Parteneri 
silențios Fa 5 
Nonverbală 
A Difi é 
Mijloace de MESA ji : f Mesaj și 
i operei literare | Retorica |Multipolare S 
expresie aia cod 
si artistice 


Telecomu- Canal și 
nicaţiile indivizi sau cod 
instituții 

Comunicare 

Comunicare globală 
socială instituţio- 
nalizată 

(Comunicare harna ; Canal și 

ipotetică imposibilă Creativitatea] Bipolară pm și 


Sociologia |Multipolară 


Numeroase sînt reluările de modele ale unui sector 
în alte domenii de aplicabilitate. Semiotica, spre exemplu, 
a aplicat conceptele lingvisticii în domenii ale comunicării, 
nonverbale şi ale comunicării de masă. Aceleaşi concepte 
au fost utilizate de Levi-Strauss pentru comunicarea socială. 
Teoria matematică a informaţiei a avut mare succes şi a 
fost aplicată şi la teoria limbajului (Guiraud) la mass-me- 
dia (Moles) la psihologia comunicării (Watzlawick). Un 
oarecare număr de modele au fost propuse ca fundament 
pentru o teorie generală a comunicării dar ele au fost elabo- 
rate în domenii particulare de aplicare şi reflectă condiţiile 
specifice ale comunicării din acel domeniu. 

Formula celebră a celor cinci W elaborată de Las- 
swell, încă din 1948, poate [i considerată ca definitorie 
pentru programul general al cercetărilor consacrate comuni- 

e 


cării de masă dar şi mai general, tuturor formelor de comu- Comunicarea individuală şi comunicarea socială 
nicare. Totuşi, acest model este unul verbal — dacă ţinem Tabelul 2 i pita 
cont de o traducere literalmente exactă — şi implică o comu- 

nicare verbală. Este un model bipolar — păstrînd în relație Nivelul de 


Cîmpuri ale comunicării 


doi parteneri — avînd sens unic — unul vorbeşte şi celălalt socializare a | i Comporta- === 
cort căt Educatie [Politică] Economie Spatiu dee oii 


tace, avantajînd obiectivele emițătorului, făcînd din destina- 

S > ii - __ |Opinia | Dialog ORE 

tar un receptor pasiv. Se poate observa că o asemenea orien- Comunicare [Educaţia |. ca Relatii de |COMPOTT-| Retai 
muie Ape $ SRT pie a Tae VI] VANZATOR | zeta ment 

tare riscă să dirijeze cercetarea spre un domeniu particular. individuală: |farnilială | ata umparto vecinatate sexuale 


individual 
Alt model celebru este cel al lui Shannon. Conceptele Reunirea |Dialogul| © inj; Relaţii  |Comporta-| ~. . . 
La gat ie : ; vomunicärilon între puig Piata intraurbane mentul Obicen 
pe care acesta le utilizează — emițător şi receptor, canal şi ap i 
d ij EN 4 individuale | generaţii 

cod — au fost aplicate şi la un domeniu restrîns al comunica- Ei 

E. st î à Ee eluarea DAEN Inf. Curier 
tiilor, observîndu-se, imediat, limitele sale, deoarece pune comunicarii | Radio și Sondaje tă aci 

; ; f ; n comunicării TV de [economice Radio ; sentimental 
accent pe instrumentele tehnice ale comunicării — canalul, ndividuale în şi ghidaje Vista şi 
dispozitivele de codificare şi decodificare — astfel încît i sii publicitate pornografie 
mesajul nu apare decît ca ceva marginal. Comunicarea| Școala, Limbajul |emnalizarea| Ritualuri, 

specific  |universi-| Votul 4 urbană și jocuri, 


E pt pt obiectelor 
socială tatea rutieră sporturi 


publică : „.. | sexuale 
interurbane | mulţimii 


educativă] opinie 


Strip-tease, 


căsătoria 


A 


SURSA DE 


INFORMAȚI "a EMIŢATOR>ȘLIPRECEPTOR > DESTINATAR 


SURSA 
DE ZGOMO'I 


Schema lui Shannon este adesea citată cu unele mo- 
dificări determinate de adaptarea la noile aplicaţii. Spre 
exemplu, Abraham Moles o foloseşte în schema repertorii- 


lor de semne transmise de la emiţător la receptor, reprezen- 
tînd aceasta prin două cercuri care se intersectează. Inter- 
secția constituie repertoriul comun al celor doi interlocutori, 


ceea ce au comun în comunicarea efectuată. 


RETELE DE COMUNICARE 


Un sistem de comunicare poate fi descris ca un ansam- 
blu de elemente — spre exemplu indivizi — racordaţi la un 
ansamblu de canale — cum ar fi reţeaua telefonică. Desigur 
această imagine nu poate ţine seama de toate aspectele reale 
ale comunicării. Orice exemplu din biologie, din tehnică, 
poate sugera ceea ce am enunțat. Condiţia este să avem 
imaginea unitară a procesului — fireşte din perspectiva de 
utilizare, conform nevoilor noastre — devenind astfel „un 
mijloc de transmisie”, „de transport”, de comunicare. În 
absența unităţii dintre emiţător, canal şi receptor rămîn 
numai elemente separate, fără de importanţă. 

Diada E-R legată printr-un canal poate fi considerată 
o schemă fundamentală a comunicării fiindcă orice sistem, 
oricît de complex, poate fi descompus pînă la acest nivel. 
Analiza sistemului de comunicare începe printr-un inventar 
al elementelor constitutive şi canalelor care leagă aceste 
elemente. Inventarul nu e decît o primă etapă a analizei, 
acum răspunzîndu-se la trei dintre cei SW, la cele cinci 
întrebări ale lui Lasswell, şi anume: cine vorbeşte? cui i se 
vorbeşte? şi prin ce canal? 


Comunicarea bipolară 


Este cea mai elementară formă de legătură între E şi 
R, între aceştia aflîndu-se un canal. Deci conectarea este 

posibilă dacă cele două elemente sînt legate de un canal, 
reprezentarea grafică făcîndu-se printr-un segment care 
uneşte două puncte. 

În funcţie de fluxul, de direcția transmisiei, unul va fi 
E altul R, legătura fiind sugerată de o săgeată. 


A canal B 


Exemple: vorbele, privirea, fluxul electric, toate fiind 
orientate spre un anumit „primitor”, receptor. 

Pierre Schaeffer consideră că schema elementară de 
relaţie în comunicare nu este una binară ci ternară, fiind 
compusă din trei unităţi. El vorbeşte despre triunghiul 
comunicării format din: autor-producător-public. Producă- 
torul poate fi un Mecena (un protector) o putere politică 
sau economică, dar şi o aparatură tehnică. Robert Escarpit 
propune o schemă asemănătoare pentru carte, vorbind 
despre autor-editor-cititor. În fapt, aceste scheme ternare 
se racordează, se alimentează din triada E-Canal-R. 

Fluxul reciproc dintre cei doi poli care vor deveni 
simultan ori succesiv E şi R poate fi întîlnit în situația obiş- 
nuită de dialog — conversaţia, dialogul telefonic, corespon- 
dența etc. — iar la nivel social această relaţionare o aflăm 
în schimbul de produse, în jocul dintre doi parteneri, comu- 
nicare transformată la nivel biologic, în exemple de dialog 
susținut de relaţia sexuală, ca arhetip al întregii comunicări. 
Aşadar, 


EEEE A: 


-Doi interlocutori pot fi legati prin mai multe canale 
destinate comunicării de natură diferită. De exemplu, 
comunicarea verbală este, de regulă, însoțită de cea never- 
bală (intonatie, gest, mimică etc). Dar într-o comunicare 
reciprocă fluxurile pot fi ori de aceeași natură ori de natură 

diferită. Exprimarea lor grafică urmează să ilustreze prezen- 
ta naturilor diferite ale fluxurilor. 


pet nani, Peg 
Ba | 


Reducțiunea comunicării 


O situație de comunicare limitată, cu sens unic, sau 
necomunicarea ilustrată de tăcere poate fi analizată ca o 
reducțiune a comunicării, aceasta petrecîndu-se la un anu- 
me nivel față de schema fundamentală înţeleasă ca relaţie 
reciprocă între doi parteneri. Reducţiunea poate interveni 
însă numai dintr-o motivaţie retorică: dacă schema completă 
este norma, atunci în raport cu ea situaţia eliptică dobîn- 
deşte, generează un sens propriu. 

Trecerea de la o comunicare reciprocă la o comunicare 
unilaterală — de la dialog la monolog, spre exemplu — are şi 
posibilitatea să funcționeze ca regulă, precum: 

- învățămîntul frontal, de la catedră, care reduce dia- 

logul socratic, platonician la monologul profesorului; 

- publicitatea, simplificatoare a dialogului vînzător- 

cumpărător; 

- streep-tease-ul care consemnează exprimarea actu- 

lui sexual; 

- comunicarea de masă anulează dialogul dintre 

oameni. 

Trecerea dialogului la monolog cunoaşte adesea mai 
multe niveluri, în concordanţă cu o coexistentă a diferitelor 
canale de comunicare. Spre exemplu, radioului îi este carac- 
teristică absența posibilităţii de răspuns din partea auditori- 
lor. Miile de ascultători sînt condamnate la tăcere, ei nepu- 

tînd nici măcar să gîndească îndelung ori să sublinieze ceea 
ce aud.. 

În timp ce în vorbirea oratorului este o dublă prezenţă, 
făcîndu-se văzut şi auzit, la radio avem o dublă absenţă, 
deoarece vorbitorul nu cunoaşte pe ascultător, iar ascultăto- 
rul nu-l vede pe locutor. Dacă am reprezenta canalele de 
comunicare printr-o linie continuă pentru „A vorbeşte cu 
B” şi o linie întreruptă pentru „A este văzut de B” atunci 
vom obține: 


1. Contactul direct şi videofonul 


' Andre Chanson, La neuf — numcro special, La radio — cette 
inconnue, Fevrier-Mars, 1951, p. 36. 

4. Telefonul 


prior i ae 
Au, 


5. Tv şi cinema sonor 


7. Cinematograful mut 
ȘI fOtOPTAtI A A ie tra 


Dacă vom limita comunicarea la cele două canale — 
vorbirea şi privirea, vizualul şi sonorul — se poate identifica 
o gamă întreagă de situaţii intermediare aflate între dialogul 
complet, trăit direct, pînă la monologul absolut. 

Monologul este frustrant atît pentru E cît şi pentru R. 

În comunicarea de masă, bunăoară, sînt căutate soluţii 
pentru a revitaliza dialogul sau pentru a crea iluzia acestuia: 
scrisorile, sondajele, statisticile, participarea publicului la 
emisiuni, inclusiv anunţurile publicitare conțin uneori simu- 
larea dialogului — fie la nivel pur verbal, folosind persoana 
a Il-a în text — fie la un nivel marginal, prin prezenţa în 
imagine a unui personâj considerat reprezentant al telespec- 
tatorului, cititorului, ascultătorului ori la un nivel simbolic 
— implicînd cititorul, telespectatorul, ascultătorul prin sem- 


nificanți specifici. . Desenele de pe afişe pot fi considerate 


! Jacques Durand, Le role du support publicitaire: inventaire 
critique, în Prix Marcel Dassault, 1967, p. 64 

şi ele ca o incitare orientată către receptor spre a răspunde 
şi a restabili dialogul chiar dacă acesta este un pseudo- 
dialog. 

O formă de reducțiune a comunicării o constituie şi 
trecerea de la vorbă la tăcere. Tăcerea are loc propriu în 
teoria comunicării, fără a fi considerată un timp mort, ci 
un mijloc de comunicare, de transmitere a mesajului. 

Retorica — mai ales cea clasică — are în seria multiple- 
lor figuri un spaţiu consacrat celor în care tăcerea are un 
rol important: dubitaţia, reticenţa, elipsa ş.a. toate vrînd să 
atenționeze asupra unor lucruri care nu s-au spus pentru că 
nu se pot spune, sau pentru că nu se doreşte să se spună. În 
fapt, tăcerea nu are sens prin ea însăşi, ea dobîndeşte valoare 
numai în relaţia a două elemente suprapuse şi anume 
cuvîntul care ar trebui să fie spus şi interdicția rostirii lui. 
La primul nivel, în raport cu nevoia de a fi spus, de a fi 
auzit, tăcerea este trăită ca absenţă a comunicării, generînd 
regret. La al doilea nivel comunicarea se restabileşte, deve- 
nind un alt mod de a comunica. Wittgenstein — în Tractatus 
Logico-Philosophicus, scrie „ce dont vu ne peut parler, il 
faut le Faire”; imposibilitatea de a vorbi se exprimă prin 
scurtarea frazei, dar efectul este contrazis prin însăşi exis- 
tența acestei fraze. 

„Cuvîntul este de argint, dar tăcerea este de aur” 
(Talmudul) fiindcă tăcerea vorbeşte mai bine decît însuşi 
cuvîntul. „Există o elocvenţă a tăcerii, care penetrează mai 
mult decît limba” (Pascal). 

Cuvîntul tace mai mult decit însăşi pauza care îi 
urmează. „Cel mai mare dintre muţi nu poate să tacă precum 
o face cuvîntul” (Kierkegaard) 


' Jacques Debu, Eloquence du silunce, Domaine française, 
Geneve, Ed. des Trois Collinnes, 1943, p. 34; Thomas J. Bruneau, Le 
Silence dans la communication, „Communication et langages”, nr. 20, 
pp. 5-44. 

Aşadar, tăcerea nu este niciodată totală, situațiile de 
necomunicare nu se găsesc printr-o suprimare a comuni- 
cării, ci într-o comunicare limitată la anumite nivele, spre 
exemplu la nonverbal. Artificiile retoricii constau tocmai 
în folosirea cuvîntului în dublul lui sens, reflectîndu-se şi 
într-o comunicare verbală şi într-una neverbală. Necomuni- 
carea de la un nivel nu poate determina o trăire a incomuni- 
cabilităţii pentru că aceasta ar putea exista la alt nivel. În 
poezia romantică, bunăoară, se regăsesc trei domenii ale 
comunicării, trei niveluri ale sale: 

- nivelul limbajului neverbal demonstrîndu-se prezen- 
ta şi dorința îndrăgostiților; 

- nivelul verbal, dîndu-se expresia dorinţei care însă 

rămîne una virtuală, păstrată în limitele interdicției; 

- nivelul expresiei literare, cînd vorbindu-se despre 

necomunicare se găseşte mereu un mijloc de comuni- 

care, fie şi aparent paradoxal. 

Trecerea comunicării bipolare în comunicare unipola- 
ră aduce modificări la nivelul interlocutorilor. Se poate 
gîndi la situaţia omului în faţa lumii, la o comunicare în 
care natura este emițătorul şi omul receptorul. De asemenea, 
avem în vedere cazurile în care E şi R coincid — comunica- 
rea cu sine chiar dacă şi în acest caz, „gîndul se gîndeşte 
pre sine”, dezvoltîndu-se, ieşindu-şi din propriile limite, 
anterior recunoscute. În ambele cazuri apar mai multe va- 
riante: 

- cînd individul este conştient de singurătatea sa prin 

reflețiile proprii; 

- cînd nu gîndeşte decît la o schiță de comunicare cu 

altul dar se limitează la comunicarea cu sine — prin 

jurnalul intim, bunăoară; 

- cînd are doar iluzia unui dialog iluzie prilejuită de 

vis ori halucinație. 

Desigur, ne putem întreba dacă există o comunicare 
în asemenea situaţii? Aducem cîteva răspunsuri semnifi- 
cative: 

- G. Mounin consideră că într-o comunicare sînt obli- 
gatorii, pe de o parte multitudinea partenerilor, iar pe 
de alta intenţia manifestă a unei asemena acţiuni; 

- Brice Parain, dimpotrivă, consideră că există comu- 
nicare ori de cîte ori există limbaj — deci şi în jurnalul 
intim şi în comunicarea cu sine; 

- Jung apreciază că visul este o comunicare autentică, 
stabilită între mine și inconştientul colectiv — definin- 
du-se relaţia dintre cele două elemente inseparabile. 


Comunicarea multipolară 


În măsura în care numărul partenerilor sporeşte se 
poate identifica o mare varietate de scheme, care diferă 
doar prin ordonarea şi structurarea relațiilor. Dintre varian- 
tele posibile reținem: 


1. Un emițător şi mai mulţi receptori. Aceasta este 
schema cea mai simplă. 


BI 
B2 


> B3 


ÎBn 
Exemple: 
- o publicaţie şi cititorii săi 
- un post tv şi telespectatorii 
- un profesor şi elevii clasei 


Pentru primele două ilustrări oferite de mass-media. 
au fost întreprinse numeroase anchete privind audiența. 
Relațiile dintre un emițător şi mai mulţi receptori pot avea 


însă şi sens retoric dacă situaţiile analizate se iau prin com- 

paraţie cu altele considerate normale. Este cazul figurilor 
de stil utilizate şi în literatură şi în arta plastică, dar şi în 
producţiile audio-vizuale — de televiziune şi cinema, cu 
deosebire, unde nu lipseşte (sinecdoca). 

De asemenea, această relaţie se poate aşeza în opoziţie 
cu cea bipolară, aşa cum o găsim la Molière ori cînd Don 
Juan seduce, simultan, două persoane. 

J.P. Sartre, analizînd profunzimea frustrării generate 
de comunicarea de masă în opoziție cu o comunicare bipo- 
lară, va spune că fiecare receptor suferă nu numai de impo- 
sibilitatea de a răspunde emițătorului, ci şi de aceea de a 
nu putea comunica spre alți receptori, bunăoară pentru a 
combate mesajul pe care îl primeşte. Dacă un obiect ca 
telefonul crează o relaţie directă întemeiată pe prezenţă, 
permiţînd raporturi de reciprocitate, o creaţie ca radioul 
determină o legătură indirectă, caracterizată printr-un raport 
exterior: „Le fait meme d'ecouter la radio, c'est a dire de 
prendre a telle heure telle emission, etablit un rapport 


ki 
d'absence entre les differents auditeurs” . 


2. Un receptor şi mai mulți emițători. 


El 
A 


E3 «— 


En 

Se are în vedere: inventarierea unor surse de informaţii 
puse la dispoziţia unui receptor — inclusiv elevul. Diversita- 
tea acestor surse este una dintre preocupările celor interesați 
de problema monopolului mijloacelor de informare, astfel 


! J.P. Sartre, Critique de la raison dialectique, Gallimard, Tome 
1, 1960, p. 320. 


COMUNICARE ŞI ACŢIUNE 81 


încît pe această cale să se obțină imaginea corectă şi înteme- 
iată pe complementaritatea lor, fără a neglija buna utilizare 
a niciuneia. Totodată — dintr-o asemenea perspectivă — se 
are în vedere individul determinat, adică un receptor anume. 
În acest caz, se iau în consideraţie cărțile cumpărate şi/sau 
citite, filmele şi emisiunile vizionate ori ascultate. dar ŞI 
pe acelea care pot fi vizionate sau ascultate de o anume 
persoană. Pe această cale, a inventarierii surselor, se poate 
descrie universul intelectual al unui receptor, se poate con- 
stitui un instrument de cunoaștere pentru emițătorul profe- 
sor, editor de carte, presă scrisă şi audio-vizuală. 


3. Mai mulți emităţori şi mai mulți receptori 


Descoperim două grupuri de elemente — grupul emită- 
torilor şi cel al receptorilor — unite prin relaţii mai mult sau 
mai puţin complete. 

El - > RI 

E2- > R2 

E3 > R3 

R4 


Schema este folosită pentru studiul relatiilor dintre 
comunicarea de masă şi publicul său 


Se urmăresc două aspecte: audiența fiecărui emiţător 
şi numărul surselor folosite de un receptor dat. Pe această 
cale pot fi urmărite şi alte aspecte, precum: distribuţia dintre 
doi emiţători, adică numărul receptorilor care sînt în con- 


tact şi cu unul şi cu celălalt dintre cei doi emițători studiați. 
De exemplu: citirea a două ziare, căror receptori le aparţine? 


Audienţa unui ansamblu de emiţători şi numărul recepto- 


rilor care sînt conectaţi la unul sau mai mulți emiţători luaţi 
în studiu; distribuţia contactelor unui ansamblu de emițători 
1 repartiţia receptorilor în funcţie de numărul emițătorilor 
la care sînt conectaţi. Întîlnim studi speciale de analiză a 

duplicităţii, analiză la care mereu se revine, urmărindu-se, 
prin formule matematice, suma audienței dar şi suma dupli- 
cității şi intensitatea acesteia în scopul elaborării strategiilor 
necesare captării tuturor receptorilor analizati. 


4. Comunicarea cu „poştaşi” 

Informaţia circulă de la un partener la altul, fiecare 
dintre ei avînd simultan ori succesiv rol de emiţător şi de 
receptor. 


ANN. ANI + D e [E o R 


Această schemă este consacrată pentru telegraf, avînd 
analogie cu neuronii şi are două variante: 

a) schema divergentă — a arborelui — cînd în fiece 

moment se realizează mai multe difuziuni. 


Se au în vedere liderii de opinie, care vor avea rolul 
cel mai important pentru comunicarea în grup, inclusiv 
pentru mesajele mass-media. Este comparată cu rețelele 
de distribuţie — teledistribuţia, rețele de apă, gaz etc. — dar 
şi cu organigrame ale celui de-al doilea val descris de Alvin 
Toffler. 


Datorită virtuților sale de creştere exponențială, sche- 
ma divergentă poate să asigure o difuziune considerabilă 
oricărei mase. Este o schemă în care organizatorii îşi asumă 
obligaţia să creeze rețele în care fiecare receptor va redistri- 

bui mesajul primit altor persoane interesate de acest feno- 
men. Situaţii concrete au fost oferite de cărțile sau revistele 
interzise. Se dă ca exemplu almanahul literar „Metropole” 
publicat clandestin în Uniunea Sovietică, publicaţie care a 
avut, inițial, doar 8 exemplare şi va atinge tiraje nebănuite, 
de mii de exemplare — prin multiplicarea efectuată de fiecare 
nou cititor. 
b) schema convergentă în care informaţia provine 
de la surse multiple dar circulaţia ei se termină prin 
concentrarea la un receptor unic. 


Exemple: anchetele statistice în care o rețea de opera- 
tori adună informaţii analizate de o echipă şi sintetizate 
într-un singur raport, încredințat celui care a comandat 
cercetarea. 


Scheme mult mai complexe se pot alcătui din combi- 
nări diferite ale proceselor convergente cu cele divergente. 
Sînt invocate lucrările parlamentului care alternează între 
şedinţe plenare şi'pe comisii, apoi arborele genealogic în 
care analiza strămoşilor are formă convergentă iar analiza 
descendenților ia înfăţişare diverpentă 

Interacțiunea dintre emiţător şi receptor poate fi anali- 


zată şi în interiorul aceluiaşi grup de emițători sau de recep- 
tori. 

E3 


Informaţia dintr-un ziar sau jurnal, radio sau tv poate 
fi preluată prin cunoscutul procedeu al „citării”, indicînd 
sursa. Acelaşi fapt se petrece şi în cadrul unei lucrări ştiin- 
tifice. 

În acest caz, este ştiut că numărul şi valoarea docu- 
mentelor citate contribuie la valoarea ştiinţifică a lucrării. 

În general, un mesaj al unui emițător se defineşte prin 
referințele făcute la un ansamblu de mesaje ale altor emită- 
tori. Este ceea ce desemnează conceptul de intertextualitate 
propus de Mihail Batkine şi preluat de Julia Kristeva. 
Interacțiunea poate exista, în acelaşi mod, și la nivelul 
receptorilor. 

i? RI 


aa 2. R3 


Analiza comunicării de acest gen se poate desfăşura 
la nivelul grupului de telespectatori urmărindu-se reacţiile 
acestora. 

În cazul mai general, interconexiunile sînt stabilite 
între un număr oarecare de elemente, fiecare dintre ele 
putînd juca şi rol de emițător şi de receptor. Acestea pot fi, 
apoi, directe dar şi indirecte, exprimîndu-se în legături reali- 
zate la un sistem central sau concentrate într-o reţea de 
formă stelară 


COMUNICARE ȘI ACŢIUNE 85 


Reţeaua poate fi completă, cînd toate elementele sînt 
egate două cîte două prin conexiuni bilaterale sau incom- 
pletă cînd unele conexiuni sînt absente ori unilaterale. Aces- 
e reţele sînt folosite pentru a ilustra structura comunicării 
a nivelul grupurilor mici — diagrama sociometrică — obtinu- 
ă în urma testelor de acest gen. Cercetătorii urmăresc deter- 


ninarea structurilor de comunicare cele mai favorabile 
optimizării relaţiilor necesare funcționării grupului. 


COMUNICARE ȘI ACTIUNE 


Un sistem social este alcătuit din persoane şi acţiuni. 
Actualmente predomină explicaţiile sistemului social în 
termenii teoriei acțiunii, făcîndu-se apropieri între teoria 
subiectului şi teoria sistemelor. Continuă însă întrebarea: 
unde se află punctul de pornire? Apoi, cum îl tratăm? Max 
Weber şi Talcott Parsons operează cu o idee a limitării. 
Pentru Weber, acțiunea socială este un caz particular al 
activităţii subordonate intenţiilor socialmente dirijate. Pen- 
tru Parsons, formarea sistemului social se fundamentează 
pe un tip de acțiune sau pe un aspect al acesteia. Aşadar, 


procesele de bază ale sistemului social nu pot fi decît comu- 


nicare. 

Deoarece nu ne propunem o definitie psihologică a 
unității elementelor sistemului social, vom încerca să aflăm 
cum se raportează procesele comunicării la acțiune. Un 


sistem social este însă constituit din comunicări sau din 
acțiuni? Altfel spus, care este elementul ultim? Comunica- 
rea sau acțiunea? Răspunsurile îi situează pe autorii lor 
între poziții extreme, acordîndu-se priorităţi fie comunicării, 
fie acţiunii. Aşa fiind, ne putem întreba dacă pot fi ele sepa- 
rate, dacă pot fi distinse. 

Obişnuit, comunicarea este înţeleasă ca transmisie de 
la E — emițător — la R — receptor — a unei informaţii, a unui 
mesaj. Metafora transmisiei este însă inutilizabilă, deoarece 
ea sugerează că E transmite ceva pe care R — destinatarul — 

îl primeşte. În fapt, E nu cedează nimic. Apoi, a poseda, a 
avea, a da, a primi, toate acestea sînt metafore privitoare la 
lucruri. Nu pentru comunicare. Metafora transmisiei apare 
ca lucrul esențial al comunicării, în actul de a face să se 
ştie, „faire de savoir” — Mitteilung. Formularea orientează 
atenția şi cerințele de competență spre cel ce comunică — 
Mitteilenden. 

Dar, a face să se ştie nu este altceva decît o propunere 
de selecţie, o provocare, o incitare. Comunicarea nu se 
stabileşte decît dacă există această incitare. Metafora exage- 
rează identitatea a ceea ce este transmis, aşa încât in formaţia, 
mesajul pare a fi identic atît pentru E cît şi pentru R. Altfel 
spus, transmisia presupune ca ceea ce porneşte de la emită- 
tor să se regăsească integral şi intact la destinatar. 

Pentru a dovedi că transmisia nu poate avea loc în 
integralitatea sa, vom retine că identitatea dintre mesajul 
transmis şi cel primit poate oscila între mai multe situaţii. 


OJONCIC 
TA G] 


La aceste intersectări totale, e sau excluziuni 
ale sferelor conţinuturilor mesajelor transmise se adaugă 
şi comunicarea cu sine, în care E este, pentru sine, şi R. 
Dar omul nu gîndeşte numai, ci „se gîndeşte” „se adînceşte, 
se cufundă în gîndul său. Îşi gîndeşte gîndul, va spune Con- 
stantin Noica, face ca „gîndul să se gîndească pe sine” 
pentru că gindul este undeva în tine iar tu „joci pe scena 
lui”. Atenţie, aşadar, nici în acest caz nu avem o suprapune- 

e totală între sferele mesajului deoarece într- -0 etapă imediat 


! Constantin Noica, Op. cit., p. 23. 
[ [ 

următoare gîndul care s-a gîndit pe sine este altceva. S-a 
amplificat ori s-a restrîns. A păstrat nucleul inițial ori a 
făcut saltul spre altceva complet diferit, obligîndu-ne să 
acceptăm că pretextul gîndului la început s-a transformat 
ŞI el, trimițîndu-ne să găsim corespondente în situațiile pre- 
zentate anterior, pentru relația dintre E şi R. Iată că nici 


comunicarea cu sine nu Înseamnă transmitere, ci tot provo- 
care, incitare. 


Multitudinea posibilităților de prezentare grafică a 
cuprinderii conținuturilor transmise se datorează și faptului 
că orice comunicare îşi constituie mesajul în timpul transmi- 
sici. Comunicarea este un proces de selecţie. Selecţia este 
mereu actualizată, constituindu-se în informatie. De altfel, 
însăşi informaţia este transmisă pentru selecție. Aşadar, 
comunicarea este altceva decît emisie şi recepție, este pro- 
punere şi selecţie. 

Informația, mesajul este o selecție dintr-un repertoriu 
de posibilităţi, cunoscute sau necunoscute. Comunicarea 
nu poate avea loc fără această selecţie de informaţii. Selec- 
tia, ca şi comunicarea, are şi ca loc intentionat sau neinten- 
tionat. 

Comunicarea este altceva decît informatie. Informatia 
nu este informație dacă nu corespunde unui anumit scop, 
pentru că ea devine informatie „în actiune ŞI pentru acțiu- 
ne”. Comunicarea vizează provocarea unei predispozitii 
pentru acțiune; determinările acţiunii îşi găsesc în comuni- 
care suport cognitiv Şi suport motivational, volitiv, momen- 
tan, tranzitoriu, ori de altă natură subiectivă. 

Suportul cognitiv este datorat volumului şi calităţii 
cunoştinţelor despre cauzele, condiţiile interne şi externe, 
structura, funcțiile şi proprietățile lucrurilor ori faptelor 
comunicate. Acestuia i se adaugă şi cunoștințele despre 
sistemul normelor şi valorilor, despre propria capacitate şi 
agilitate de acțiune, despre capacitatea di 
neprevăzutul. 


1 preîntîmpina 

Suportul motivaţional pare mai liber de condițiile ex- 
terne, depinzînd de acțiunea voită, dorită. Dorinţa nu poate 
depăşi însă posibilitățile de satisfacere oferite de mediul 
social cunoscut şi recunoscut de subiect. 

Comunicarea este prezenţa lui Alter şi Ego. Alter este 
comunicatorul, comunicantul, care trebuie să decidă dacă 
informaţia este adevărată sau falsă, dacă merită transmisă. 
Comunicatorul îşi ia libertatea de a o face cunoscută, asu- 
mându-şi responsabilitatea pentru ceea ce comunică. Exem- 
plară este atitudinea lui Kepler care, înainte de a face cunos- 
cută descoperirea sa, săptămîni la rînd se întreba în jurnal: 
„Doamne, am dreptul să spun lumii ceea ce văd?” Este 
responsabilitatea omului care ştia că prin spusa lui modifică 
moduri de gîndire, de viață, imagini anterioare stabilite prin 
cunoştinţe şi experienţe ale multor generaţii. Ştia că spusa 
lui va restructura modurile de existenţă ale lumii. Or, singu- 
rul răspunzător în fața istoriei şi a sa va rămîne el, cel ce îşi 
asumă dreptul rostirii. 

Receptorul va apela mereu la sistemul autoreferenţial 
dat de „distanța dintre poziţia sa ca subiect și apartenenţa 
sa la lume” (Dieter Heinrich). Se cere ca Ego (R) să percea- 
pă comportamentul lui Alter (E) ca pe o comunicare 


Atenţie însă, este greu de sesizat, de spus cine are cel dintîi 


o asemenea intenţie de comunicare: emițătorul sau recepto- 
rul? De ce? Pentru că întotdeauna comunicarea se exprimă 
ca un comportament. Adesea, după debutul unui dialog, 
inițiatorul acestuia dobîndeşte dovada că nici ideea de a-l 
provoca nu i-a aparţinut. Află că interlocutorul — prin tot 
ceea ce făcuse ori nu arătase — avusese, anterior, o asemenea 
intenţie. Între timp a pregătit momentul prin atitudinea față 
de temă ori faţă de persoana partenerului. 

Comunicarea este, prin urmare, un eveniment în deve- 
nire provocat numai de participarea celor doi parteneri (E 
şi R). Bühler vorbeşte despre trei performanţe sau funcţii 
ale limbajului uman: reprezentarea, expresia şi chemarea. 

Reprezentarea constituie selectivitatea informaţiei, expresia 
este selecţia din comunicare, iar chemarea este dată de 
aşteptarea selectivităţii pentru receptor. Cele trei elemente 
nu evidențiază unitatea, ci importanţa acestor trei funcţii. 

Austin distinge între: acte locuţionale, acte ilocuțio- 
nale şi acte prelocuţionale, fără a ne da posibilitatea nici 
în această clasificare să identificăm, să descifrăm unitatea 
comunicării. 


Unitatea sintezei comunicative 


Unitatea este dată de sinteza a trei elemente: informa- 
ţia, comunicarea ŞI aşteptarea unui succes. Comunicarea 
dublează informaţia deoarece, pe de o parte, o lasă liberă, 
pe de alta o foloseşte pentru comunicare dîndu-i o a doua 
formă adaptată — orală, scrisă, audio-vizuală. Spre deosebire 
însă de simpla percepere a evenimentelor informative, 
comunicarea nu se produce decît dacă Ego (R) poate distin- 
ge cel puţin două selecţii, două nuanţe, aspecte, elemente, 
componente, pe care să le poată utiliza la rîndul său. 

Prin realizarea şi efectuarea unor diferenţe specifice 
ale comunicării dobîndim un caz particular de elaborare a 
informaţiei. Diferenţa constă, mai întîi, în observarea lui 
Alter, a emiţătorului, prin Ego, prin receptor. Ego (R) este 
în măsură să distingă comportamentul comunicării de ceea 
ce este comunicat. Dacă E se ştie observat — ca în cazul 
profesorului sau al oricărei comunicări directe — atunci îşi 
poate asuma şi trebuie să ţină seama de această diferență — 
atît în momentul elaborării conţinutului comunicării cât şi 
al utilizării, valorificării (mai mult sau mai putin reuşite) a 
acestuia. Atenţie însă, întotdeauna comunicarea este perce- 
pută, într-un anume sens, invers decît derularea temporală, 
deoarece de fiecare dată ceva se comunică anterior. 

Comunicarea este comportament, ceca ce înseamnă 
că face posibil să existe acel ceva care se comunică înainte 

de a se comunica. Să amintim întîlnirile boxerilor în care 
învingătorii pot fi numiţi înaintea începerii confruntării ur- 
mărindu-li-se privirile. Întâlnirea privirilor stabileşte învin- 
gătorul, care nu renunță la luptă deşi are cunoștință de starea 
sa, ceea ce vor afla toți. De asemenea, privirile îndrăgos- 
titilor comunică înaintea oricăror cuvinte care vin să „con- 
semneze”. Mai mult decît orice cuvînt ales, comportamentul 
îndrăgostitului spune ceea ce „se vede”. 

Aceste comunicări anterioare deschid posibilităţi 
multiple şi complexe, atît pentru analiza conţinutului cît şi 
a modalităţilor de realizare. Orice comunicare, prin urmare, 
se întemeiază pe anticipări şi chiar pe anticipări ale antici- 
pării reacțiilor. De aici, importanța conceptului de åşteptare, 
pe de o parte, pentru cunoaşterea expectanţelor emițătoru- 
lui, dar şi pe ale receptorului, ale propriei aşteptări în raport 
cu interlocutorul său. 

Receptorul este necesar să-şi cunoască singur aştepta- 
rea, dorinţele, opţiunile, pentru a da sens mesajului primit. 
Sensul derivă din definirea omului ca un este dar şi un 
fost. Din este şi fost se conturează va fi. O asemenea înțele- 
gere va uşura interpretarea oricărui mesaj, ca moment inse- 
parabil comunicării. În absenţa unei asemenea înțelegeri, 
mesajul emis nu are sens pentru primitor 

Observăm că, în esenţă, comunicarea nu este posibilă 
decît ca un proces autoreterenţial. Cînd o acțiune comunica- 
tivă urmează alteia se poate controla dacă anterioara comu- 
nicare a fost înțeleasă. Orice neînțelegere care poate apare 
este urmărită şi luată ca exemplu negativ, ocazionînd, prile- 
juind, o comunicare reflexivă. Un test de înțelegere se desfă- 
şoară mereu în paralel, deoarece emițătorul va dirija o parte 


a atenţiei sale spre a controla înțelegerea, avînd nevoie de 
| 


acea confirmare ca moment esențial al comunicării . 


! Ch.K. Warrner, The Emergency of Society Homewood, III, 
1970, p. 110. 


92 Laurenţiu Şoitu 


Desigur, confirmarea presupune timp, deoarece înţele- 
gerea o confirmă convingător numai permanenţa unui com- 
portament adecvat. Cu oarecare ştiinţă şi experienţă însă 
comunicarea poate fi orientată în vederea, în perspectiva 
unei înţelegeri, a unei bune înțelegeri. În orice caz, fiecare 
comunicare este testată şi verificată numai în funcție de 
posibilitățile concrete ale noului context, aşa încît şi o repe- 
tare devine o nouă comunicare. Lecţia oricărui profesor 
devine una nouă pentru o altă clasă paralelă în altă zi, în alt 
loc. Dacă nu se ține seama de aceasta, comunicarea eficientă 
nu poate avea loc. Ignorarea contextului anulează eficienţa. 
Procesul comunicării este alcătuit din elemente — evenimen- 
te — care la rîndul lor sînt dependente de altele. Aceste 
evenimente vor influenţa şi fixa strategia optimă, mereu 
alta. Pe de altă parte, corectitudinea strategiilor va determi- 
na calitatea înțelegerii. 

Emiţătorul se va întreba mereu: 

a. Cum va şti că înțelegerea nu este simulată de parte- 
neri? Cu deosebire, simularea este posibilă atunci cînd 
receptorul se ştie controlat. Elevul, bunăoară, poate simula 
înţelegerea spre a evita verificarea acesteia. La rîndul său, 
emițătorul poate percepe simularea drept înțelegere. O ase- 
menea percepție va putea influența comunicarea determi- 
nînd întreruperea ei sau menţinerea numai la niveluri super- 
ficiale — contact vizual sau auditiv. 

b. Comunicarea verbală este singurul mod de influen- 
tare a înţelegerii? Se poate comunica şi la un metanivel, 
controlat mai putin, fiind considerat un caz particular. Însăşi 
existenţa acestui nivel nu permite ignorarea altor posibili- 
tăţi diferite de pespectiva afectivă şi atitudinală. 

c. Obiectivul principal rămîne influențarea puterii de 
înțelegere? Ştiut fiind că educaţia presupune identificarea 
modalităților de motivare a atitudinilor superioare, o aseme- 
nea motivare o prilejuiesc profesorii şi educatorii — oricare 
ar fi el. 

Deschiderea comunicării 


Dacă vom conveni că o comunicare este o sinteză de 
trei selecţii, o unitate alcătuită din informație, comunicare 
şi înțelegere, atunci comunicarea este realizată şi legată de 
context, de locul şi timpul desfăşurării. Restul se petrece 
în afara unităţii de bază admise şi presupuse. 

Astfel apare o a patra selecție: acceptarea sau refuzul 
sensului limitat comunicat. De exemplu, sensul „didactic” 
al comunicării, din exprimarea „din punct de vedere di- 
dactic...” înseamnă că vorbitorul acceptă acest sens ca pe 
unul restrîns, limitat, dar nu are posibilitatea să-l impună. 
Interlocutorul îl va reține sau refuza datorită altor semnifica- 
ţii date de context, de experiența anterioară, de cunoştinţele 
de care dispune — inclusiv de informaţiile pe care le are 
despre cel ce foloseşte o asemenea formulare. 

Se cere distincţie între ceca ce relevă înţelegerea la 
destinatar (R) de ceea ce evidenţiază acceptarea sau refuzul 
acestei selecţii ca premisă a comportamentului. Chiar şi 
atunci cînd comunicăm în scopul de a modifica (ceva) în 
statutul destinatarului noi nu sîntem atenţi decît la înțele- 
gerea sensului. Nu ne întrebăm dacă el crede sau nu. Or, 
nu putem ignora un asemenea element care va determina 
la receptor o atitudine de care sîntem răspunzători, deoarece 
noi am favorizat-o. Ştie şi nu face! Ştie şi nu crede! Ştie şi 
nu acționează în conformitate cu ceea ce ştie! De ce? Pentru 
că, în măsura în care se modilică statutul receptorului, 
comunicarea se manifestă ca restrictivă. Exclude indetermi- 
narea de care ar mai fi încă în stare. Este ceca ce se petrece, 
în fapt, cu fiecare beneficiar al mesajelor mass-media — fie 
că acțiunea are loc direct, fie indirect prin liderii de opinie. 

Pe de altă parte, comunicarea lărgeşte posibilitățile 
deoarece este un element care provoacă posibilitatea de 
refuz. Emițătorul trebuie să ştie că prin simpla comunicare 
poate determina un refuz. O asemenca reacție este înscrisă 
între variantele normale deoarece „toate cuvintele rostite 
numesc şi contrariul lor”, spune într-un vers Goethe. Un 
sens opus apare o dată cu rostirea oricărui cuvînt. Aceste 
sensuri se cer ştiute de vorbitorul — emiţător înainte de a 
angaja comunicarea. Dintr-o asemenea responsabilitate se 
vor naşte întrebări pentru educator: Putem discuta despre 
orice? Dacă discutăm ce riscuri ne asumăm? Sîntem în stare 
să le depăşim? 

Dacă aceste elemente pot fi considerate de unii autori 


ca nefăcînd parte din evenimentul comunicațional, ele nu 
pot fi înregistrate însă numai ca acte conexe, colaterale. 
Sensul opus, negativ, al ideii afirmate sau al cuvîntului 
rostit, este cel mai adesea perceput latent, ca absenţă, dar — 
într-o perspectivă dinamică — unitatea comunicării va deter- 
mina conexiuni Şi inversări, aducînd în prim plan inclusiv 
acele sensuri înregistrate ca absente. De exemplu, adesea 
exprimăm „puncte de vedere” fără opțiuni anume. Cu ce 
scop? Pentru a da posibilitatea alegerii unora dintre ele în 
funcţie de contextul în care se va realiza o viitoare opțiune. 
Orice subliniere a noastră ar putea deveni restrictivă. De 
aceea, în educaţie, deosebit de importante apar variantele 
oferite — dintre care elevul poate alege în functie de propriile 
motivații. 

Dintr-o altă perspectivă, se poate spune că, prin comu- 
nicare, diferenţa dintre informaţie şi comunicarea propriu- 
zisă — mai amplă şi adesea diferită — se transformă într-o 
diferență dintre acceptarea şi refuzul comunicării. Ea trans- 
formă un „ŞI” într-un „sau”. (Una spun „și ” aşa faci! Alta 
spun „sau” alta faci). Aceste diferenţe se percep şi, prin 
urmare, se tratează diferit, fie şi numai temporar. In conclu- 
zie, comunicarea este un proces în întregime original, auto- 

nom, închis din punct de vedere autoreferentțial, dar este 
un proces al modificării continue, al transformării libertăţii 
în libertatea condiţiilor schimbătoare, determinante. 


Circularitatea comunicării 


O analiză sistemică a comunicării a evidențiat unitatea 
părților componente și posibilitatea ca inițiativa să aparțină 
oricărui element al acesteia. De asemenea, fiecare dintre 
emiţători şi receptori pot avea — simultan ori succesiv — 
rolul celuilalt. Fiecare este, pe rînd, dacă nu simultan, ascul- 
tător, dominator, liber. „Lumea e un corp fără centru de 
greutate, o masă în formare și deformare. Un echilibru apa- 
rent ce rezultă din secvenţa continuă a unor echilibre insta- 
bile. Perpetuă alipire şi dezlipire”.. 

Parafrazîndu-l pe Hipocrate, vom spune: „Toate părti- 
le organismului (sistemului) constituie un cerc. Fiece parte 
este, deci, la rîndul ei, început şi sfîrşit”. Dacă în lanţurile 
cauzale liniare şi progresive se poate vorbi, cu sens, despre 
început şi sfîrşit, nu acelaşi lucru se poate face pentru siste- 
mele cu retroacţiune. Aici, mişcarea este în cerc iar cercul 
nu are nici început nici sfîrşit. S-a precizat, anterior, că 


este riscant să afirmi că în comunicare prioritatea o are 
emițătorul prestabilit, deoarece mişcarea nu este prestabilită 
precum cea pe care o face suveica parcurgînd distanţe în- 
tregi între extreme pe țesătură înaintea oricărei reveniri. 
Ba, mai mult, în orice interacțiune umană ambii parteneri 
pretind că nu fac altceva decît să reacționeze la comporta- 
mentul celuilalt. „Nu numai artistul trebuie să fie inspirat, 
ci şi contemplatorul”, scria Gheorghe Ivanovici, un gînditor 
bănăţean. Din perspectiva educațională vom stabili că este 


necesar să existe şi responsabilitatea, acceptată şi asumată 
] 
e 


ătre fiecare, a propriei reacții — exprimată manifest sau 


' P. Botezatu, Op. cit., p. 79 

înăbușită — reacție ce influenţează pe celălalt şi determină 
o alta corespuzătoare. Jocul responsabilităților — în grade 
i nuanţe diferite — aduce motivaţia elevului în prim plan. 
n absenţa propriei „inspiraţii”, privitorul nu va descifra 


Î 


nimic din ceea ce i se prezintă, ascultătorul nu va da sens 
celor auzite ş.a.m.d. 


Imposibilitatea de a nu comunica 


Spre a susține afirmaţia din titlu, obținută printr-o 
dublă negatie, „nu este posibil să nu comunici”, vom spune 
că orice comportament are o proprietate certă: nu are contra- 
riu. Într-o altă formulare, vom preciza că nu se poate să nu 
poţi avea comportament. Or, dacă se admite că într-o 
interacțiune comportamentul are valoare de mesaj, că este 
o comunicare, atunci nu se poate să nu se comunice. Fie că 
vrea, fie că nu vrea cineva. Activitatea sau inactivitatea, 
vorba sau tăcerea, prezenţa sau absenţa, toate au valoare. 
Cea mai inexpresivă tăcere informează despre starea emi- 
tentului, partenerului, în aşa fel încît influențează recepto- 
rul. Acesta, la rîndul său, nu poate să nu reacționeze, prin 
urmare comunicînd între ei, mai departe 

Simplul fapt de a nu vorbi sau a nu atrage voit atenția 
cuiva nu înseamnă renunțarea la comunicare. De exemplu, 
un om cu ochii închişi, într-o stare de nemişcare, va comu- 
nica cel puţin două mesaje: 

a. Nu vrea să vorbească nimănui, deci vorbeşte nevor- 
bind; 

b. Nu vrea să i se adreseze nimeni. Acceptarea dorinţei 
sale va fi dovada înţelegerii şi respectării integrale a mesaju- 
lui transmis. Prin urmare, simpla lui manifestare joacă rolul 
de convorbire avînd acelaşi efect precum un dialog lingvis- 
tic. Desigur, pornim de la ideea că între cei doi (E şi R) era 
declarată intenţia de comunicare. În caz contrar informaţiile, 
mesajul, pot avea un alt conţinut. 

Starea emițătorului poate determina pe receptor să o 
interpreteze ca oboseală, ca indisponibilitate la dialog, dar 
şi ca boală. În acest caz răspunsul va fi, desigur, diferit. 
Dacă în primele două variante acceptarea întreruperii dialo- 
gului se impune, nu acelaşi imperativ se degajă în caz de 
boală. Acum receptorul va avea mai multe posibilităţi: să 
intervină/să nu intervină/să determine o altă persoană să 
intervină/să împiedice o asemenea interventie. 

Imposibilitatea propriu-zisă de a comunica nu poate 
avea interes teoretic. Ea face parte din „dilema” schizofre- 
nului. Dacă se observă comportamentul unui schizofren — 
dincolo de consideraţiile ctiologice — vom avea “impresia 
dorinţei acestuia de a nu comunica. Dar liniştea, retragerea, 
imobilitatea lui, împreună cu celelalte forme de refuz, repre- 
zintă o comunicare, o informaţie. Schizofrenul se află domi- 
nat de insolubila problemă a tăgăduirii comunicării. El nu 
face decît să refuze angajamentul comunicării. 

In ce privește calitatea comunicării efectuate vom reti- 
ne controversa fără de ieşire: este patologică, bunăoară, 
comunicarea dintre membrii unei familii pentru că unul 
dintre ei este psihotic sau unul dintre membrii familiei este 
psihotic pentru că, aici, comunicarea este patologică? Desi- 
gur, se poate invoca relativitatea normalului şi patologi- 
cului, dar importanța problemei din perspectiva efectului 
nu se diminuează, ci sporeşte, aducîndu-se în prim plan, 
responsabilitatea comunicării sau, într-un sens mai larg 
responsabilitatea comportamentului, atitudini exprimate în 
raport cu celălalt. 


ARTA DE A COMUNICA 


Arta de a comunica a preocupat permanent omenirea, 
chiar şi atunci cînd, aparent, grija pentru ea ocupa un loc 
secundar. Cunoscută sub numele de arta oratoriei, retorică 
sau neo-retorică, arta de a comunica rămîne — cu toate 


oscilaţiile şi ultraspecializările sale, avînd în vedere apariţia 
retoricilor speciale pentru folclor, roman etc. — expresia 
epocii şi a culturii în care se manifestă . Este parte compo- 
nentă a epocii, ilustrînd şi reprezentînd interesele acesteia, 
folosindu-se de mijloacele cele mai noi în vederea formării 
şi desăvîrşirii personalităţii umane. Arta de a comunica este, 


aşadar, implicată fenomenelor sociale, politice şi culturale, 
ținînd seama de permanenta şi simultana oscilație dintre 
„fond” şi „figură”, dintre funcţia uniticatoare şi de diferen- 
tiere a comunicării umane. 

Născută în epoca demosului antic — R. Barthes vorbeş- 
te despre retorică şi proprietate — arta oratorică apare mai 
întîi ca o sintagmatică a desfăşurării pledoarici judiciare. 
Retorica era o armă ce trebuia utilizată după norme riguros 
însuşite. O îndelungată epocă, cele cinci părți distincte din 
oratio au constituit planul de desfăşurare al discursului. 
Exordul, narațiunea, argumentarea, digresiunea, epilogul 


! L. Şoitu, Praxisul general, Rev. „Cronica”, 25 febr. 1982. 
> R. Barthes, L'ancienne rhetorique Re Communications”, 
nr. 16, 1970, p. 26. 

devin elemente ale discursului. Retorica va fi tehnică de 
folosire a acestora cu scopul de a convinge şi a dovedi juste- 
tea cauzei apărate. Prin Platon şi Aristotel, va cunoaşte mo- 
mentul filosofic, dobîndind conştiinţa vie a limbajului. Din 
practică se transformă într-o teorie a comunicării şi argu- 
mentării, în ştiinţă a persuasiunii şi convingerii, care viza 
omul în marea sa complexitate socială. 

Platon aduce retoricii acea dimensiune morală, acea 
responsabilitate pe care o incumbă actul vorbirii şi va cere 
— în opoziţie cu sofiştii — ca discursul să aibă finalitate, să 
urmărească demonstrarea adevărului. 

La Aristotel, preocupării pentru Retorică i se alătură 
şi aceea pentru o „Poetică”, extinzînd retorica, de la arta 
discursului în public la arta vorbirii cotidiene. Poetica devi- 
ne arta evocării imaginare. În Retorică foloseşte demonstra- 
tia şi argumentaţia, argumentul fiind silogismul, entimema, 
bazîndu-se pe sensul comun al termenilor şi pe opiniile 
curente. Preocupările de limbaj revin, aşadar, Poeticii. Re- 
toricile ce au urmat se vor structura şi diviza funcţie de 
poziţia autorilor față de cele două lucrări ale stagiritului — 
Retorica şi Poetica. 

Ovidiu şi Horaţiu apropie retorica de poezie. Cicero 
acordă atenţie Retoricii. Doar Quintilian micşorînd distanţa 
dintre Retorică şi poezie, acordă prioritate lui bene dicendi. 
Unitatea retoricii este însă distrusă de stilul exuberant al 
alexandrinismului care va glorifica figurile de limbaj. Reto- 
rica devine astfel o tehnică a discursului ca expresie literară, 
einteresînd unitatea enunțului 

Peirce, în 1896, căuta „o știință care ar trebui să stu- 
dieze legile gîndirii şi condiţiile necesare transmiterii prin 
semne, a unui sens sau a unui fel de a gîndi de la o minte la 
ilta, de la un anumit fel de a gîndi la altul. Aceste căutări 
le consemna sub titlul Rhetorica speculativa. La rîndul său, 

A. Richards se preocupa de comunicarea inteligibilă şi 
le mijloacele de a preveni anumite pierderi din procesul 

comunicării, ajungînd, în 1936, să definească retorica drept 
„studiu al neînțelegerilor şi remedierilor acestora”. 

Mai mult, persuasiunea este concepută ca act rațional 
menit să emoţioneze. E/ocvența este necesară nu doar pen- 
tru a comunica idei, ci şi pasiuni, idealuri, atitudini. Retori- 
ca, drept teorie a argumentării, se regăseşte, acum, între 
ştiinţele logice fiindcă dintre logicile care provin direct din 
teoria gîndirii „în primul rînd se situează logica L'p care 
este teoria argumentării” . În teoria argumentării se păstrea- 
ză situaţia concretă, contextul în care se află subiectul care 
gîndeşte şi obiectul gîndit. Pasul decisiv îl găsim la Ch. 
Perelman care, redescoperind şi redimensionînd argumentul 
aristotelic, cheamă filosofia să urmărească „elaborarea prin- 
cipiilor ce călăuzesc cugetarea dar şi acțiunea”. Noua reto- 
rică devine o „teorie a structurilor argumentative” cu scopul 
de a obţine adeziunea la idee şi acțiune . 


Contextul comunicării 


Contextul comunicării are deosebită importanţă pen- 
tru obținerea adeziunii sau refuzul acesteia la destinatar. 
Este cel care determină semnificaţiile mesajelor deoarece 
în timpul comunicării nu se transmit numai informații, ci 
şi semnificaţii. Fără semnificaţiile determinate de context, 
gesturile şi cuvintele nu dobîndesc valoare pentru celălalt. 
Nimic nu se exprimă decît în urma evaluării exacte a facto- 
rilor contextuali, care presupun nu numai alegerea mijloa- 
celor, ci şi a structurilor argumentării. Contextul facilitează 
înţelesul simbolurilor folosite de interlocutori fiindcă nicio- 
dată simbolurile nu sînt univoce. Cadrul contextual favori- 
zează conţinutul semnificativ al mesajului, iar comunicarea 


! P. Botezatu, Semiotică şi negaţie, Ed. Junimea, laşi, 1973, p. 63. 
? Ch. Perelman, Traité de l'argumentation, Ed. de l'Institut de 
Sociologie de l'Université Libre de Bruxelles, 1970, p. 44. 

se realizează proporțional cu respectarea şi valorificarea 
acestui cadru. 

Retorica poate fi analizată dintr-o triplă perspectivă: 
|. artă de a comunica înțeleasă ca teorie ce trebuie 
însuşită; 

2. deprindere centrată pe cel ce şi-a însuşit şi utili- 
zează această artă, de artist; 

3. ca operă propriu-zisă — privită în întregul ei, 
ca rezultat. 

Fiecare dintre aceste părți supuse analizei se dezvăluie 
numai într-un context dat. Orice operă își dobîndeşte ade- 
vărata valoare numai integrîndu-se în epocă, la fel cum 
orice act al artistului se justifică numai raportîndu-l contex- 
tului în care s-a produs. Însăşi arta de a comunica are atât 
legile, cît şi structurile, mijloacele şi scopurile condiționate 
de fiecare epocă în parte, de aşteptările acesteia şi interesele 
ei. Stau mărturie numeroasele interpretări şi obiectivele asu- 
mate de retorică de-a lungul existenţei sale. 

La nivelul aceleiaşi epoci, la nivelul aceloraşi obiecti- 
ve şi în condiţiile alegerii aceloraşi structuri argumenta- 
tive contextul îşi păstrează valoarea. Chiar simpla vedere 
ori invocare a unor obiecte, a unor distincții care amintesc 
meritele celui ce vorbeşte, precum și aspectul fizic al acestu- 
ia pot dicta acceptul sau respingerea comunicării în funcție 
de rigorile epocii. 


Acceptul comunicării 


Acceptul comunicării este determinat, în primul rînd, 
de dorinţa partenerilor de a-și oferi prilej de reciprocă defi- 
nire a relațiilor lor. Fiecare caută să înțeleagă substanţa şi 
temeinicia relaţiei care-i unește, precum şi natura diferenţie- 
rilor, particularităților. Relaţia stabilită prin comunicare 
poate determina simetria sau complementaritatea. Acceptul 
este dat: 

- pentru a se convinge de ceea ce este şi ce nu este 
adevărat în legătură cu o informaţie, o stare de lucruri 
sau un mod de a gîndi; 

- pentru a se confrunta şi cu o altă sursă; 

- pentru că îi acordă încredere celuilalt. 

Stabilitatea relaţiei este determinată de acoperirea aş- 
teptării de către surse şi de abilitatea acestora de a convinge. 
Instabilitatea nu este dată de imposibilitatea comunicării, 
ci de refuzul angajamentului de a comunica sau de imposi- 
bilitatea de a susține o comunicare îndelungată. Incapacita- 
tea menţinerii comunicării poate fi determinată şi de tema 
acesteia. 

Acceptul nu este lipsit de responsabilitate, cum s-ar 
părea. El presupune mai întîi cunoaşterea sursei, a limbaju- 
lui acesteia, a intereselor şi puterii sale de penetraţie. În 
absenţa acestor elemente, acceptul poate fi echivalent cu 
imposibilitatea utilizării adecvate a informaţiilor, cu inter- 
pretarea eronată a acestora. Eroarea poate aparține sursei 
— nefiind sesizată de R sau preluată necritic — dar şi imposi- 
bilităţii receptorului de a confrunta informaţia cu alte surse. 

Responsabilitatea pe care o incumbă acceptul comuni- 
cării obligă a considera că nu putem discuta despre orice. 
„Istețimea” pe care am fi tentaţi să ne-o dovedim trebuie 
să fie acoperită şi de puterea de judecată, spre a discerne 
permanent care este adevărul şi binele. Alegerea sursei şi 
a subiectelor este determinată obiectiv şi subiectiv deoarece 
limitate ne sînt şi posibilitățile concrete de racordare efecti- 
vă a tuturor emiţătorilor, a tuturor problemelor ce pot fi 
subiecte ale comunicării, după cum limitate ne sînt şi dispo- 
nibilitățile de însușire optimă şi operațională a tuturor infor- 
maţiilor. 


Respingerea comunicării 


Respingerea comunicării poate avea, cum subliniam, 
cauze obiective atunci cînd este vorba de racordarea la toate 

sursele şi la complexitatea tematică, dar poate fi dictată şi 
de cauze subiective. Între acestea: 

- R nu se regăseşte cu interesele şi repertoriile sale 

între cele propuse de E; 

- ipoteza propusă de E este parţial adevărată; 

- ipoteza avansată are suport neadevărat. 

Orice mesaj recepționat poate fi confirmat, respins, 
tăgăduit sau impermeabil. Dacă primele două situaţii cores- 
pund acceptului şi respingerii comunicării, determinîndu-le, 
influenţîndu-le, atunci tăgada corespunde indecidabilului 
din logica formală. 


Impermeabilitatea comunicării 


Impermeabilitatea comunicării se înregistrează la do- 
uă niveluri. Primul nivel este cînd E deduce că R nu l-a 
înțeles deoarece nu-l stimează, nu-l agrează, nu-l simpati- 
zează şi deci nu-l apreciază. În acest timp R poate crede 
despre sine că este stimat. Aşadar, R nu este în dezacord 
cu E, dar ignoră sau interpretează greşit mesajul. La acest 
nivel, impermeabilitatea poate avea loc şi datorită recepto- 
rului (R), care se consideră în total dezacord cu sursa produ- 
cătoare de mesaj. Cauzele pot fi de natură subiectivă — 
simpatii, antipatii — dar şi cu origine în experienţele anteri- 
oare, în care a fost dezamăgit lie de altcineva apropiat, 
cunoscut, fie chiar de el. Evitarea unor asemenea situații 
poate fi realizată numai printr-o cunoaştere reciprocă între 
E şi R. Un a doilea nivel al impermeabilităţii poate fi datorat 
condiţiilor în care se desfăşoară comunicarea. Cauzele vor 
fi dependente de canale, mijloacele folosite pentru emisie 
şi/sau pentru recepţie ori de perturbațiile, zgomotele care 
însoțesc procesul. Eliminarea se realizează intervenind în 
fiecare nod sau moment al comunicării. 

Dialectica povestire-discurs. 


Comunicarea în care nu vorbesc decît evenimentele, 
acestea povestindu-se singure, o asemenea comunicare — 
în care nu există cineva care vorbeşte — este povestirea 
istorică. Ei i se alătură şi „povestirea unei experienţe ştiin- 
tifice” deoarece şi în acest caz comunicarea este centrată 
pe referent. Vorbitorul afirmă adevăruri care nu îngăduie 
să fie discutate pentru că nu-i apartin. Enunţurile au o formă 
strict afirmativă. Povestirea se consideră astfel a fi comuni- 
carea cea mai obiectivă. Urmărind să convingă şi apelînd, 
prin excelență, la rațional, solicită povestitorului maximă 
obiectivare. 

Cu acelaşi scop, de a convinge, dar diferit de povestire 
ca strategie este şi discursul. Acesta este o formă a subiecti- 
vităţii. În el se regăseşte, în sens larg, forța ilocutorie, ace- 
leaşi afirmaţii dobîndind putere diferită de penetraţie şi 
influentare la vorbitori diferiti În acest caz mijloacele de 
influență se bazează pe autoritatea E şi pe știința acestuia 
de a-şi fundamenta adevărurile. Vom remarca însă că noto- 
rietatea E — dincolo de situaţiile în care acesta reprezintă o 
instituţie prodigioasă ori puternică — este dată şi sporită tot 
de ştiinţa argumentării şi persuadării. Intotdeauna E, fie că 
reprezintă o instituție sau pe sine, are obligația respectării 
faptelor chiar dacă vorbitorul ocupă un loc central. 

Ca formă, discursul se apropie de enunţul cotidian în 
care functiei asertorice i se alătură funcția expresivă — folo- 


sind exclamaţia şi persoana I care suprimă distanţele dintre 
locutori — și pe cea conativă, utilizîndu-sc interogativul şi 
imperativul. 

! A. Grange, La dialectique, recit-discours dans la strategie de 
la persuasion, în Strategies discursives, P.U. de Lyon, 1977, p. 79 

Tipul real de discurs 


Comunicarea directă este considerată a fi tipul real 
de discurs în care E şi R se văd şi se aud — fără ajutorul 
unor mijloace de amplificare. Este discursul pe care l-au 
analizat toate retoricile pînă la apariţia unor noi limbaje 
artificiale datorate noilor tehnologii. Într-un astfel de dis- 
curs direct, atît mijloacele de exprimare, cît şi cele de 
răspuns ale R sînt: cuvinte, gesturi, mimică etc. Între factorii 
favorizanți vom afla: 

- timpul, ca moment în care are loc discursul şi 

- timpul ca durată a acestuia; 

- spațiul în care se desfăşoară; 

- aspectul fizic şi vestimentar al interlocutorilor; 

- limbajul acestora etc. 

Discursul real aduce interlocutorii pe un plan de egali- 
tate în care rolurile se pot schimba. E şi R pot utiliza situații. 
extralingvistice, folosind limbajul neverbal. Ca urmare, ŞI 
exprimarea lingvistică este modificată, cerîndu-i-se un lexic 
restrîns, o sintaxă simplă în care legăturile sînt, de obicei, 
coordonări. 

Prezenţa celor doi (E şi R) sporeşte subiectivitatea, 
determinînd adecvarea strategici. Se introduce angajamen- 
tul personal, răspunderea directă a E pentru ceea ce spune, 
invitîndu-l pe R să facă la fel, să-şi asume acelaşi angaja- 
ment. E şi R se identifică afectîndu-li-se reciproc şi obiecti- 
vitatea şi subiectivitatea. În acest caz sinceritatea rezultă 
numai după o raportare la acţiunile tuturor factorilor impli- 
cați, deoarece aceasta poate fi influențată de însăşi dorinţa 
receptorului — partener sau de context. 

Credibilitatea socială a sursei şi persoanei care o re- 
prezintă ori se reprezintă este determinată de valoarea fapte- 


106 Laurenţiu Şoitu 


lor. Într-un discurs „Eu” este ambiguu, putînd fi interiori- 
zarea E printr-un efort de obiectivare — dar şi trimiterea la 
statutul său social care-i îngăduie sau îi cere mai mult decît 
şi-ar dori. În această a doua situaţie se află textul de presă 
care trece uşor de la obiectivarea comentariului la subiecti- 
vitatea complicităţii lui „Eu”, folosindu-se, autoritar sau 
distant, de notorietatea şi puterea reală a publicaţiei de care 
aparţine. Atât în discursul direct, cît şi în discursul publicis- 
tic — cu deosebire cel audio şi audio-vizual — stilul este 
apropiat celui „amical”, natural. Se mimează convorbirea 
obişnuită, plină de amabilităţi, sugerînd implicarea locuto- 
rului în problemele receptorului — cititorului. 

„Eu” dobîndeşte valoare de apropiere, dar are şi rolul 
de a spori greutatea afirmației izvorită dintr-o experienţă, 
o cunoaştere şi o putere deosebită. Exclamaţia, interogația, 
frazele segmentate, scurtate — pentru a face loc parantezelor, 
trimiterilor la fapte convingătoare şi cunoscute — au darul 
de a dezvolta coeziunea dintre E şi R. 

Abaterile de la rigoarea reclamată de succesiunea idei- 
lor — utilizate ca procedeu retoric — dau nota de familiar şi 
complicitate, sporind răspunderea ascultătorului, cititorului, 
telespectatorului pentru modul de utilizare a informaţiilor, 
opiniilor şi atitudinilor de care a luat cunoştinţă. E obligă 
la complicitate ştiind că R şi-a asumat o parte din această 
răspundere încă din momentul în care l-a ales, l-a preferat 
drept sursă de informare. Sînt cunoscute, în acest sens, efor- 
turile — adesea lipsite de orice scrupule — pe care le fac 
unele posturi de radio şi televiziune. Nu-i împiedică nimic 
să încalce adevărurile şi nici să denatureze realităţile con- 
tînd pe simplul fapt — bine cunoscut şi speculat cu obse- 
dantă încăpăţinare — că ascultătorul, îindreptîndu-se spre 
aceste lungimi de undă, acceptă complicitatea. Desigur, 
făcînd aceste observaţii nu pierdem din vedere că la recep- 
tor există — cel puţin sub aspect imperativ unplan axiolo- 
gic al normelor folosite pentru evaluarea şi selectarea infor- 
maţiilor, mesajelor. 

Condiţiile optimei comunicări 


A vorbi despre comunicarea optimă, eficientă, în- 
seamnă, în fapt, identificarea condiţiilor favorizante ca pre- 
mise reale, efective. Dintre acestea: 

- consistenţa de conținut a mesajelor — dată de cantita- 

tea de informaţie principală cuprinsă în mesaj şi de 

semnificația acesteia atît pentru E cît şi pentru R; 

- expresivitatea comunicării; 

- inteligibilitatea celor transmise, determinată de nive- 

lul de acces al interlocutorilor la aceste informaţii, 

de compatibilitatea comunicaţională a acestora. 

Condiţiile elaborării — la rîndul lor — devin: 

- respectarea intereselor E şi subordonarea acestora 

la aşteptarea receptorului; 

- păstrarea proprietății cuvintelor, ca sens, adică de 

aceea dată de dicționare şi de accepțiunea comună; 

- respectarea rigorii gîndirii, corectitudinii logice, 

abaterile putînd fi îngăduite numai cu scopul de a spori 

forța de sugestie şi penctraţie, subordonate ideilor 
artistice care însoțesc forma comunicării. 


Strategii ale convingerii 


Strategia actului de a convinge este dată de context. 
Emiţătorul îşi propune de la început să exercite o influență 
să „afecteze”, să modifice convingerile R. E vrea să-l stelă 
de partea ideilor propuse, îndepărtîndu-l eventual de altele 
prezentate de o altă sursă sau generate de experienţe RT 


nale. În drumul spre convingere se vor parcurge patru etape: 
receptarea, memorizarea pasivă, raţionalizarea — operată 

prin constrângerile dictate de structuri de argumente în lanț 
şi seducția . Acceptînd receptarea, se va înregistra — fie ŞI 
într-o mică măsură — memorizarea pasivă a elementelor 
comunicării după care R se va descoperi „încorsetat” de 
argumentele ordonate în structuri riguroase cărora li se va 
alătura forţa emoţională a mesajului, seducţia. 

În actul comunicării lupta se dă între prioritatea emo- 
ționalului şi cea a raţionalului. Altfel spus, important este 
dacă seductia are rolul de a convinge ori se convinge pentru 
a seduce. Seducţia, spre exemplu, fiind arma de luptă a 
genului publicitar, dorind să obțină convingerea pe această 
cale. 

Regulile de bază ale actului de convingere — aşa cum 
le identifică V. Pisarek ar fi: 

- prezentarea de la începutul argumentării, care este 

punctul de plecare, aceasta transformîndu-se şi în 

argumentul cel mai puternic; 

- argumentele să fie prezentate unitar, decurgînd unul 

din celălalt; 

- expunerea să fie astfel făcută încît să incite perma- 

nent pe destinatari şi să-i determine să urmărească 

firul ei; 

- să se apeleze la repetiţii ale aceluiaşi lucru, aceleiaşi 

idei, dar nu în acelaşi mod; 

- să se apeleze la experienţele personale ale destinata- 

rilor şi numai rareori la cele proprii vorbitorului; 

- argumentele raţionale să se bazeze permanent pe 

cele emoţionale; 

- să nu uităm că argumentele emoţionale utilizate 

singure pot duce la demagogie; 

- să existe legătură logică între unitățile comunicării; 

- să fie asigurată claritatea şi înțelegerea; 


' A. Moles, Sociodinamica culturii, Ed. Ştiinţifică, Bucureşti, 
1974, p. 82. 

- să existe o grijă continuă pentru „încălzirea” dialogu- 
lui — apelînd, între paragrafe mari, la elemente cu- 
noscute şi dragi tuturor . 

Reparcurgînd acest decalog, aceste reguli obligatorii 
pentru arta de a comunica eficace, reținem necesitatea ra- 
portului optim dintre rațional şi afectiv, dintre interesele E 
şi R, dintre convingere şi seducţie. Comunicarea umană 
nu îngăduie — nici pentru o clipă — să uităm cui este adresat 
mesajul şi în ce scop. „Dacă în numele raţiunii — scrie Ber- 
trand Russel — somaţi pe un individ să-şi altereze scopurile 
sale fundamentale, să urmărească, să zicem, fericirea ome- 
nirii mai curînd decît propria sa voinţă de putere, veţi eşua 
şi e fatal să eşuaţi, căci raţiunea singură nu poate determina 
scopurile vieţii noastre... Dacă însă veţi putea dovedi, prin 
mărturii accesibile oricărui om rezonabil, care îşi dă oste- 
neala să le examineze, că dispuneţi de un mijloc pentru a 
uşura satisfacerea unor dorinţe existente, veți putea spera, 
cu oarecare grad de încredere, că oamenii vor sfirşi prin a 
crede ceea ce se spune” . Așadar, procesul de convingere 
implică şi alte căi decît pe acelea pur raționale, căci retorica 
nu este decît drumul „spre logică prin mijloace logice”. 

Oamenii au nevoie nu numai de idei, ci şi de sentimen- 
te. Astfel, între mijloacele de influențare alături de autori- 
tatea E şi constrîngerea argumentelor se află persuasiunea 
obţinută pe calea „imaginației, a emoţiei şi a sugestiei” . 
Persuasiunea foloseşte şi exploatează particularităţile afec- 
tive. E îşi deghizează într-o măsură mai mare sau mai mică 
interesele, relația E cu R devine „instrument. De aceea, 
persuasiunea lipsită de etică devine pericol, semnalat pentru 
nocivitatea sa încă din antichitate. 

! V, Pisarek, Retorica ziaristică, în Caiet documentar „Ziaristica”, 
vol. 5, Bucureşti, p. 83. 

2 P, Botezatu, Note de trecător, Ed. Junimea, laşi, 1979, p. 33. 

3 P. Botezatu, Op. cit. 

4 V. Florescu, Retorică şi neoretorică, Ed. Academiei R.S.R., 
Bucureşti, 1973, p. 59. 


$ E. Năstăşel, Ioana Ursu, Argumentul sau despre cuvintul bine 
gindit, Ed. Ştiinţifică şi Enciclopedică, Bucureşti, 1980. 

Contagiunea 


Contagiunea produsă de E este determinată nu atît de 
creşterea numărului de informaţii la R, cît de sporul adus 
acelui depozit imaginar de frumos. Aceste amplificări sînt 
posibile datorită emoției resimţite de R. Vorbind despre 
artă, Roger Fry consideră că aceasta este „mai mult sau 
mai puțin contagioasă”, urmare a trei împrejurări: 

- a măsurii individualității sentimentului exprimat; 

- a măsurii limpezimii de exprimare a acestui senti- 

ment; 

- a sincerităţii artistului, adică a măsurii intensității 

cu care îşi trăieşte sentimentul exprimat. 

Putem vorbi, aşadar, şi de intensitatea contagiunii, 
înțelegînd prin aceasta numărul celor impresionați şi, în 
egală măsură, amploarea la care experienţa a fost reprodusă. 
În momentul comunicării se transmite şi măreţia sentimen- 
tului trăit de E în timpul enunțării. Emiţătorul va da dovadă 
că ceea ce spune îi aparține în măsura în care aparţine 
tuturor, trăirea sa fiind eliberată de povara individualului, 
trecînd granița particularului, îndreptîndu-se curajos spre 
ceilalţi. În drumul pe care a pornit, judecata trează se va 


întovărăşi cu puterea sentimentului, ținînd seama perma- 
| 


nent de condiționarea psihologică a mesajului 
Puterea cuvîntului 


Cuvîntul devine astfel nu numai unitate de bază a 
comunicării lingvistice, fiindcă lui îi revine puterea de a 


! L. Şoitu, Condiţionarea psihologică a mesajului audio-vizual, 
în vol. „Psihologia în România”, Ed. Științifică Bucureşti, 1984, p. 139. 


COMUNICARE ȘI ACȚIUNE ISN! 


trezi imaginația şi a emoționa, fiind „mereu ispitit să se 
desființeze spre a face loc lucrului, emoţiei, gîndului pe 
care-l reprezintă” . 

Cuvîntul este mai mult decît un concept alcătuit numai 
din sferă şi conținut. Cuvîntul are și înteles şi libertate dar 
ŞI tăria realului fiind în acelaşi timp semnificaţie şi sugestie. 
El are puterea de a reînvia epoci şi personalități şi de a 
reconstrui întregurile dispersate pînă în clipa rostirii. Sînt 
cuvinte-apel, cuvinte-indemn şi cuvinte-reunificatoare dar 
şi cuvinte care realizează toate acestea, şi încă ceva, ajutîn- 
du-l pe cel ce le rosteşte să se descopere şi redescopere 
continuu. 

Cuvîntul, prin forța sa expresivă, dă valoare comuni- 
cării. Este mijlocul de comunicare cel mai bogat în sensuri, 
în rezonanțe interioare generate şi amplificate de muzicali- 
tatea rostirii. „Prin lexic şi muzică verbală, prin construcţie 
a perioadei şi a înmlădierii sintactice, prin fortare a sensu- 
rilor semantice şi a iniţiativei personale înlăuntrul regulilor 
gramaticale, prin varierea ritmurilor expunerii, întrerupte 
de tăceri care vorbesc, prin întregul de procedee stilistice 
care dau limbii folosite vigoare, noutate, inedit al expre- 
siei” se realizează comunicarea complexă şi deplină. 

Cuvîntul corect utilizat gramatical și ca tonalitate, fără 
prețiozităţi are menirea să înlăture barierele dintre E şi R, 
precum bătrîna ateniană îl recunoaşte pe Theophrast că este 
străin după un singur cuvînt rostit, la fel ascultătorul simte 
cînd cel ce vorbeşte este „la cl acasă”, din punctul de vedere 
al tematicii şi limbajului. Cînd Theophrast a întrebat prin 
ce a fost recunoscut, i s-a răspuns că „vorbea prea etic”. 

Cuvintele rostite pot deci trăda şi intenţiile ascunse 
pe care nu le-am observa altfel. Încărcătura emoţională 


! C, Noica, Op. cit. 
” I. Biberi, Arta de a scrie şi vorbi în public, Ed. Enciclopedică, 
Bucureşti, 1972, p. 67. 

transformă banalitătile în expresii cu valoare. Este suficient 
de analizat, spre dovedire, convorbirea unor îndrăgostiți. 
Ei nu spun lucruri deosebite, ci transmit emoții deosebite, 
convingătoare. Inclusiv dialogurile obişnuite, cotidiene — 
indiferent de tematica lor — analizate, după o înregistrare, 
se dovedesc pline de stîngăcii, de repetiții nejustificate sau 
de absente regretabile în şirul de argumente. Acestea au 
fost posibile numai pentru că cei doi parteneri nu apelau 
doar la rigoarea logică a argumentului lingvistic, deoarece 
ei aveau la dispoziție muzicalitatea cuvîntului, ritmul frazei, 
tăcerile şi — nu în ultimul rînd — limbajul neverbal, gesturile, 
mimica, reacțiile feţei, respiraţia etc. 

Galii îl reprezentau pe Hercule — simbolul puterii — 
ca pe un bărbat bătrîn — semn şi al înțelepciunii — care 
trage după sine o mulţime de oameni ale căror urechi sînt 
legate cu lanţuri de aur de limba eroului. Toţi exprimă 
bucurie şi plăcere, admiraţie şi venerație pentru cel care 
i-a subjugat. Imaginea vorbeşte despre convingerea lor că 
forta fizică nu înseamnă nimic în comparatie cu puterea 
cuvîntului . 


Rostire şi sens 


Rostirea este aceea care aduce cu fiecare cuvînt înseși 
lucrurile prezente, face ca totul să se mişte şi să pară viu 
într-atât încât să capete bunăvoința şi interesul ascultătorului. 
Dacă la citirea cuvîntului depindem numai de propria 
înţelegere, la ascultare putem fi influențați de vocea şi gestul 
grațios armonizate cu fiecare idee, moment şi parte a comu- 
nicării. Rostirea exactă, nuanţată, armonioasă, articulată 
corect dă comunicării valoare de interpretare personală, o 
personalizează sporind implicarea vorbitorului. Iată de ce 
vom afla poate surprinşi, că actori pe care i-am apreciat ca 


1 A. Schaff, Introducere în semantică, Bucureşti, 1966, p. 206. 

neegalați, ascultîndu-i la radio, de pe disc ori casetă, nu au 
aceeaşi valoare pe scenă unde farmecul comunicării este 
dat de succesiunea scenelor şi personajelor. 

Modul cum sînt rostite cuvintele şi frazele exprimă 
trăsături de personalitate, face inimitabil pe cel care vorbeş- 
te. Să ne gîndim la discursurile lui Titulescu, la „lecțiile pe 
întuneric” rostite de Iorga, Sadoveanu, la radio, la prelege- 
rile lui Călinescu. Toate dovedesc adevărul că regulile co- 
municării au valoare numai în măsura în care dincolo de 
ele se află personalitatea emițătorului. Utilizarea vocii în- 
seamnă mai mult decît ordonarea acutelor, înaltelor şi 
circumflexelor ori a tonurilor forte, domolite, ridicate, cobo- 
rîte. Înseamnă mai mult decît însuşirea unor ritmuri lente 
sau accelerate de exprimare fiindcă există alte numeroase 
nuanţe cuprinse între aceste clasificări şi fiindcă ordinea 
lor este dictată de contextul care este mereu altul. 

Pronunţarea, în sensul de rostire, „are atîta eficacitate 
încît trezeşte mînie, lacrimi, îngrijorare” şi face astfel că 
„un discurs chiar mediocru prezentat printr-o acţiune ener- 
gică, va produce mai mult efect decît un discurs foarte bun 
însă lipsit de o atare acţiune” . Demostene, fiind întrebat 
ce trebuie pus pe primul loc în arta oratoriei, răspunde că 
aşază pronunțarea nu numai pe locul I, ci şi pe al II-lea, şi 
pe al III-lea, fiindcă pronuntarea nu este numai lucrul cel 
mai important, ci singurul lucru important. 


Gestul 


Gestul este considerat de retorii antici drept parte 
inseparabilă în pronunţarea discursului, este acea actio 
apreciată de Cicero ca „un fel de e/ocință a corpului” (s.n.). 
Sînt deseori invocate personalităţi ale oratoriei care au 
cîştigat mai curînd prin „acțiune”, gest şi mişcare, decît 


! Quintilian, Op. cit. 

prin elocință. De regulă, gestul urmează vocea, alteori însă 
este lăsat să vorbească singur, supunîndu-se permanent 
rațiunii. El poate exprima și singur acomodîndu-se înțele- 
sului, nu cuvintelor. 

Gesticulaţia este o întreprindere globală a corpului 
omenesc în care gesturile particulare ale agenţilor corpului 
omenesc sînt coordonate şi/sau subordonate unui proiect 
de ansamblu care se desfăşoară simultan. Dacă gesturile 
instrumentale se pot desemantiza, gesturile retorice au 
drept scop să convingă interlocutorul, provocîndu-i o anu- 
mită stare emoţională, afectivă . 

Ştiind că privirea are nevoie de mobilitate, că victoria 
boxerilor este hotărîtă în momentul întâlnirii privirilor, că 
respiraţia, pulsul, culoarea feței, poziția generală a corpului 
„trădează” starea psihică, atunci vom şti mai uşor cum tre- 
buie intervenit pentru a da şi obţine maximum de informaţii 
în comunicarea la care sîntem angajați. În aceste condiţii 
apare justificată aprecierea că, uneori, comunicarea never- 
bală este mai importantă decît cea verbală. 

În comunicarea nuanțelor, gestica şi mişcările aduc 
semnificații suplimentare. Ca urmare, modul neverbal de 
comunicare ocupă locul imediat următor după cel verbal. 
Opţiunea, în timpul comunică! ii, pentru unul dintre aceste 
mijloace de comunicare este determinată de factori ce defi- 
nesc personalitatea. 

În studiile consacrate limbajului gesturilor de către 
G.M. Zilio, acesta subliniază avantajul lor, spunînd că în 
timp ce aparatul fonator nu poate produce mai multe sunete 
simultan, gesturi sînt emise mai multe şi au posibilitatea 
să exprime mult mai mult într-o acecași unitate de timp. 
Importantă este, într-o asemenea actiune de comunicare, 
corelarea gesturilor cu mişcările corpului şi subordonarea 


1 V, Ceauşu, Cunoaşterea psihologică şi « ondiţia incertitudinii, 
Ed. Militară, Bucureşti, 1978. 

lor ideii de comunicat. Este cunoscut că prin simplele miş- 
cări ale capului se poate exprima starea sufletului de apro- 
bare, refuz, confirmare, ruşine, îndoială, admiraţie, indigna- 
re. A folosi însă în exprimarea neverbală o singură parte a 
corpului, este mai puțin indicat, fie şi pentru singurul motiv 
că omul dispune de întregul mijloacelor de comunicare 
tocmai pentru a-şi dovedi capacitatea de utilizare eficace 
şi plăcută a lor. 

Utilizarea abuzivă a unei singure mişcări sau a unui 
singur gest este dovada lipsei de imaginaţie, determinînd 
apariţia ticurilor. Veseli, trişti, hotărîţi, indiferenți, mîndri, 
ameninţători, blînzi, aspri şi în multe alte posturi pot fi, 
spre exemplu, ochii, dar niciodată nu ne vom putea permite 
ca ei să exprime altceva decît cuvintele, pentru că, lucru 
ştiut, cuvintele sînt anulate, R dînd mai multă crezare 
ochilor. 

` În comunicarea neverbală mîinile „vorbesc ele înse- 
le” putînd cere, promite, chema, ameninţa, implora, expri- 
ma iubirea, ura, bucuria, întristarea, îndoiala, regretul, mă- 
sura, cantitatea, timpul etc. aşa încît devin „vorbirea comună 
a tuturor oamenilor”. În ciuda acestor ample posibilităţi, 
în comunicare nu pot fi utilizate nici numai mîinile — decît 
în condiţii speciale, cînd este interzisă vorbirea — sau rămîne 
rezervată persoanelor care nu dispun şi de alte mijloace de 
exprimare. 


În arta comunicării putem vorbi, aşadar, despre adevă- 
rate tehnici ale trupului deoarece „trupul este primul şi cel 
mai natural instrument al omului” (Mauss, M.). Într-o inter- 
pretare sugerată de Mc Luhan am putea spune că însuşi 
instrumentul, mijlocitorul comunicării este mesaj. Afirma- 
tia a mai fost, de altfel, sugerată spunînd că orice apariţie 
frumoasă — gîndindu-ne la înfătişarea celui ce comunică — 


! Quintilian, Op. cit. 
? Quintilian, Op. cit. 

poate influența actul de convingere. Corpul precede orice 
medium de comunicare şi el este, poate, tocmai acela care 
i-a sugerat lui McLuhan cunoscuta apreciere. În orice caz, 
experţii în reclamă şi publicitate folosesc obsedant acest 
mijloc pentru a sugera ori favoriza şi idei şi sentimente — trăite 
sau posibile, dorite şi/sau nedorite, realizabile şi irealizabile. 

Vom putea spune, acum, că în comunicarea umană 
dispunem de: 

- o organizare nelingvistică,; 

- o organizare lingvistică — bazată pe tehnici ale 

spiritului; 

ŞI 

- de îmbinarea ambelor forme. 

Utilizarea unora sau altora dintre tehnici sau pe amîn- 
două, înseamnă, în fapt, a răspunde adecvat nevoilor sociale 
de comunicare. 


Figurile de stil 


Spre a continua o idee pe care o întîlnim în toate studi- 
ile anterioare consacrate normelor de redactare poetică, vom 
aminti că R. Barthes consideră că fiecare autor are nevoie 
de aprofundarea unor reguli ale limbii care-i fac introduce- 
rea într-o ştiinţă a discursului, fără de care nu poate exista 
arta lui Dante, Shakespeare sau Racine: Această ştiinţă va 
avea două mari domenii, în funcție de schemele de care se 
va ocupa: 

- primul va cuprinde semnele inferioare frazei, cum 

sînt vechile figuri 

Şi 

- cel de al doilea, care va cuprinde semnele superioare 

frazei, adică părţile discursului din care se poate de- 

duce o structură a povestirii, a mesajului poetic, a 

textului discursiv . 


' R. Barthes, Op. cit. 

Figurile de stil nu urmăresc atît exactitatea, cît ampli- 
ficarea puterii de sugestie. Ele sînt instrumente de expresie. 
Geneza lor se află în forța expresivă obţinută prin deplasarea 
sensului cuvintelor şi expresiilor. S-au născut în limbajul 
cotidian din care retoricienii şi poeţii le-au extras prin obser- 
vaţii îndelungate. Sînt „nenumărate”, după aprecierea lui 
Cicero, iar diferenţierile sînt deseori anevoioase, deoarece 
aceleaşi expresii pot dobîndi puteri sugestive diferite. Clasi- 
ficarea lor îmbracă, uncori, „prezentări proprii” nelipsind 
însă cunoaşterea — într-o formă sau alta a ceea ce numim 


figuri de cuvinte, de expresie şi figuri de gindire. 


Distanţa „dintre ceea ce poetul a scris şi ceea ce ela 
gîndit” se constituie în figura ce are o anumită formă. Ca 
urmare, spaţiul acesta rămas liber între literă şi sens poate 
fi completat cu nenumărate forme, supranumite figuri. 
„Figurile discursului sînt trăsăturile, formele sau întorsătu- 
rile... prin care discursul... se depărtează mai mult sau mai 


x39 


puţin de ceea ce a fost exprimarea simplă şi comună “ Arta 
de a comunica expresiv începe cu momentul în care noul 
cuvînt în forma propusă sau noua frază se poate compara 
cu forma altui cuvînt şi a altei fraze, dar cu o forță sporită 
de expresie. Ele sparg liniaritatea limbajului fiind „purtătoa- 
re deopotrivă de prezență şi de absenţă” şi au darul de a 
emoționa. Figurile păstrează sensul, ceea ce diferă fiind 
numai semnificația, raportul dintre semn şi sens. Dar poezia 
depinde de semnificaţii, nu de sensuri. De aceea în poezia 
clasică cuvîntul poate fi înlocuit pentru că este figurat. Nu 
poate fi înlocuit numai într-un text în care cuvîntul este 
literal. 

În poezie şi în orice comunicare cu forță sugestivă 
distanţa dintre cuvintele utilizate şi cele ce le pot înlocui 


! I. Biberi, Op. cir. 

? G. Genette, Figuri, Ed. Univers, Bucureşti, 1978, p. 139. 

`P. Fontainer, Figurile limbajului, Ed. Univers, Bucureşti, 1977, 
p. 243. 

este atît de mare cît o percepe R (Cititor, ascultător). Consen- 
sul este dat de codul utilizat de retorică şi necesarmente 
difuzat şi cunoscut de către destinatar. Altfel efortul rămîne 
neacoperit. Aşadar, figurile sînt folosite pentru sens, pentru 
a modifica sensul, sau pentru „ornament”. Cu ajutorul figu- 
rilor de stil se modifică nu numai forma cuvintelor, ci şi a 
ideilor şi armonia frazei. Oricare dintre aceste figuri are ŞI 
rol ornamental deşi nu oricare dintre ele poate modifica 
sensul. Utilizarea abuzivă înlocuieşte strălucirea pe care o 
pot procura discursului cu monotonia şi enigma generate 
de stilul devenit abscons şi greoi, neinteligibil. 


Frumuseţea comunicării 


Elaborarea trebuie să fie inclusă în miezul comuni- 
cării astfel încît aceasta să nu poată fi observată. Atunci 
discursul devine accesibil şi plăcut într-atît încît pare şi 
foarte simplu de realizat. În aceste condiţii, R va admira 
forma şi va accepta ideca ca pe ceva nou şi drag, regretînd, 
parcă, faptul că n-a spus-o el primul. Pe această cale va 
căuta mereu surse cu care simte că se identifică. Elaborarea 
reuşitei demonstrează cu adevărat că „este o artă de a părea 
fără artă” (Cicero). i 

Frumuseţea stilului. Fiece act de comunicare umană 
este, în esenţă, un ansamblu de semne ordonate în timpul 
comunicării după necesităţile concrete ale autorului emi- 
tent. Scoase din acest cadru bine definit, semnele — cuvinte, 
fraze, gesturi, mişcări etc. — îşi pierd dinamica dobîndită 
prin asamblarea și includerea lor în contextul dat. Semnul 
de utilizat este nu numai ales, ci şi determinat în momentul 
utilizării. În acest moment îşi primeşte ultimele determina- 
tii, îşi conturează noi sensuri care pot oscila între accepțiu- 
nea comună, proprie — dată de dicţionare — şi contrariul 
acesteia. 

Forma şi sensul definitiv al semnului utilizat în actul 
comunicării sînt date de ansamblul de factori care determină 
intenţia şi dau strălucire raportului E-R. „Structura — tota- 
litate este un sistem de relaţii” ori structuralitatea se opune 
atomicității aşa încît semnele luate separat îşi pierd ceea 
ce dobîndiseră tocmai prin compoziţia unitară realizată. 
Din ea izbucneşte frumuseţea stilistică a comunicării, a 
discursului, din unitatea compoziţiei se dezvăluie talentul. 
Unitatea compozitională obţinută înseamnă mai mult decît 
necesara exprimare corectă şi clară cerută oricui, indiferent 
de pregătire. Ea înseamnă şi cadrul de manifestare a realelor 
calităţi care aduc de la R nu numai aprobarea, ci şi lauda, 
admiraţia, simpatia. Frumuseţea stilului, alăturată corectitu- 
dinii şi clarităţii acestuia, contribuie la succesul actului de 
convingere. „Sabia însăşi ar înspăimînta mai puţin ochii 
noştri, iar fulgerele nu ne-ar îngrozi atît, dacă ne-am teme 
numai de puterea, nu şi de strălucirea lor orbitoare” . 

Frumuseţea comunicării nu îngăduie străduinţa inu- 
tilă, cultivarea gratuită a figurilor pompoase, a exprimărilor 
elaborate dar sterile, lipsite de vigoare, precum poleiala, 
ce duce spre capcane — oricît de bine ar fi acestea mascate. 
Cu atît mai puțin este admisă înfrumusețarea atunci cînd 
subiectul comunicării vizează o cauză ce depăşeşte intere- 
sele personale. Acum stilul va fi mult mai sobru, mai sever 
chiar, mai potrivit cu interesele esenţiale ale discursului. 
Frumuseţea, eleganța de bun pust sînt dictate de natura 
subiectului, căci şi cuvîntul cel mai expresiv într-o anume 
situație îşi poate pierde maicstuozitatea, devenind emfatic 
într-un alt context, după cum exprimări umile pentru o idee 
grandioasă devin potrivite în susţinerea altora mai puțin 
importante. 


' P. Botezatu, Reconstrucția logicităţii, Ed. Academiei R.S.R., 
Bucureşti, 1982, p. 39. 


? Quintilian, Op. cit. 

Utilizarea adecvată a arhaismelor — ce fac stilul mai 
măreț dar care pot să şi distanțeze — grija față de orînduirea, 
aşezarea cuvintelor fără pericolul producerii aliteraţiilor, 
cacofoniilor, pleonasmelor sînt nu doar norme ale artei de 
a comunica, ci sînt elemente constitutive ale comunicării 
însăşi. 

Un loc aparte ocupă monotonia, tonalitatea uniformă 
pe tot parcursul comunicării, precum şi ritmul constant. 
Lipsa de varietate — impusă de meandrele gîndului şi trăirii, 
de înălțimile şi coborîşurile acestora — denotă absenţa fante- 
ziei în utilizarea mijloacelor de care dispunem, necunoaşte- 
rea acestora şi a puterii lor de exprimare, a forței lor de 
sugestie. Efectul va fi inducerea stării de plictiseală şi între- 
ruperea legăturii cu destinatarul mesajului nostru sau — în 
cel mai bun caz — recepţionarea lui fragmentată. 

Sensibilizarea expunerii se obţine prin verosimilul 
povestirii, relatării, fie că este vorba despre destinul unor 
persoane, colectivităţi, lucruri sau idei. Nici abundența 
exagerată de imaginaţie, nici sărăcia nu ajută o asemenea 


relatare. Fiorul este dat de păstrarea măsurii, nu de părăsirea 
el. 


Verosimilul povestirii, discursului nu va îngădui nici 
monotonia, nici liniaritatea, dar nici numai suspens-ul. 
Pauza, tăcerea vin să amplifice trăirea cu propria forță de 
exprimare. Dar prelungirea nejustificată a acestora rupe 
firul, destramă vraja, după cum absenţa lor trădează superfi- 
cialitatea trăirii, a emoţiei ori incapacitatea de redare. 
Comunicarea va tinde spre idealul maximei kantiene: 
„Exprimă-te în aşa fel încît legile exprimării tale să poată 
fi erijate la rangul de reguli universale alc totalității gînduri- 
lor omeneşti”. 

Pe de altă parte, nu-i suficient ca o « omunicare bună 
şi frumoasă să proclame adevăruri ori să inunde cu emoții. 
I se mai cere să fie şi provocarea, cîtă să determine noi 
idei, pe care discursul nici nu le-a amintit, să genereze trăiri 


COMUNICARE ŞI ACȚIUNE 121 


şi atitudini, să declanşeze neastimpărul creaţiei. Cel care 
comunică o face nu doar pentru sine şi nici numai pentru 
cei prezenţi, după cum nu o face nici numai pentru ideile 
sale, pentru acelea enunțate, ci şi pentru toţi acei care vor 
veni direct ori indirect în contact cu destinatari din momen- 
tul expunerii, pentru toate ideile care întovărăşesc discursul 
ori se vor ivi din cele prezentate. 

Dintr-o asemenea perspectivă răspunderea vorbito- 
rului sporeşte nebănuit deoarece comunicarea facilitează 
apărarea şi promovarea valorilor cu adevărat umane: 
demnitatea, fraţietatea, generozitatea. Prin ea se dobîndeş- 
te bucuria de a trăi împreună cu cei de o generaţie şi-cu toți 
cei cărora le aparținem. Prin ea se nasc şi se statorniceşte 
motivația participării la viaţa colectivităţi, la idealurile 
epocii. 


Ethos-ul comunicării 


Ethos-ul comunicării derivă din răspunderea întele- 
sului. Prin comunicare se dobîndeşte comuniune, aderarea 
la ceva. Cauza la care aderă, la care este invitat partenerul 
să adere îşi poate deghiza adevărata valoare. Interlocutorul 
poate fi corupt printr-o plasare strategică în categoriile sale 
mentale, obligîndu-l să asculte şi să urmeze raționamentele, 
să judece cu instrumente şi argumente diferite propria cau- 
ză, uneori alta decît a lui 

Există însă şi înşelărorii deliberate puse în slujba 
adevărului deoarece pliindu-se pe argumentele celuilalt, 
prin duplicitate şi cu ajutorul măștii te poţi face ascultat şi 
urmărit. Este primul pas spre întoarcerea celuilalt cu fața 
la adevăr, singurul în măsură a justifica orice efort şi mijloc. 
Apare acum, parcă, mai fircască întrebarea ce încheia Arta 
oratorică a lui Quintilian: Cine poate fi orator? Aparent, 

oricine. În fapt, „un om rău va putea vorbi despre aceste 
noţiuni — de Adevăr şi Bine — cu demnitatea cuvenită?” . 

Prestigiul omului care vorbeşte aşază din start actul 
de convingere pe un podium, proporțional cu succesul aces- 
tuia. Disimulările autodemască pentru că în actul de comu- 
nicare argumentele ce nu ating ţinta se întorc precum bume- 
rangul la cel care îl lansează, căci ce/ care comunică se 
comunică. Dar dincolo de arta oratorică se află mereu 
contextul favorabil oferit de elemente psihologice, şi mo- 
rale. Prin urmare, pentru ca în comunicare partenerii să-şi 
atingă scopul este nevoie de priceperea, motivaţia şi dorința 
sinceră a acestora. 


' Quintilian, Op. cit. 


EDUCAȚIA PENTRU COMUNICARE 
ȘI MASS-MEDIA 


Dacă se acceptă că presa, inclusiv cea de radio şi TV, 
este „o fereastră deschisă spre lume”, aceasta trebuie înţe- 
leasă nu ca pe o cale de a pătrunde într-o lume oarecare, ci 
în una pe care tocmai noile mijloace o construiesc şi o 
reconstruiesc. Prin ele noua lume se transformă în cale de 
reunire a tuturor influențelor cu scopul clădirii unei realități 
proprii. Avem în vedere, în primul rînd, impactul educativ 
şi ideologic prin care se va influenţa însuşi idealul de perso- 
nalitate. El se va reflecta prin capacitatea mass-media de a 
oferi un „adevăr” şi o „realitate”, o viziune, cu necesitate 
parțială şi selectivă. 

Dintr-o perspectivă de analiză rațională se nasc mai 
multe întrebări: 

Cine este responsabil de aceste construcții? Cui apar- 
țin şi cine le controlează? 

Prin ce mijloace se obţine impactul educativ urmărit? 

Care sînt tehnicile şi codurile folosite preponderent 
pentru a face semnificantul înțeles? 

Care sînt valorile implicite şi explicite ale lumii con- 
struite astfel? 

Cum „citeşte” publicul aceste construcţii? 

Aşadar, întrebările au valoare de precizare a probleme- 
lor, nu de separare a lor, deoarece acceptăm, neîndoielnic, 
ideea că răspunsurile se completează unele pe altele. 

Explozia informaţională a mass-media a generat con- 
tinuu noi probleme şi noi întrebări. Cele mai frecvent auzite 
rămîn acelea din planul educaţiei şi, cu deosebire, acelea 
vizînd căile de contracarare a gradului îndoielnic al produ- 
selor sale — nivel determinat de goana după ultraaccesibil 
şi facil în receptare, de evitare sistematică a efortului temei- 
nic de familiarizare a valorilor fundamentale. Desigur, exis- 
tența unor asemenea disfuncțiuni ale comunicării mass- 
media nu justifică ignorarea avantajelor şi refugiului exclu- 
siv spre mijloacele clasice, tradiționale. Noile mijloace de 
comunicare nu sînt doar cuceriri ale epocii, ele sînt în primul 
rînd dobîndiri ale oamenilor pentru oameni, facilitînd circu- 
laţia rapidă a valorilor pe plan naţional şi internaţional, 
sporind, astfel, zestrea culturală a fiecărui individ. Ipoteza 
noastră este că noul limbaj structurează şi restructurează 
personalitatea umană contribuind, în esenţă, la înfăptuirea 
personalităţii. 

Obiectivul urmărit are în vedere în ce condiţii şi în ce 
mod utilizarea acestor mijloace este însoțită de efectele 
educaţionale maxime? Răspunsurile țintesc evidenţierea ne- 
cesarei educaţii pentru comunicare, în general, şi pentru 
comunicarea mass-media în special. 


Nevoia de comunicare 


Înscrisă ca trebuinţă esenţială în Piramida lui Maslow, 
apare reclamată nu doar de dorinţa de informare şi de con- 
tact, de legătură cu semenii, ci de urcuşul spre conștiința 
propriului statut. Comunicarea se realizează între două 
persoane, între o persoană şi un grup, între o persoană ŞI 
întreaga masă în care este şi ea inclusă dar există şi comu- 
nicarea cu sine. 


! R. Borderie, La communication audio-visuelle en education, 
Ed. Mouton, Paris, 1972. 


Și 


COMUNICARE ȘI ACŢIUNE 125 


Oamenii au nevoie a se confirma obiectiv unii pe alții. 
Fiinţa umană nu poate exista decît în această continuă 
oscilare spre sine şi spre ceilalți avînd nevoie de înţelegere, 
companie dar şi de autoconfruntare. Existăm în măsura în 
care ne găsim şi ne regăsim în ceilalți. Prin ceilalți. Conşti- 
entizarea acestei nevoi este însă direct dependentă de dorin- 
ţa şi capacitatea fiecăruia de a se realiza. 

În acest scop, şcolii îi revine cea mai mare datorie. 
Înaintea învățării oricăror reguli, este necesară fascinația 
comunicării eficiente. Aceasta se dobîndeşte descoperind 
— cu ajutorul profesorului — că prin comunicare, la fel ca 
prin frumuseţe, oamenii „se distribuie fără să se împartă” . 
Comunicînd, nu te sărăceşti de gîndul transmis, ci — mai 


curînd — te umpli de el. Sugestivă rămîne imaginea vaselor 


comunicante folosită de Platon pentru prietenie: niciodată 
„nu creşte un nivel pentru a scade celălalt, ci amîndouă 
nivelurile cresc” . 

Realizîndu-se fascinația comunicării — aceasta fiind 
condiţia obligatorie — putem pleda pentru necesara educaţie 
în acest domeniu. O facem cu atît mai mult ştiind că prin 
comunicare se dezvoltă anumite însuşiri psihice deosebite: 
entuziasmul, frățietatea, generozitatea, originalitatea, inteli- 
genţa, capacitatea de a folosi cunoştinţele, simţul realului, 
observaţia, gustul pentru frumos, experienţa de viaţă etc. 
Deoarece în procesul comunicării umane se transmit infor- 
maţii, idei, dar şi sentimente şi atitudini, rolul său princi- 
pal devine acela de a comenta grupul, colectivitatea. 

Comunicarea umană este, aşadar, modul esenţial de 
existenţă şi de dezvoltare a personalităţii. Ea se desfăşoară 
— trebuie să se desfăşoare — permanent cu acest scop. A 
comunica bine şi eficient este însăo artă ancorată în epocă, 
care s-a aflat mereu în miezul fenomenelor sale economice, 
sociale, politice şi culturale. 


!C. Noica, Op. cit 
? Platon, Lysis, E.L.U., Bucureşti, 1969, p. 52. 

Educaţia pentru comunicare şi mass-media este, înain- 
te de orice, o educaţie a prezentului şi viitorului. Nimeni 
nu vorbeşte, nu comunică pentru trecut şi nici nu se poate 
face acest lucru. Mesajele emise şi transmise se adresează 
contemporanilor cu efecte imediate şi/sau de perspectivă. 
Se poate considera că şi dialogul cu trecutul nu este decît 
unul generator şi regenerator de valori „la zi”. Ba, mai mult, 
„trecutul poate avea mai mare valoare în viitor decît în 
trecut, că afinitatea dintre spiritul omenesc şi ideile sale 
creşte cu timpul”. Precizarea am considerat-o necesară atît 
pentru educator cît şi pentru elev, atît pentru cel care îşi 
construieşte obiectivul educativ cît şi pentru subiectul supus 
acestui act. 

Formularea obiectivelor educaționale este mereu dic- 
tată de contextul epocii. În comunicarea acestor obiective, 
în dialogul profesor-grupul de elevi, se află mereu anumite 
obstacole care se găsesc atit la profesor — la emiţător — cît 
şi la clasă — la receptor . Pentru profesori, în comunicare, 
obstacolele pot fi generate de mai multe grupe de factori: 

a. elemente determinate de contextul şi scopul urmărit 
— acesta neîngăduind oricît şi oricînd comunicarea 
didactică — de mijloacele disponibile, de capacitatea 
profesorului de a alege elementele semnificative și 
termenii adecvaţi exprimării — evitîndu-se atât limbajul 
facil, care nu solicită, cît si pe acela ultraspecializat, 
care alungă; 
b. elemente specifice personalității profesorului care 
îşi vor lăsa amprente adînci în maniera de prezentare 
scoţind în evidenţă fie deprinderile depășite, prejude- 
căţile de orice natură, stereotipiile şi ticurile sale, fie 
experienţele, opiniile remarcabile, cu aderenţă la noul 
dorit şi previzibil; 


7, D053: 
ă şi aptitudinile 


! L, Blaga, Elanul insulei, Ed. Dacia, Cluj 
2 P, Popescu-Neveanu, Personalitatea pedagogi 

c. elemente psihosociologice între care statutul so- 
cial şi rolul pe care şi-l asumă profesorul prin climatul 
dialogului instituit, limbajul şi normele grupului la 

care aparține . 

Pentru elevi, obstacolele comunicării privite dinspre 
clasă, vor deveni oarecum simetrice acelora existente la 
emițător încît vom distinge, ca într-o oglindă: 

a. elemente psihosociologice: atmosfera generală, 
starea conflictuală, de rumoare sau una de cooperare, 
de echipă; 
b. elemente ale personalității (avînd în vedere îndeo- 
sebi elevii mari şi studenţii) pentru care orice dovadă 
devine relativă, orice mesaj poate suferi modificări 
şi interpretări conform propriilor cunoştinţe, informa- 
tii şi interese; 
c. elemente obiective date de inteligenţa şi competenţa 
intelectuală a fiecăruia. (În acest cadru poate fi situat 
şi fenomenul de saturație determinat fie de starea de 
oboseală, fie de interferența mai multor mesaje con- 
vergente cînd, din punctul de vedere al elevilor, toţi 
profesorii lor spun acelaşi lucru). 

Aşadar, analizînd psihologic procesul de comunicare, 
vom observa că o informaţie nu se recepționează pur şi 
simplu, ci se constituie în timpul acestui proces’. Prin urma- 
re, obstacolele se pot afla la orice nivel, iar remedierile, în 
vederea depăşirii lor, se vor efectua la fiecare dintre cele 
trei nivele semnalate: 

La emiţător — profesor — vom distinge: 

a. remedierile în plan obiectiv se pot realiza dovedind 

precizie în gîndire, făcînd economie de cuvinte — fe- 

rind limbajul de excese de neologisme şi de „căutări” 


1 ap „ç P H 
A. Neculau, Personalitatea profesorului evaluată prin 
beneficiari, Anuarul de Ştiinţe Sociale, Tom II, 1985. 
V. Ceauşu, Cunoașterea psihologică şi condiția incertitudinii, 


Bucureşti, Ed. Militară, 1978. 

nejustificate — printr-o unitate deplină între mijloacele 
de expresie, între gesturi şi cuvinte printr-o structură 
argumentativă bine construită şi riguros elaborată an- 
terior: 

b. în plan personal se cere profesorului mult respect 
pentru informația utilizată în elaborarea mesajului, 
fidelitatea faţă de sursa folosită și, obligatoriu, indi- 
cată, prioritatea faptelor pe care se clădesc opiniile, 
respect deplin acordat elevilor pînă la empatizarea 
cu ei, situarea pe locul acestora, capacitatea de a ela- 
bora sau prezenta şi o altă idee, viziune, demonstrație, 
argumentare despre subiectul lansat; 

c. în plan psihosociologic remedierile obstacolelor 
de la nivelul profesorilor se pot obține prin cunoaş- 
terea exactă a rolului şi obiectivelor urmărite, prin 
exprimarea deschisă a intereselor şi etapelor acțiunii 
sau acţiunilor pe care le va întreprinde ori iniţia, prin 
anunţarea tuturor consecinţelor posibile a fi determi- 
nate de diferitele atitudini şi acțiuni, prin cunoaşterea 
cît mai exactă a aşteptărilor grupului de elevi şi, pe 
cît posibil, ale fiecăruia în parte, prin cunoaşterea 
experienței acestora şi a contraargumentelor existente, 
fiind însă mereu pregătit să le dea satisfacția pentru 
orice descoperiri, întreținîndu-le sentimentul că este 
preocupat de problemele lor, că le cunoaşte bucuriile 
şi greutățile — printr-o cunoaştere a particularităților 
psihologice ale vîrstei şi cele condiționate de gradul 
de cultură dobîndită, de evoluţia intelectuală. Tot în 
sarcina profesorului se află şi obligația de a face trimi- 
teri la eventualele obstacole de natură materială, 
accentuînd pe elementele de creativitate, pe necesita- 
tea găsirii în orice moment şi împrejurare, a soluţiilor, 


! M. Barbara Grant & H. Dorothy Grant, Mişcările, gestica şi 
mimica profesorului, E.D.P., Bucureşti, 1972 


COMUNICARE ŞI ACŢIUNE 129 


obligîndu-i pe elevi să caute şi să afle asemenea rezol- 

vări. În nici o ocazie obstacolele de această natură 

psihosocială, ca de altfel oricare ar fi ele, nu sînt o 

scuză, deoarece în ochii elevului profesorul înglobea- 

ză şi comanda socială şi potenţialul de realizare a ei. 

Remedierile la nivelul clasei, al elevului, presupun 
între altele: 

- să-l ştim disponibil să primescă mesajul (să aibă 

condiţiile psihologice şi materiale minime asigurate); 

- să ştie cum să receptioneze acest mesaj; 

- să înţeleagă semnele şi simbolurile folosite; 

- să ştie să întrebe, să pună probleme, pentru a obliga 

profesorul, în permanenţă, să fie explicit şi convingă- 

tor în exprimare, cu precizarea ideilor şi intenţiilor. 

Cunoaşterea acestor căi, ale remedierilor, este cu atît 

mai imperioasă pentru tînăra generație, care, înainte 

de orice, trebuie să ştie să înțeleagă ceea ce vede şi 
aude şi apoi să exprime, cît mai corect şi mai fidel, 
ceea ce i s-a transmis. 

Revoluţia actuală — aşa cum este înţeleasă de numeroşi 
viitorologi — nu este a energiilor înalte, ci a acelora joase, 
ale informaţiei. Acum, nimic nu este mai important — de 
aceea şi mai periculos — decît cuvîntul rostit. Acesta este 
sau poate fi ascultat simultan nu de un grup, nu de o națiune, 
ci de o mare parte din populația Terrei. 

El, cuvîntul, imaginile reale sau trunchiate, interpretă- 
rile — rareori obiective — pot declanşa cataclisme. În era 
„omului planetar” cuvîntul nu trebuie să fie decît responsa- 
bil. Asumarea responsabilității faţă de cuvînt, față de 
mesajul transmis cere însă conştientizarea efortului în edu- 
cația pentru comunicare fiindcă rostirea, transmiterea ori 
mimarea lui poate aparține oricui. Mijloacele de comunica- 
re aparțin sau pot aparține nu doar aleşilor, nu doar celor 
preocupaţi de efectele benefice. 

Rămînînd la nivelul şcolii şi la imperativul remedie- 
rilor vom sublinia cea de a treia cale de efectuare a acestora 
— înțelegerea semnelor şi înțelegerea simbolurilor folosite. 
Facem această subliniere pentru că niciodată şcoala nu a 
utilizat atîtea semne şi simboluri precum o face acum şi 
niciodată şcolii nu i-a revenit sarcina inițierii elevilor săi 
în descifrarea şi însuşirea atît de numeroaselor achiziţii ale 
mass-media, ale noilor mass-media . Astfel, educația pentru 
comunicare este inseparabilă de educaţia pentru mass-me- 
dia care au pătruns în învățămîntul de toate gradele. Aceste 
noi mijloace au însă un limbaj al lor cu o structură şi o 
forță de exprimare, fapt ce le conferă şi o anumită inde- 
pendenţă în procesul educativ. Ele pot acționa şi indepen- 
dent de şcoală, acesteia revenindu-i sarcina de a-şi pregăti 
elevii pentru întîlnirea cu ele. Noile mass-media, în afirma- 
rea şi penetrarea lor, sînt dependente de statutul democratic 
al culturii. De aceea educația pentru mass-media înseamnă 
pregătirea pentru utilizarea noilor mijloace. Dar aceasta 
înseamnă, în principal, ca fiecare să ştie: 

- să vadă ce i se prezintă; 

- să exprime şi singur, cu proprii mijloace ceea ce a 

recepționat; 

- să poată lua hotărîri şi atitudini adecvate față de 

ideea emisă. E cu atît mai mare această nevoie în 

condiţiile în care multe dintre mijloacele folosite nu 
mai au graniţe, mesajele nemaifiind nici ele produsul 
aceloraşi surse de interese; 

- să îndeplinească acțiuni care susțin procesul cul- 

tural şi educativ, al său şi al celorlalți. 

Se poate considera, din această perspectivă, că educa- 
ţia pentru mass-media este o educație în acțiune. Noile 
mass-media au capacitatea — şi atunci cînd sînt folosite de 
şcoală în interesele ei — să raporteze procesele nu la un 


! W. Schramm, Noile mass-media, E.D.P., Bucureşti, 1979. 

individ, ci la masa de oameni, dovedindu-se drept cele mai 
adecvate mijloace prin care cultura, în general, se poate 
adresa adevăratului său destinatar şi prin care se poate reali- 
za dialogul (re)generator de valori. Cunoaşterea şi pregăti- 
rea din şcoală pentru folosirea acestor mijloace presupune 
însă — aşa cum numeroase studii o dovedesc — însuşirea 
noilor coduri. 

Fiecare limbaj are regulile sale, foloseşte anumite pro- 
cedee pentru a transmite înţelesul. Noile mass-media au 
semiotică proprie — sintaxă, semantică şi pragmatică — aşa 
încît accesul la valorile culturale transmise impune însuşirea 
lor încă din şcoală, aceasta fiind utilă atît pentru înlesnirea 
şi amplificarea eficienţei procesului educativ, cît şi pentru 
deschiderile asigurate elevului chiar în dialogul cu aceste 
mijloace, ele însele mesaj. 

Asimilarea unor coduri ale unor imagini audio-vizuale 
de către elevi, presupune mai multe etape şi cerințe pe 
care noi însă le-am grupat în două mari obiective: 

- dezvoltarea capacității de a integra imaginile au- 

dio-vizuale într-un concept sensibil; 

- dezvoltarea capacității de a descifra codurile con- 

stitutive ale expresiei audio-vizuale. 

Aceste obiective sînt cerute de necesitatea valorificării 
de către scoală şi de către elev, în afara acesteia, a mesajului 
audio-vizual — prezență activă a epocii noastre — în diversi- 
tatea formelor sale de manifestare. Apoi, aceste obiective 
sînt impuse de potenţialul imaginii audio-vizuale de a inter- 
media procesul de cunoaştere. Este suficient să amintim 
că numai cîteva minute ale filmului de televiziune şi cine- 
ma, ale emisiunilor de radio, ne fac să trăim actul cunoaş- 
terii mai intens decît zile şi ani întregi de încercări pe alte 
căi. Ne ajută să cunoaştem elemente pe care numai instru- 


' M. Nebunu, Asimilarea unor coduri ale imaginii audio-vizuale 
de către elevi în Revista de Pedagogie, nr. 10/1986. 

mentarul deosebit al unui asemenea cronicar, de excepție, 
le poate consemna folosindu-se concomitent de puterea de 
înregistrare şi selecție a ochiului şi urechii. Audio-vizualul 


iluminează cu transfocatoare specifice expresici căile cu- 
noaşterii micro şi macrocosmosului. Filmele didactice şi 
cele de popularizare — bine realizate — o dovedesc. Găsim 
condensată o cantitate de informaţii pe care nici un alt 
mijloc de comunicare nu o poate oferi în aceeaşi unitate de 
timp, reunirea din audio-vizual însemnînd mai mult decît 
suma limbajelor implicate. Rezultatului obținut i se alătură 
forţa exponențială a autorului-artist. Audio-vizualul devine 
o suprarealitate, ca oglindire, dar rămîne o corespondență 
în gîndire. De aici este alimentată puterea lui gnoseologică 
deosebită. 

Ca expresie a epocii, aceste mijloace vor oferi un mod 
de gîndire, sugestii cu valoare de dirijare a opțiunii prin 
modele. Alteori rezultatele lor devin — fiindcă aşa sînt 
concepute — experienţă de laborator (să ne amintim filmul 
artistic The day after). Dar şi în acest caz valoarea şi răspun- 
derea morală a mesajului sînt sporite, ştiindu-se că realizări- 
le artistice sînt furnizoare de modele comportamentale. 
Astfel mass-media sînt nu numai mijloacele care se adresea- 
ză masei, ci sînt şi creatoare de mase — constituite din popu- 
laţia care la aceeaşi oră se foloseşte de aceeaşi informaţie 
şi acelaşi divertisment. 

Situaţia pentru comunicare este, în fapt, procesul se 
asumare a atitudinilor şi comportamentelor superioare ex- 
primate în armonia limbajelor folosite eficient. Multiple- 
lor posibilităţi de exprimare de care dispune omul li s-a 
mai adăugat una — oferită de mass-media, care preia şi am- 
plifică tot ceea ce istoria ştiinţei şi tehnologici a acumulat. 
Nevoia cunoaşterii acestor acumulări şi posibilități înseam- 
nă împlinirea şansei de utilizare adecvată şi de evitare a 
traducerilor, decodificărilor greşite şi periculoase. 

Într-un articol din „La Revue de U.E.R.”, Dieter 
Stolte, parafrazîndu-l pe K. Jaspers, care consideră necesar 
ca oamenii să înveţe să trăiască cu bomba, scria că e 
necesar să ştim conviețui cu televiziunea. Este una dintre 
acele aprecieri care stă alături de ideea că ne aflăm în faţa 
unui „cancer social”, aprecieri care au determinat apariția 
unor asociaţii ale telespectatorului, cu scopul de a-şi „apăra 
propriile interese” . Dincolo de exagerările autorului ger- 
man, este necesar să vorbim despre o educaţie pentru înțele- 
gerea mesajului audio-vizual. Aceasta cu atît mai mult, cu 
cît rămîne incontestabil că viața apare cu unele mari modi- 
ficări în casele oamenilor, datorită televiziunii. Aşadar, este 
demn de ştiut cui servesc acele mesaje, cine este cel care 
le dictează şi cu ce scop. Expansiunea dincolo de graniţe 
geografice şi naționale a acestor mesaje obligă şi mai mult 
la o bună cunoaştere. 

Pe de altă parte, sedentarismul la care invită televiziu- 
nea înseamnă şi o retragere pe un teritoriu particular — 
locuinţă — care poate, uneori, egala cu o retragere din faţa 
exigențelor societăţii şi cu o racordare la „experienţa de 
mîna a doua”. Nevoia permanentei atitudini critice (Th. 
Adorno) s-ar putea crea prin emisiuni despre cum se reali- 
zează emisiuni, emisiuni cu uşile deschise (D. Stolte). 
Activismul spectatorului nu se poate însă rezuma la critică, 
ci este necesar să poată modifica, interveni, deoarece mass- 
media — cum s-a mai subliniat — nu sînt doar un vehicul al 
culturii, ci şi producătoarele unei culturi noi, ale unor genuri 
noi de creaţie şi producţie culturală. Se poate, aşadar, 
aprecia că însăşi evoluţia culturii şi a mass-media spre o 
nouă calitate, depinde de exigenţele educative exercitate 
de şcoală şi însuşite de elevi, în acest spaţiu. Reacţia selecti- 
vă şi constructivă a publicului — care se formează întîi în 
sălile de clasă — este aceea care nu va încuraja mediocritatea 


!D. Stolte, La Revue de U.E.R., nr. 2, 1974. 

şi va îngădui dialogul elevat. Şcoala poate facilita experien- 
ta de comunicare şi de comunicare mass-media, care vor 
determina opțiunea pentru dialog și colaborare prin utiliza- 
rea adecvată a tuturor mijloacelor. 

Într-un asemenea context, orice plan de revoluţionare 
a pedagogiei nu poate fi realizat fără a avea în vedere noile 
mijloace (R. Maheu, H. Pienzeide, R. Lefranc, G. Mialaret, 
W. Schramm, G. Văideanu, E. Fleming ș.a.). Noile mass- 
media devin acele „ferestre deschise” spre toate colţurile 
Terrei şi ale existenţei, permiţînd o percepție nouă şi deose- 
bit de amplă asupra lumii. i 

Constituirea metodei de utilizare a noilor mijloace 
este una dintre problemele centrale ale didacticii contempo- 
rane. Crearea ei depinde însă de concepția pedagogică pe 
care o avem despre mijloacele respective, mai importantă 
rămînînd cooperarea şcolii cu mass-media. O pedagogie a 
audio-vizualului — depăşind interesele economice oricînd 
capabile să o susțină — înseamnă asumarea obiectivelor 
metodologice. Pedagogia audio-vizualului este, aşadar, 
diferită de pedagogia care utilizează doar mijloacele au- 
dio-vizuale, fiind un sistem la care participă nu numai pro- 
fesori, ci întreaga societate prin formele sale de educaţie 
nonformală, informală şi formală. Într-un asemenea cadru, 
o dată cu implantarea unui mediu cultural nou, educația 
pentru mass-media înseamnă a dirija omul spre exigențe 
superioare incompatibile cu mediocritatea şi automatis- 
mele, cu atitudinea conformistă, de automulțumire. În 
aceste condiţii, cultura, acţiunea culturală eficace lăuntric, 
va stîrni mai multă nelinişte şi participare decît satisfacţie, 


'E. Lefranc, Mijloacele audio-vizuale în slujba învătămintului, 
E.D.P., București, 1986. 

2 Th. Mucica, M. Perovici, Universul mijloacelor audio-vizuale, 
E.D.P., Bucureşti, 1982. 

3 P, Botezatu, Note de trecător; Ed. Junimea, laşi, 1979. 

asemeni unei arte capabile „să-l facă pe om receptiv pentru 
istorie şi să-i lărgească capacitatea de comunicare a expe- 
rienţelor fundamentale ale existenţei umane”. O asemenea 
acțiune va facilita depăşirea consecințelor disfuncţionale 
ale revoluției tehnico-stiințifice contemporane, prin con- 
tinua transformare a utilului în util omenesc. De cea mai 
mare importanță rămîne însă educația, pregătirea necesară 
diferenţierii între ceea ce este facil şi ceea ce este necesitate 
vitală afirmării creatoare şi totale a omului. 


Audio-vizual şi învățare 


Limbajul audio-vizual s-a născut o dată cu naşterea 
cinematografului din dorinţa şi pasiunea de a explora, a 
risca — în căutarea noului — spre a fi activ. Sînt trei dintre 
elementele care nu vor lipsi, în întreaga lor existență, aceste 
mijloace mereu mai deschise spre nou şi spre alte domenii 
de utilizare. Ele s-au afirmat impunîndu-se nu unei aristo- 
crații, ci maselor mari de oameni, acelora cărora nimeni 
nu li se adresează atît de convingător în dorinţa de a le 
îmbogăţi cunoaşterea şi viața, făcîndu-i părtaşi la bucuria 
generată de emoția plăcerii colective — existentă pînă atunci 
numai în teatru — şi la descoperirea tuturor informaţiilor ce 
umplu ziarele şi cărțile necumpărate şi necitite sau necum- 
părate şi necitite încă. 

Audio-vizualul se va impune mai rapid decît orice alt 
mijloc prin marea sa accesibilitate, reuşind să comunice 
sensurile direct şi elocvent, nesolicitînd efort intelectual 
deosebit şi înlăturînd sentimentul — dureros — de ostracizare 
şi izolare, de inaccesibil, de incompetenţă şi incapacitate 
de înțelegere. Devine cel mai popular limbaj gata să se 
lase descifrat de oricine, invitînd la încredere şi garantînd 


o mai mare fidelitate în relatare, în informare, provocînd 


' Richta Radovan, Civilizaţia la răscruce, Ed. Politică, Bucureşti, 
1970. 

chiar, ispita generalizată a unui realism magic, prin capaci- 
tatea de a face scenele vii, intime şi accesibile pînă la cele 
mai mici detalii. 

Logica şi retorica povestirii în audio-vizual sînt cele 
mai apropiate de un limbaj narativ obişnuit, apropiate de 
un limbaj comun dar şi de literatura de mare valoare. Forţa 
şi capacitatea de atracţie stau în această înlesnire dobîndită 
şi de cel mai puţin instruit, fiind în puterea acestor mijloace 
de a-l ajuta să ajungă la o formă mai înaltă a cunoaşterii şi 
exprimării, oferind, apoi, satisfacția producătorului de a 
se face înțeles — de toată lumea — pe această cale. 

Producătorul îşi dovedeşte elocvenţa prin „fabrica de 
montaj” (Edwin S. Porter) în măsură să scoată din materia 
primă inertă — imagini, fraze disparate şi fără viață — viva- 
citatea, subtilitatea şi realismul povestirii. Folosirea liberă 
a simbolismului în cvasipermanenta însoţire a vizualului 
cu auditivul face posibilă întîlnirea cu marele public gata 
oricînd să dea un sens celor povestite. Această libertate în 
utilizarea vizualului şi auditivului este îngăduită de marea 
distributivitate a ochiului şi urechii, care transformă totul 
într-un fluid ce trece neîncetat spre sufletul privitorului. Şi 
atunci cînd sensul real scapă ori înţelegerea n-a însoțit per- 
cepţia urmează să se găsească elemente estetice şi afective, 
care să motiveze actul, amînînd „cucerirea” restului într-o 
ocazie viitoare. 

Continua revenire la imaginea audio-vizuală e deter- 
minată de efectul prezenței, care a cucerit din primul mo- 
ment al apariţiei cinematografului şi a sporit cu naşterea 
televiziunii. Datorită acestui efect spectatorul consideră 
imaginea reală, materială, ca pe o prezenţă directă. Specta- 
torii din sala în care fraţii Lumiere prezentau cel dintîi film, 
Sosirea unui tren, au luat-o la fugă de teama că vor fi striviţi 
de locomotiva de pe ecran. Dacă în sala de cinematograf 
acest lucru acum nu se mai petrece, nu la fel putem spune 

despre televizor. Telespectatorul crede şi „percepe” pre- 
zenta. 

Prim-planul din televiziune sporeşte efectul prezentei. 
Omul priveşte mereu spre ecran. Pe această cale dobîndim 
o imagine a prezentului. Totul invită la participare, ne impli- 
că deoarece avem un mijloc de transmisie, înțeleasă ca 
legătură directă. De aceea, filmele TV, spre deosebire de 
cele de cinema, sînt mai aproape de filmele didactice. Ele 
nu povestesc, te introduc într-o lume nouă pentru a te face 
părtaş — prin cunoaştere şi participare directă. Inclusiv con- 
diţiile de vizionare sînt adecvate acestui scop. Ecranul — 
niciodată cît cel de cinema — limitează şi obligă la concen- 
trare aşa cum o face ecranul didactic şi tabla de şcoală. Nu 
îngăduie însă vizionarea în grup mare, fiind un act mai 
apropiat de cel personal, avînd, prin urmare şi imaginile 
mai „sărace”. În imaginile TV există puţine obiecte şi pla- 
nuri îndepărtate, devenind chiar imaginea sintetică a ceea 
ce ar fi prezentat cinematograful şi obligînd la o viteză de 
derulare mai mică. 

Dinamismul este interior, provenit din mişcarea idei- 
lor şi emoțiilor. Cuvîntul în televiziune, ca şi în didactică, 
deschide perspective, nu este descriptiv, ca la radio sau în 
lecţia clasică. El mijloceşte idei, judecăţi, concluzii. Pauza 
este pentru „a vorbi” imaginile în succesiunea lor şi pentru 
a le face pe ele „ascultate”. Sagan, în filmul său Planeta 
vie, nu povesteşte, ci arată, nu atrage atentia, ci subliniază, 
nu caută argumente, ci /rage concluzii. Textul, într-un 
asemenea film are rolul de a generaliza, a concretiza, a 
direcționa;, a interpreta, în sensul dorit: a contrasta, contra- 
zicînd imaginea cu un anume scop; a explica. Fondul sonor 
— zgomotul şi muzica — întregeşte cadrul, fiind unul dintre 
elementele suprapuse (A. Moles) subordonate ideii centrale. 

Folosindu-se de aceste calităţi, imaginile audio- 
vizuale aduc mărturia lumii exterioare omului cu întreaga 
încărcătură emoţională. Utilizată cu măiestrie, imaginea 

obținută îşi sporeşte şi prelungeşte farmecul. Astfel, imagi- 
nile cer imagini — amplificînd curiozitatea, dorind să păs- 
treze „vraja”. Imaginile atrag în imaginar, propunînd noi 
forme sensibile. 

Lipsit de concepte, audio-vizualul se lasă înţeles 
dintr-o privire, „se oferă” la prima vedere, nu treptat şi 
prin vizări succesive precum limba. Operaţiile de asamblare 
sînt instantanee pentru oricare „cititor”, indiferent de limba 
pe care o vorbeşte. Sporeşte şi accelerează ritmul şi eficiența 
comunicării. lată o întîmplare evocată de Marshal Me 
Luhan: un profesor din Chicago, în timp ce conferenția în 
faţa unui public este muşcat de o cobră. Experienţa nu 
durează decît trei secunde. Victima simte mușcătura, reacția 
sălii, împăienjenirea ochilor. Memoria, imaginaţia şi emoţi- 
ile intră subit în acţiune simultană. În cele trei secunde se 
petrec foarte multe lucruri. Dar după două săptămîni, cînd 
profesorul, restabilit, încearcă să-şi descrie experienţa într-o 
scrisoare către un coleg descoperă că a comunica această 
experienţă, prin scris, înseamnă, mai întîi, s-o fragmentezi, 
apoi să o mijloceşti celuilalt punînd bucăţică lîngă bucăţică, 
înşirînd totul în mod abstract, liniar, limitat şi succesiv. 
Constatăm că vrînd-nevrînd rămînem mult prea mult tribu- 
tari tiparului. Audio-vizualul este cel care poate, în acelaşi 
număr de secunde, să exprime simultan şi aproape cu ace- 
eaşi putere o asemenea experienţă şi oricare alta. 

Imaginea audio-vizuală depăşeşte comentariul ling- 
vistic. Accentul cade pe imaginea în mişcare. Acesteia îi 
aparține comentariul. A verbaliza o imagine sonoră, muzi- 
cală sau în mişcare — uneori şi una statică, un tablou spre 
exemplu — înseamnă a distruge mesajul, a-l transforma. 
Audio-vizualul are limbajul său universal pe care toți îl 
cunosc deși poate nimeni destul de bine. Aceste imagini 
ştiu să vorbească mereu altfel pentru fiecare în parte şi 
pentru fiecare nouă întîlnire. Niciodată nu spun tot! Greşea- 
la provine din nerespectarea experienţei propuse de un film. 

Fiece film — dacă are cu adevărat de spus ceva — se cere 
văzut şi „ascultat” de mai multe ori. Nu va fi niciodată 
acelaşi pentru că noi nu sîntem aceiaşi. Contactul cu mesajul 
ne-a modificat, păstrîndu-ne în permanentă legătură. Omul 
poate vedea şi auzi mai mult decît i se spune şi arată. Au- 
dio-vizualul realizează imaginarul pînă la un punct încă 
neatins (Metz) deoarece imaginea este acel dat senzorial 
obţinut de organul vizual dar este şi reprezentarea subiectivă 
a lumii exterioare. Acum intră în relaţie activitatea particu- 
lară, imaginația, experiența. 

Eficacitatea imaginilor audio-vizuale este dată, prin 
urmare, nu de calitățile senzoriale, nu de pregnanţa lor, ci 
de capacitatea de a fi, de a deveni, eveniment mental. De 
aceea, există şi imaginea liberă (Richards) construită de 
ochiul minţii, imagini care, uneori, pot domina. Există 
detalii — mai mult sau mai puţin studiate — care pot genera 
imaginea rebelă, dar cu influenţă foarte mare. Aceste detalii 
obligă, spre exemplu, la memorarea publicităţii, a întregului 
afiş. 

Imaginile audio-vizuale sînt mai „pe măsura” sufletu- 
lui uman. Stau mărturie şi experiențele efectuate, inclusiv 
în procesul de învățămînt. G. Norbis, urmărind cantitatea 
de informaţie ce poate fi reținută, foloseşte toate mijloacele 
de prezentare şi obține: 


Mijloace de prezentare Cantitatea de informaţii reținute 


după 3 ore după 3 zile 
oral 70% 10% 
vizual 72% 22% 
oral/vizual 85% 65% 


Cît de convingătoare sînt rezultatele atestă ceea ce 
îndeobşte este ştiut că audio-vizualul asigură unitatea dia- 
lectică dintre intuiție şi abstracție, fapt ce-i va spori valoa- 
rea informativă şi educativă. 

Prin utilizarea audio-vizualului, profesorii îşi pot mo- 
difica imaginea despre ceca ce înseamnă elev „serios”. Me 
Luhan relata într-un interviu că într-o zi, după curs, consa- 
crat limbajului audio-vizual, a primit la catedra sa de comu- 
nicare bilețelul unui student care scria: „Mulţumesc că m-aţi 
făcut să-mi dau seama că sînt tînăr şi că asta îmi face 
plăcere”. Cît de mare este acest cîştig, ne putem da repede 
seama gîndindu-ne că, cel mai des, de la catedră, profesorii, 
indiferent de specialitate, uită să transmită elevului bucuria 
de viaţă. Dar o face oare, mai bine, altcineva? La un simpo- 
zion din toamna anului 1985, un venerabil psihiatru se 
întreba cît de uimiţi şi contrariaţi s-ar fi arătat magiştrii săi 
dacă în vremea studenţiei sale ar fi spus că există tentative 
de sinucidere şi chiar sinucideri la copii. Spusa ar fi părut 
— cu 50 de ani în urmă — o enormitate, o greşeală de neiertat 
pentru un psihiatru. Să fie oare şcoala şi societatea, în gene- 
ral, scutită de asemenea răspunderi pentru cultivarea bucu- 
riei de a trăi? 

Aşadar, cine ar putea să ne dea cel mai bine imaginea 
epocii, universului în care trăim cu răspunderile, greutățile 
reale şi speranţele noastre decît mass-media? Specialiştii 
se arată tot mai convinşi că educaţia informală condițio- 
nează performanţele individului în educaţia formală şi edu- 
caţia nonformală, apoi spun că mass-media determină, la 
rîndul lor, modul de reflectare a mediului informal în con- 
ştiinţa individului. 

Pe o asemenea subliniere a importanţei educaţiei in- 
formale se întemeiază pledoaria lui Ph. Coombs pentru „îm- 
bogăţirea mediului informal de învățare”. Este o îmbogățire 
cu noi moduri de învățare care dacă în mod tradiţional erau 
considerate „mai mult sau mai puţin vectori paraleli”, astăzi 
a devenit imperios reclamată necesitatea convergenţei lor 
a găsirii unor „modalități de articulare şi integrare” în pers- 
pectiva educaţiei permanente. 

GQ. Văideanu, Les structures de l'appretisage en Roumanie. Unite 
et diversité, Revue International de Pedagogie, 1982, vol. 28, nr. 2, p. 223. 


COMUNICARE ŞI ACȚIUNE 141 

Formarea personalității este un proces amplu care soli- 
cită un demers multilateral şi integral. În această acțiune 
filmul — didactic sau artistic — de televiziune ori de cine- 
ma, benzile, casetele etc. sînt resurse utilizabile pentru po- 
tențialul educogen de care dispun. Aceste mesaje au putere 
de penetrație neegalată încă, au capacitatea de actualizare 
continuă, neîngăduindu-i alterarea, determinînd diversifi- 
carea mediului cultural, modificînd scara de semnificații, 
schimbînd criteriile axiologice. 

Forța educativă derivă din statutul de artă autentică. 
Arta înţeleasă ca rod al creaței, cu scopul de a reface unita- 
tea frumos-bine-adevăr, derivă din suplețea abordării orică- 
rui subiect un caracter social, ştiinţific, psihologic, politic. 
Are capacitatea de a-şi însuşi virtuțile realului, oscilînd de 
la alert la încet, desfăşurîndu-se cadenţat ori însoţindu-se 
de aceleaşi ritmuri uniforme sau contrastante. Pot repro- 
duce visul şi imaginaţia la fel cum reproduc realitatea deve- 
nind martor, purtător de cuvint, explorator. 

Contribuind la cunoaşterea realității, mijloacele au- 
dio-vizuale determină şi un anumit mod de gîndire şi 
înţelegere dialectică a prezentului şi viitorului. Se poate 
spune că prin nici o altă formă legile dialecticii nu ar fi 
putut deveni mai temeinic însușite. Ele au devenit suport 
al educaţiei morale, intelectuale şi estetice, găsind mereu 
expresie în modul de prezentare a obiectelor prin audio- 
vizual. Audio-vizualul oferă modele și antimodele, exem- 
plele transformării, aflînd reperele viitoarelor deveniri. 

Ion Cerghit consideră că imitarea generată de ele poate 
merge pînă la înrîurirea profundă a formelor de comportare, 
prin modificarea celor existente şi apariţia altora noi.. 

Un accent deosebit în studiile efectuate a fost pus pe 
educarea elevilor prin mass-media pentru însuşirea catego- 


! 1. Cerghit, Mass-media şi educarea tineretului şcolar, Ed. 
Politică, Bucureşti, 1972. 

riilor estetice folosite de audio-vizual — I. Cerghit, G. Văi- 
deanu, D. Salade, I. Creţu ş.a. Concluzia evidențiază că 
arta cinematografică furnizează cel mai izbitor decalaj din- 
tre cultura estetică şcolară şi viața culturală a societății. 
Elevii nu cunosc din şcoală nici o categorie estetică necesară 
perceperii profunde şi critice (G. Văideanu). Şcolii îi revine 
sarcina epistemologică de a-i învăţa pe elevi să integreze, 
să structureze şi să analizeze cunoştinţele şi datele obținute 
din experiență, să înțeleagă diferitele limbaje cu ajutorul 
cărora lumea este descrisă şi interpretată. 

Fără acest ajutor de însuşire a codurilor noilor limbaje, 
elevul se află în imposibilitatea utilizării eficiente a tuturor 
modurilor de comunicare. Se vorbeşte — îndreptățit de cele 
mai multe ori — despre moartea discursului, despre incapa- 
citatea de a susţine o idee şi a argumenta convingător. Lim- 
baje care au fost în atenţia tuturor educatorilor mii de ani, 
au dispărut din raza preocupărilor. 

Capacitatea de comunicare deţinută de ceea ce numim 
limbajul corporal, limbaj grafic, limbaj iconic, este necul- 
tivată, iar un limbaj imaginativ rămîne numai în seama 
preocupărilor pe care le are comunicarea de masă. Pentru 
ca interdependenţa dintre informal, nonformal, formal şi 
complementaritatea lor să fie reală, se cere contribuția 
directă în acest sens a şcolii. 

Şcoala este aceea care poate ajuta şi forma elevului 
capacitatea de a transforma un mesaj în semnificaţii pentru 
ca la rîndul său să poată alege şi constitui mesaje adecvate 
obiectivelor de semnificare. Însuşirea de către elevi a aces- 
tor limbaje poate contribui la realizarea echilibrului între 
educaţie şi comunicare, asigurîndu-se astfel simțul critic 
în preluarea oricăror informaţii, a oricăror mesaje, diminu- 
înd efectele nedorite ale mass-media. Totodată, se vor putea 
realiza — în tot restul vieţii — selecţii în funcție de exigenţele 
calitative şi culturale. Mai mult, se poate aprecia că însăşi 
evoluţia spre o nouă calitate a presei şi a programelor de 

radio şi televiziune, a cinematografului, depinde de educaţia 

efectuată — la vreme — în şcoală. Pentru a sublinia cît de 

importantă este această problemă şi cît de mult a preocupat 
pe marile personalități ale culturii, vom aminti că Petre 

Comarnescu pleda pentru organizarea acelor cursuri de 
apreciere a artelor în toate şcolile, să se prezinte elevilor 
„copii după marile capodopere universale şi naționale, să 
se proiecteze imaginile lor, să se comenteze stilurile, expre- 
siile, prefacerile, ideologiile estetice”. 

Reacţia selectivă a publicului — care se formează întîi 
în sălile de clasă — este aceea care va încuraja mediocritatea 
ori va îngădui dialogul elevat. Fără capacitatea de a dialoga 
cu realizatorul de mesaj, comunicarea participativă rămîne 
un vis. Şcoala poate facilita o experienţă de comunicare, o 
experienţă a relaţiilor umane, a dialogului şi colaborării 
prin utilizarea adecvată a audio-vizualului . 

Amintim în acest sens ciclul de filme de educaţie sexu- 
ală — din nefericire cunoscute de un public mult prea restrîns 
— realizate în perioada anilor '70 cu ajutorul studenţilor şi 
profesorilor de la IATC Bucureşti. Sînt cele mai reuşite căi 
de provocare a erosului adevărat, pe o cale sigur convingă- 
toare, folosindu-ne de ajutorul artei. Filmele arată, susțin 
şi argumentează idei şi atitudini fără a rosti cuvinte. Este 
ceea ce şcoala nu poate face decît numai cu ajutorul acestor 
realizări audio-vizuale. 

l Dincolo de intenția de a stabili priorităţi între şcoală 
şi noile mass-media, vom considera că buna lor funcționare 
depinde de buna lor cooperare. Nici prioritatea absolută a 
unora sau altora, nici ignorarea reciprocă nu pot rezolva 
marea nevoie de comunicare, a schimbului de informaţii, 


'P. Comarnescu, Kalokagathon, Ed. Eminescu, Bucureşti, 1985 
p. 572. i 


* L. Şoitu, Comunicare şi participare în vol. „Tineretul şi lumea 


contemporană”, Ed. Junimea, laşi, 1985, p. 104. 

ca formă de interacţiune socială prin intermediul unor 
simboluri. Valoarea incontestabilă a audio-vizualului este 
dată de forța acestor instrumente culturale ce servesc pro- 
movării sau influențării atitudinilor care facilitează motiva- 
rea şi difuzarea modelelor de comportament, provocînd 
integrarea socială. Este cel mai mare ajutor pe care-l pot 
da şcolii — care, o dată cu aptitudinile, trebuie să formeze 
şi atitudini. Altă vizualul obține acest lucru facilitînd trăiri 
condensate, exprimînd mai mult decît explică, ex plicînd şi 


ceea ce verbal nu se poate exprima. 


PEDAGOGIA COMUNICĂRII. 
ARGUMENTE 
ALE UNEI ÎNTEMEIERI 


Motivatia temei 


Pornim de la diferența dintre nivelul de cunoştinţe, 
acumulări şi exercițiul limbajului, comunicării. Exerciţiul 
comunicării are implicaţii pentru limbajul ştiinţific, exact, 
dar şi pentru limbajul obişnuit. 

Absența acestui exerciţiu bazat pe reguli de sintaxă, 
morfologie, stilistică — este, de regulă, pusă pe seama etape- 
lor şcolare anterioare, resimţindu-se și la absolvenţii de 
studii superioare. Remarca aceasta este făcută de numeroşi 
autori din diferite ţări. E. Souriau consideră că, pentru popu- 
laţia franceză „scrisul este un enorm act de vandalism, care 
afectează estetica limbii”, datorită absenței semnelor de 
punctuație, cele care dau viaţă frazei şi sens cuvintelor. 
Alți autori (Raymond Ball) observă incapacitatea unor 
absolvenţi — de orice nivel — să exprime un gînd, să orga- 
nizeze şi să construiască un discurs. Adesea, aceste demer- 
suri rămîn la un nivel obscur și neconvingător. 

Pe de altă parte, fiecare, din propria experiență, am 
constatat: 

- dificultatea unor studenţi în a elabora ori susține — 
cu nuanţe şi sensuri personale — o temă, deşi sînt recu- 
noscuţi a fi performanti; 

- incapacitatea vorbitorilor de a evita cacofoniile, ros- 
tind „virgula” în mijlocul frazei; 

- absenţa deprinderii de a evita pleonasmele sau expri- 
mările tautologice. Cazul cel mai des întîlnit este 
expresia „a aduce aportul”; 

- accentele greşit puse pe silabele din cuvînt — carácter 
în loc de caractér — sau pe cuvinte în frază. 


Ipoteza de lucru 


Este posibilă intervenția şcolii — îndeosebi la nivel 
preuniversitar — pentru evitarea şi ameliorarea acestor stări. 

Calea: conştientizarea la profesori, elevi, familie, so- 
cietate, a nevoilor şi posibilităţilor de comunicare eficientă. 

Modalităţi de realizare: gîndirea, imaginarea, provo- 
carea şi trăirea situaţiilor de comunicare socială. Este mai 
mult decât ceea ce preconizau curentele pedagogice de a 
duce şcoala înspre viaţă, realitate, ci a aduce viața, cu pro- 
blematica ei, în şcoală. În acest sens gîndim şi la aflarea 
principalilor vinovaţi de starea comunicării. 


Identificarea principalilor răspunzători 
de exercițiul comunicării 


A. Societatea 

Prin absenţa preocupării pentru o civilizație a comu- 
nicării, se manifestă dezinteresul faţă de înțelesul cuvîntului 
şi al vorbirii, al gestului şi comportamentului, al scrierii şi 
exprimării. Asistăm la: 

- civilizaţia” monologului, a publicităţii, a propa- 

gandei, a sloganului, a discursurilor incoerente. 

Cuvîntul nu mai transmite idei, trăiri, convingeri, ci 
este pus să explice şi să justifice sentimente. Locutorul 
este unul anonim, universal. Interlocutorul este doar 
unul posibil. Totul se reduce la ce „s-a spus”. 

- vulgarizarea limbajului printr-o falsă democratizare 
socială. Totul se petrece ca fiind fără de nuanţe, sub 
semnul imediatului, „vitezei”, rapidităţii. Lipseşte 
perspectiva duratelor lungi. De aceea greşelile de 
exprimare sînt considerate şi ele fără de importanţă. 
- impunerea şi promovarea anonimatului. Omul este 
un nimeni. Prim-planul televiziunii şi fabricarea staru- 
rilor sînt paleative. 

- manifestarea surplusului, abundenței, inflaţiei ver- 
bale — cu maximă redundanţă. Toţi vorbesc dar nimeni 
nu spune nimic. 

- statuarea „virtuozităţii” — înțeleasă ca obligaţie de 
a persuada cu scopul provocării, la celălalt, a senti- 
mentului de inferioritate, confuzie, inaccesibilitate. 

- acceptarea nereciprocităţii, deoarece nimeni nu 
aşteaptă răspuns la intervenţia sa într-o convorbire. 
Reacţia se rezumă, eventual, la simple gesturi, care, 
fie nu acceptă răspunsul, fie condamnă la ascultare 
forțată. 

- generalizarea monotoniei. | se aduce ca remediu 
zgomotul, mediul zgomotos şi lumina orbitoare. Nu 
excludem reuşitele din regulile jocului de sunet şi lu- 
mină, ci gîndim la absenţa ideilor şi trăirilor profunde, 
la înlăturarea acestora prin zgomot şi orbire. 

- iresponsabilizarea generală faţă de cuvintul rostit. 
Absenta răspunderii pentru ce s-a spus. Fiecare poate 
să asculte, dar şi să nu asculte, pentru că nimeni nu 
suportă consecinţele spuselor sale sau ale lipsei de 
reacție la afirmaţiile altuia. 

- neparticiparea, refuzul ideii necesarului răspuns. 
Se înfiripă şi se afirmă conştiinţa neangajării. E o con- 

secință a conştientizării de către tînăr, de oameni în 
general, că sînt nimeni, că nu reprezintă nimic într-un 
sistem social. Se ştie neascultat, neîntrebat, nesoli- 
citat, neangajat în ceea ce se decide pentru el şi/sau 
pentru alții. Deci, urmează indiferența. Să reținem că 
noi toti — şi în primul rînd educatorii — asistăm la 
toate aceste fenomene care se răsfrîng — pentru durate 
imprevizibil de lungi — în atitudini care nu se reduc 
la mutism şi indiferență contextuală, ci afectează rela- 
tiile interumane. 


B. Școala 

La toate nivelurile se face vinovată, în primul rînd, 
de starea comunicării, prin atitudinea tradiţională a educa- 
torului de a invoca propria autoritate, de a obliga la atenţie 
şi de a solicita înţelegerea necondiționată a elevilor. Se uită 
că există şi refuzul, cel motivat de starea elevului, de 
informaţia lui anterioară sau recentă, de mărimea reperto- 
riului de cunoştinţe, de capacitatea de a le utiliza etc. 
Neacceptarea refuzului, de moment, duce la mutism, la 
permanentizarea neangajării. | 

Educatorul poarte armoniza interesele şcolii cu satis- 
factiile, cu bucuriile elevului, procurate, înainte de orice, 
prin reuşitele verbale, de comunicare, în general. Şcoala — 
în domeniul comunicării — acum, se rezumă să instruiască, 
nu educă. Ştiut fiind că educaţia nu este dresaj, atunci 
accentul se va pune pe libertatea individului, asumată nu 
prin exces de raționalitate, ci printr-o convingere bazată 
pe alegerea dintre mai multe variante. i 

De aici se va naşte şi diferenţa dintre ceea ce se înțe- 
lege prin elevi „buni” şi elevi cu abilitate socială, pregătiți 
pentru viața socială. Sub acest unghi se vor cuprinde, cu 
meritele lor, noile pedagogii, şcolile „paralele” — Şcoala 
modernă a lui Freinet, pedagogia nondirectivă a lui C. 
Rogers, pedagogia instituțională a lui G. Oury ş.a.. Vom 

înţelege şcoala, aşadar, ca o instituţie unde se comunică 
prin toate mijloacele, se învaţă şi realizează comunicarea 
pentru toate nivelurile şi pentru orice context social ori 
tematic. Scopul comunicării în şcoală nu se rezumă la reu- 
şita şcolară, ci urmăreşte reuşita umană, în toate condiţiile 
şi în toate momentele vieții. 

În ce priveşte educatorul, vom putea spune că acesta 
este un arbitru, care, promovînd-o, corectează comunicarea, 
pentru că el nu este un model de orator, modelul nefiind 
garantat. Modelul este impus de context, de temă, de audi- 
toriu, de parteneri. Spre exemplu, la nivelul elevilor, contex- 
tul lingvistic este alcătuit din conflicte, sentimente çe poartă 
amprenta vârstei, iar modelul se naşte, aici, din sinteza pe 
care o oferă propria experiență şi aspirație îmbinată cu 
ştiinţa altora mai vîrstnici. 

Profesorul educator nu poate decît să pună un accent 
pe calitatea intervențiilor, pe gradul de maturitate a jude- 
căţilor şi pe maturitatea psihologică, demonstrate în comu- 
nicare. În comunicarea educaţională actul pedagogic este 
unul curativ. Elevului, fiind ajutat să vorbească, i se procură 
sursa satisfacerii, împlinirii unor nevoi de exprimare spon- 
tană ori bine gîndită şi pregătită. Astfel, devine posibilă 
comunicarea eficientă şi, pe această cale, manifestarea lui 
liberă, favorizată de forta lui de a comunica, de încrederea 
că poate da limpezime şi frumuseţe ideii, gîndului, trăirii. 
Profesorul îi declanşează — cu pricepere şi abilitate — moti- 
vaţiile de renunțare la neutralitate, opțiunea de renunțare 
la mutism în formarea vorbirii, ale trecerii de la starea de 
absenţă la cea de prezenţă în viața grupului, a societăţii. 

La rîndul său, acum, elevul obligă educatorul să con- 
tinue grija pentru „acordările” necesare la neîntrerupta lui 
devenire, trecere de la o etapă la alta a evoluţiei. Profeso- 
rului nu i se cere doar o re-cunoaştere a elevului de ieri, ci 
şi o pre-cunoaştere a celui care va fi mîine, încît orice 
recomandare pe care o va face se va efectua cu argumentele 

elevului şi cu racordare la contextul emoţional şi intelectual 
al vîrstei acestuia. 

Nu evidențiem, în acest cadru, responsabilitățile — 
deloc neglijabile — ale familiei, deoarece ele se vor regăsi 
în cele ce urmează, aşa cum se vor contura şi responsabili- 
tăţile altor instituții socializatoare. 


Elemente ale unei pedagogii a comunicării 


1. Contextul comunicării alcătuit din cel fami- 
lial, şcolar şi social. Primele două îşi vor pune 
amprenta, îndeosebi, pe exprimarea orală şi gestu- 
ală, dar nu se poate gîndi o pedagogie parțială a 
comunicării — fiind necesară cuprinderea tuturor 
celor trei medii, aflate într-o strînsă interdepen- 
denţă. 

2. Educatorulvine cu responsabilitatea sa morală, 
evidenţiată de faptul că actul pedagogic este unul 
de natură existenţială dar şi etică. Aceasta pentru 
că în actul educaţional se află mereu în relaţie 
două persoane — diferite ca vîrstă, experienţă, rea- 
lizare. Raportul de învățare este inevitabil şi unul 
de dominare, de subordonare, de dirijare şi ascul- 
tare. Acest unghi larg de includere a responsa- 
bilităţii morale este şi mai mult dimensionat de 
atotcuprinzătoarea acţiune de comunicare. 

3. Relaţiile interindividuale, înțelese ca rezultat 
şi premisă a comunicării afective şi eficiente. Pe 
această cale, relaţiile umane devin fundament al 
dezvoltării optime a persoanei. De aceea, succesul 
elevilor la „comunicare” abia se regăseşte în pro- 
grama şcolară care este fragmentată pe discipline 
şi etape, dar se poate evidenția în strategiile edu- 
caţionale ce poartă amprenta inconfundabilă a 
stilului profesorului, a tactului său pedagogic. 

4. Laboratoarele de comunicare, în care se susțin 

şi dezvoltă nevoia şi dorința de exprimare şi auto- 

exprimare a persoanei. Aici se pot simula situații 

diferite de comunicare provocate de momente din 

viața personală şi/sau a altcuiva — a grupului — 

ori motivată de fenomene ştiinţifice, sociale, fie 

tematic, fie evenimenţial. Rezultatele se măsoară 

prin dobîndirea si dezvoltarea capacității de a 

scrie, arăta şi vorbi — despre şcoală, cetate, natură, 

lume-lumi, viaţă-moarte, neam-neamuri, om- 

oameni, bărbaţi-femei, tineri-tinere, iubire-ură, 
sănătate-boală, bucurie-tristeţe, trup-spirit etc. 

Prin aceste laboratoare se amplifică, intensifică şi con- 

solidează sfera preocupărilor şcolare, aria exerciţiilor, tehni- 

cilor şi mijloacelor dialogului, gîndit ca dialog cu celălalt 

dar şi cu sine, ca formă de intervenţie dar şi de ascultare, 

ca obiectivare reciprocă a celor doi parteneri. Laboratorul 

stimulează dar şi dezvoltă perspicacitatea, ingeniozitatea, 

inventivitatea, generozitatea, toleranța, cooperarea, omenia 

etc. 


Componentele unei pedagogii a comunicării 


]. Știința şi arta vorbirii — gândite ca o dublă promova- 
re a potenţialului elevului, deoarece în măsura în care ştiinţa 
vorbirii stimulează succesul şcolar, în aceeaşi măsură pro- 
movează întreaga afirmare a lui în tot cursul vieţii. Favori- 
zăm concomitent nevoia de a vorbi, puterea de a vorbi şi 
voinţa de a o face — toate fiind încoronate de bucuria reu- 
şitel. 

Actul vorbirii presupune efort şi curaj — la orice vîrstă. 
De aceea se cere, mai întîi, conştientizată o necesară şi 
meritorie angajare. Profesorul se oferă ca exemplu de curaj 
şi efort — recunoscînd aceasta. Fie şi pentru că în vorbirea 
deschisă se cere o abordare totală pînă la exemplul propriei 

vieţi. Aceasta se face însă cu demnitate, nu cu regrete, ci 
cu bucuria de a te oferi, de a te dărui. Vorbirea este, în fapt, 
angajarea tuturor simțurilor. Vorbirea trebuie să ofere bucu- 
ria de a trăi prin împliniri estetice, morale, sociale, spiritua- 
le. Vorbirea este o artă care-şi lasă cucerite teritoriile numai 
prin strădanii sustinute şi sistematice. 

2. Forța tăcerii — generată, nu impusă, coercitivă, dis- 
ciplinatorie sau născută din refuz, ignoranță, din neînțele- 
gerea sensurilor. Forţa este asigurată pentru tăcerea consim- 
țită, dorită, acceptată, autoimpusă, ca o condiţie a creaţiei 
şi afirmării proprii sau a celuilalt. Tăcerea creşte valoarea 
discursului. Precede, fundamentează, susține, întreține poe- 
zia vorbirii, a vocii, a cuvintelor — ca sonoritate şi semnifi- 
caţie. Este vorbire continuată, dirijată şi valorificată. Aduce 
densitate şi forță cuvîntului şi ideii emise. Favorizează im- 
plicarea personală prin integrarea în universul afectiv şi 
ideatic al comunicării. Nu este o tăcere pentru altul, ci una 
interioară, a ta. Subliniază şi întăreşte sensuri, nuanţează 
mişcarea ideilor şi trăirilor. Le centrează şi recentrează. 
Cere teatralizare dar refuză artificializarea. 

3. Profunzimea şi provocarea întrebării 

Într-o pedagogie a comunicării aflăm o restabilire — 
prin inventariere şi nuanțare — a tuturor întrebărilor copilă- 
riei şi existenţei umane. Se cere o reformulare şi asumare a 
acestora. Întrebările fie vin fie le acceptăm, îndeosebi pentru 
cele care vor urma. Întrebările pot fi: pentru tine, pentru 
altul, dar şi pentru tine, şi altul. Răspunsul lor poate veni 
imediat, azi, dar şi altădată — mult mai tîrziu — sau niciodată, 
pentru că nu va fi nicicînd unul definitiv ori pentru că e 
mult mai importantă căutarea lui. 

Şcoala, prin slujitorii ei, va mai spune că vin momente 
cînd răspunsul nu trebuie arătat oricui şi oricînd. Acum 
este important de ştiut ce faci cînd nimic nu poţi face sau, 
altfel zis, ce spui cînd nu poţi spune nimic. Poţi cu adevărat 
să te prezinţi ca şi cum nu ştii, nu simţi, nu gândești la 

nimic? Dacă da, atunci ori nu eşti crezut ori vei fi nedrept 
judecat. Dacă nu, se impun găsite alte căi. Întrebările bine 
formulate şi în context bine construit sînt o cale de a trimite 
la răspunsuri nerostite şi/sau de nerostit. 

: Există însă o moralitate a întrebării ca şi a răspunsului. 
Dacă prima parte a afirmației este mai uşor acceptată, în 
cazul răspunsului atragem atenţia asupra necesităţii de a 
şti — la timp — cum şi cînd se spune „da”; cum şi cînd se 
amînă un răspuns; cum şi cînd se spune „nu”. Oricare dintre 
cele trei situaţii cer conştientizarea, de către cel întrebat, a 
efectelor. 

Întrebările întrețin şi amplifică dialogul cu sine şi cu 

altul. Obligă la starea de dialog — realizînd că orice întrebare 
nu este nici numai a ta, nici numai a celuilalt. Sînt pentru 
un altul prezent dar şi pentru unul absent, acum şi încă 
multă vreme. Dar şi în acest caz responsabilitatea celui care 
întreabă ori răspunde, se păstrează. 

4. Polisemantismul neverbalului 

Însăşi prezența educatorului între elevi este una semni- 
ficativă. „Medium-ul (mijlocul) este mesaj” — afirmație ce 
s-a bucurat de mare vogă şi laudă — este o veche descoperire 
a pedagogiei din vremurile ei embrionare. Ceea ce Marshal 
Mc Luhan a spus în Galaxia Gutenberg, primii educatori 
ştiau: că oamenii de la oameni învață. Aceştia sînt şi arată 

mai mult decît rostesc, indică, ori vor. 

Sînt cunoscute lucrările consacrate mimicii, gestului 
tonului, posturii profesorului. Toate reluate, în ses ia 
taritatea lor, ne ajută să conştientizăm că orice comporta- 
ment este comunicare. De aici, vom conchide că educatorul 
nu încetează, nu poate înceta, să fie educator. 


COMUNICARE ȘI EDUCAŢIE 


Comunicarea umană este definită şi înțeleasă numai 
ca relaţie interpersonală în care oamenii dau sens şi valoare 
mesajului primit. Mesajul facilitează schimbul de semnifi- 
caţii cu ajutorul cărora se asigură procesul formării, dezvol- 
tării şi umanizării individului. Dacă învățarea este „asimila- 
rea informaţională succedată de acomodare sau restructu- 
rare operațională”, aşa cum o definește Jean Piaget, atunci 
comunicarea este premisă, sursă, mijloc şi efect al educaţiei. 

Avem în vedere că educaţia nu depinde numai de în- 
grijirea acordată de părinţi şi instituțiile specializate ci, la 
fel de mult, de acțiunile şi bunăvoința altor persoane adulte. 
Oamenii meditează, sînt preocupaţi de modul de gîndire al 
altora — îndeosebi al celor mai tineri. Doresc să ştie ce 
gîndesc alţii despre ei. Dar spre aflarea răspunsului vin cu 
imaginile proprii despre familie, religie, societatea ideală 
— imagini pe care le confruntă cu ale altora, din dorinţa de 
a le îmbogăţi şi perfecționa. Din această dorinţă se naşte 
disponibilitatea de a afla şi adopta teorii, idei, filosofii noi 
şi de a elabora, apoi, concepţii armonioase. 

Dorinţa de realizare a omului, începînd cu adolescen- 
ta, este deosebit de mare. Dar atît intenţia cît şi realizarea 
finală poartă amprenta propriei experiențe şi a mediului în 
care a fost format. Dacă un asemenea dialog este nepregătit, 
atunci se va remarca pericolul ca totul să devină conform 

butadei: tinerii pot crede orice, iar bătrînii se îndoiesc de 
orice. 

În adolescență dimensiunea relației dintre oameni — 
după Erikson (Copilărie şi societate) — este dată, pe de o 
parte, de un simţ al identităţii Eului, iar pe de alta de unul 
al confuziei rolurilor — la cealaltă extremă. Acum, individul 
adună şi începe să valorifice, prin ordonare şi asumare, tot 
ce a învățat despre el însuşi. Imaginile care s-au succedat 
dau sens existenţei sale şi îi prefigurează viitorul. Caută şi 
află sens identității lui. Se recunoaşte prin înțelegerea ele- 
mentelor de la care porneşte şi a posibilităților de devenire, 
evaluîndu-şi resursele. 

În fapt, acesta este un proces care se petrece în orice 
moment al vieții. Definitorie rămîne axa ce străbate locul 
de pornire şi aspiraţia bine construită, prin autoevaluare, 
axă marcată de momentele „întilnirilor” proiectate dar şi a 
celor întîmplătoare care pot deveni decisive. Responsabili- 
tatea valorificării pozitive a acestor „întilniri” revine educa- 
torului, celui întîlnit. 

Conştientizarea drumului de parcurs se transformă 
în resort subiectiv al viitoarei deveniri. Îndemnul la autocu- 
noaştere nu este inutil. Din el se alimentează încrederea, 
autonomia, inițiativa, siguranța și perseverența. Aceste ele- 
mente întreținute, cultivate, favorizează amplificarea sensu- 
lui semnificativ al identitătii Eu-lui. Valoarea unui aseme- 
nea suport este cu atît mai mare cu cît valabil este şi contra- 
riul — cînd tînărul porneşte şi rămîne dominat de neîncrede- 
re, sfială, îndoială pînă la complexul inferiorităţii. Nevoia 
de a dobîndi sens al identităţii psiho-sociale, prin dialogul 
cu lumea, se cere însoțită de lupta pentru păstrarea acestuia. 
Continuarea interacțiunii este încurajată de posibilitatea 
ca succesul limitat sau eşecul să fie depășite, într-un alt 
moment. După cum există şi pericolul ca succesul deplin 
să degenereze, inclusiv, în eşec. 

Importanţa şi originalitatea acestei evoluții sînt sporite 
de însăşi transformarea naturii limbajului comunicării uma- 
ne. 

De menţionat însă că în aceste cazuri comunicarea 
îşi păstrează funcţia sa cumulativă. Noile limbaje devin 
complementare, adăugîndu-se fără a se înlocui unul pe 
celălalt. Însuşi limbajul, în general, este alcătuit dintr-un 
întreg sistem de exprimare şi comunicare cuprinzînd, pe 
lîngă limba naturală, şi celelalte modalități teoretice sau 
convenţionale de comunicare a cunoaşterii . 

Omul, ca ființă socială, îndeplineşte funcții, descoperă 
norme capabile să realizeze funcţiile, dar alcătuieşte — după 
nevoi — sistemul de semne şi/sau semnificații. În acest mod, 
„la suprafaţa proiecției limbajului, comportamentele omului 
apar ca şi cum ar încerca să spună ceva” (M. Foucault, 
Cuvintele şi lucrurile). Gesturile sale cele mai mărunte, 
chiar şi în mecanismele lor involuntare ori în eşecul lor, au 
sens. Tot ceea ce depozitează în jurul său, indiferent dacă 
este vorba de obiecte, rituri, obiceiuri sau discurs, tot ceea 
ce lasă în urmă constituie un ansamblu coerent şi un sistem 
de semne. 


Limbajul - unitate a sufletului şi gîndirii 
Ansamblul coerent se constituie pentru că limba se 


naşte în zona sensibilităţii şi numai apoi este atrasă în zona 
intelectului şi a gîndirii. De aceea, limba nu rămîne ca o 


expresie a unei operaţii logice, ci devine rezultat al unor 


operaţii psihologice. Prin urmare, nici o comunicare nu este 
pur informativă. Excepţie poate face comunicarea ştiinţifică 
formalizată. Dar orice comunicare cere şi are originalitate 
numai în întregul său. Accentul este al personalității celui 


1 V, Stancovici, Logica limbajelor, Ed. Ştiinţifică, Bucureşti, 
1972, p. 21. 

care comunică. El evidenţiază echilibrul care există între 
suflet şi gîndire. Să nu uităm că Sfinţii Părinți, prin patristica 
veche tocmai aceasta cereau: „Să coborîm mintea în suflet”! 
Acolo vom găsi nu doar inteligenţa, ci şi înțelepciunea. 
Vom afla „sfătuitorul”, mereu necesar înainte de orice ac- 
tiune. Cu atît mai necesar cînd acţiunea ținteşte omul. Însuşi 
Creatorul, pentru toate cele pe care le-a făcut, a fost îndea- 
juns că „a zis şi s-a făcut”! Numai cînd i-a venit rîndul 
Omului a considerat necesar „Să Ne sfătuim”! Sfatul cu 
Sfîntul Duh! Înainte ca Fiul să se fi născut. Înainte ca Fiul 
să ia înfăţişare de om. 

Prin urmare, însuşi Lui, Creatorului, i-a fost necesar 
acel răgaz de meditaţie la destinul şi misiunea celui pe care 
îl va trimite în mijlocul creaţiei anterioare. De ce? Nu pentru 
că nu o putea face la fel ca tot ceea ce făcuse înainte. Nu 
pentru că Lucrarea nu ar fi reuşit. Ci pentru că, de data 
aceasta, creația avea să îndeplinească funcții multiple. 
Pentru că, prin prezenţa sa, se va modifica întregul sens al 
lumii. Omul creat va fi răspunzător nu doar de sine, ci şi de 
tot ce este în jurul său — apărut anterior sau după el. Prin 
crearea sa el dă sens lumii. Prin existenţa şi jertfa sa. Şi 
istoria se repetă — trebuie să se repete, la scară mică — cu 
fiecare creator de oameni, cu fiecare educator. El va ino- 
cula celorlalți atitudinea responsabilă. 

Educatorul nu poate fi decît răspunzător pentru atitu- 
dinea faţă de lume, pentru alegerea cuvîntului care zideşte 
sau dărîmă, pentru concluziile care le afirmă sau le sugerea- 
ză, pentru măsura logicului şi afectivului, pentru apelul la 
cunoaşterea de sine şi de celălalt, pentru valoarea care o dă 
aceluia care i se adresează. Măsura lui — a educatorului — 
structurează, dimensionează şi dinamizează. Această misiu- 
ne nu şi-o poate asuma numai ştiinţa. Ştiinţa nu este singura 
cale de acces la adevăr. Formele adevărului sînt multiple, 
îmbrăcînd şi dragostea şi poezia şi credinţa şi visul (F. 
Alqui€). Sensul a tot ceea ce ştim, cunoaştem ori descope- 

rim îşi are originea tocmai în adevărul care se clădeşte prin 
„corectarea evidenţelor succesive” (S. Paleologu-Matta). 
Adevărul educatorului nu poate fi alcătuit decît pe o ase- 
menea măsură în care încape şi dragostea şi poezia şi credin- 
ta şi visul. Eminescu scria: „Turma visurilor mele, eu le 
pasc ca oi de aur” (Memento mori). Aşadar, păstorul este 
alcătuit din real şi ireal. Este unul care are nevoie de „oile? 
sale pentru a exista, pentru a motiva existența lui. La rîndul 
lor ele sînt „de aur”, adică nu doar de preţ, ci şi neperisabile. 
Ele vor rămîne şi atunci cînd se va uita cine le-a „păstorit”. 
Dar va putea fi uitat cu adevărat bunul păstor?! Păstorul 
cel bun?! 

Educatorul poate căuta asemenea adevăruri neperisa- 
bile împreună şi numai împreună cu elevii săi. Le vor găsi 
doar în spaţiul inimii strecurate în şi prin diversitatea feno- 
menelor, enigmelor lumii. Nu le vor găsi şi nu vor putea 
cere nimănui să-l afle adevărul „gol” pentru că va rămîne, 
obligatoriu, marele mister pe măsura spiritului, inimii şi 
conștiinței noastre. Evidenţele sînt naivități. 

Poate de aceea artiştii spun că limpede nu vezi decît 
cu inima. Nu cu ochiul. Cu inima trebuie să cauti. „Afectivul 
la nivelul ştiinţei poate avea dimensiuni reduse, dar forța 
lui de iradiere se resimte în avîntul creator şi în participare: 
dăruirea întrece importanţa gradului de abstractizare” . Şi 
continuînd, filozoful scrie: „Omul este un animal paradoxal. 
El este în stare să renunţe la tihnă şi comoditate, să sacri- 
fice poziții şi lucruri îndrăgite, pentru a se angaja în aventura 
inimii şi spiritului”. 

Fiece acţiune inițiată de tine sau la care participi du- 
rează prin efectele sale. De aceea este important dacă ea 
aduce şi bucuria de viață. Or, aceasta are nu numai menirea 
de a te face ascultat sau urmat, ci şi pe aceca de a descoperi 
că nimeni nu se poate bucura singur. Dacă este numai 

bucuria ta, atunci nu poate dura, nu este adevărată. În 
realitate, actul comunicării — bucuria lui — se repetă. Se 
repetă ori de cîte ori întîlneşti un „variant asemănător” (A. 
Neculau). Intr-atît, încît s-ar putea spune că reuşita unei 
comunicări oferă şansa înmulțirii sale. Educatorul poate 
oferi şi asemenea şanse dar este şi cel care le poate întîrzia 
şi/sau diminua ori anula. 


Gîndire, viaţă, cunoaştere 


Dintr-o altă perspectivă, cea a filosofiei moderne, 
viaţa depăşeşte limitele pe care i le fixează cunoaşterea, 
iar gîndirea depăşeşte limitele pe care le fixează viaţa 
(Nietzsche, Ecce Homo). Mai mult, gîndirea nu este ratio 
căci ea nu operează doar cu adevărul şi falsul. Ea vizează 
nobilul şi vulgarul, înaltul şi josnicul. Heidegger va spune 
că „noi nu gîndim încă”, în sensul că gîndirea nu ţi se dă. 
Ea se dobîndeşte în condiţii speciale. Condiţiile sînt cele 
sesizate de Eminescu şi anume: gîndirea „divinizează” 
sufletul. Gîndirea este gîndirea ființei, a Fiinţei care „Este 
Fiinţă”. E ceva ce ne este apropiat şi depărtat. 

Distanţa aceasta dintre apropiatul şi depărtatul, exis- 
tent în orice fiinţă, este neantul — va spune Eminescu. Acel 
neant care nu poate fi verificat, ci intuit şi care există în 
orice ființă şi în orice lucru. Fiinţa se exprimă însă numai 
în termeni de neant. De aici, farmecul şi provocarea ei 
pentru sine şi pentru altul, pentru celălalt. 

Individul, conform pnoseologiei contemporane, este 
un „EU AL UNUI TU”. Este ceea ce Eminescu descoperise 
cu un secol înainte. In Omul rezultat după „Marele Sfat” al 
Creatorului stă „Farmecul Sfînt”, cosmic şi divin, care leagă 
cerul şi pămîntul. Comunicarea deplină se transformă în 
comunicare încununată de acest farmec sfînt. Tot Eminescu 
este cel care, numai la 16 ani, avea să definească neîntrecut 

o asemenea comuniune care-i va sugera şi sintagma Tu 


devine Eu. 

Cînd fiinţele se-mbină 

Cind un Tu devine Eu 

E lumină din lumină 

Dumnezeu din Dumnezeu. 

Comportamentul trebuie înțeles ca o expresie a nevoii 

conştiente de depăşire. Drumul spre celălalt însă rămine in 
Eu (în mine). Însăşi bucuria depăşirii se află pe acest drum, 
fără de sfîrşit dar nu fără de sens. Direcţia, ritmul şi semni- 
ficaţiile nu sînt personale, nu pot rămîne la acest nivel. 

